Undhagoo molhakun Eagles alun2vana ah\nއުނދަގޫ މޮޅަކުން އީގަލްސް އަލުން ދެ ވަނައަށް\nހަންނަ (30) ލަނޑު ޖެހުމަށް ފަހު އީގަލްސްގެ ކުޅުންތެރިންނާއެކު އުފާފާޅު ކުރަނީ --- ފޮޓޯ: ޑީޑީޕީއެލް\nޔުނައިޓަޑް ވިކްޓަރީގެ މައްޗަށް 1-0 ގެ ނަތީޖާއަކުން އުނދަގުލުން ހޯދި މޮޅަކާ އެކު ކުލަބު އީގަލްސް އަލުން ތާވަލުގެ ދެ ވަނަ އަށް ޖެހިލައިފި އެވެ.\nމިދިޔަ ހޮނިހިރު ދުވަހު ށ. ފޯކައިދު އާ ދެކޮޅަށް ކުޅުނު މެޗުން ބަލިވުމުން އީގަލްސްގެ ރޭހަށް ހުއްޓުމެއް އައެވެ. އެއީ އެ ޓީމު މި ސީޒަންގައި ވީ ފުރަތަމަ ބައްޔެވެ. މިރޭގެ މެޗުން މޮޅުވުމުގެ އިތުރަށް އީގަލްސް އަށް ދެ ވަނަ މަގާމަށް ދާން ފަހިވި އަނެއް ސަބަބަކީ، މިއަދު ފ. ނިލަންދޫ އަތުން ކުލަބު ގްރީން ސްޓްރީޓް ބަލި ވުމެވެ.\nމެޗުގައި އީގަލްސްގެ ލަނޑު 71 ވަނަ މިނެޓްގައި ކާމިޔާބު ކުރީ ހަސަން ރާއިފް އަހްމަދު (ހަންނަ) އެވެ. އިބްރާހިމް އިމްރާން (މެސީ) ފޮނުވާލި ބޯޅަ ގޯލް ދަނޑިއަށް އަމާޒުވުމުން ރީބައުންސަށް ނިކުތް ބޯޅަ ހޯދަން ޔޫވީގެ ކީޕަރު ތޮލާލް ހަސަން (ޓޮޕްލެކް) މަސައްކަތް ކުރި ނަމަވެސް އެ ބޯޅަ އޭނާގެ ކޮންޓްރޯލްގެ ދަށަކަށް ނައެވެ. އެ ބޯޅަ ގޯލްގެ ތެރެއަށް ވައްދާލީ ކުރިމަތީގައި ހުރި ހަންނަ އެވެ.\nއެ ލަނޑު ޖެހުމުގެ ކުރިން،. އީގަލްސް ކުޅުންތެރިން ވަރަށް ބުރަކޮށް މަސައްކަތް ކުރި އެވެ. ފުރުސަތުތައް ތަނަވަސް ކުރެވުނު ނަމަވެސް ލަނޑު ޖެހޭ ގޮތެއް ނުވި އެވެ. ޔުނައިޓަޑް ވިކްޓަރީން ވަނީ ބައިކޮޅަށް ލަނޑު ވަނުމާ ހަމައަށް ވަރަށް ރަނގަޅަށް ޑިފެންސް ކޮށްގެން ކުޅެން މަސައްކަތް ކޮށްފަ އެވެ.\nހަންނަ އަށް ބޯޅަ ލިބުނަ ނުދޭން ޔޫވީގެ ކުޅުންތެރިން މަސައްކަތް ކުރަނީ --- ފޮޓޯ: ޑީޑީޕީއެލް\nފުރަތަމަ ހާފުގައި ލަނޑު ޖަހާނެ ތަނަވަސް ތިން ފުރުސަތެއް އިގަލްސްއަށް ލިބިގެން ދިޔަ އެވެ. މެޗުގެ 12 ވަނަ މިނެޓްގައި އަހްމަދު ރިޒްވާން (ރިޒޭ) ދިން ބޯޅަ ހިފައިގެން އަލީ ފާސިރު (ސެންޓޭ) އޭރިއާ ތެރެއަށް ވަން ނަމަވެސް އޭމާ އަށް އެ ބޯޅަ ބޭނުން ކުރެވޭ ގޮތެއް ނުވި އެވެ. ޖެހިގެން އައި މިނެޓްގައި ރިޒޭ އަށް ލިބުނު ރަނުގެ ފުރުސަތު ބޭކާރުވީ އޭނާ ފޮނުވާލި ބޯޅަ ޔޫވީގެ ގޯލް ކުރިމަތިން ހުރަސްކޮށް ބޯޅަ ބޭރަށް ދިއުމުންނެވެ.\nއޭގެ ފަހުން ލިބުނު ހިލޭ ޖެހުން، ސެންޓޭ ފޮނުވާލުމުން އަމާޒުވީ ދަނޑި އަށެވެ. ރީބައުންސްވި ބޯޅަ ދެ ވަނަ ފަހަރަށް ބޭނުން ކުރެވޭ ގޮތެއް ނުވި އެވެ. ދެ ވަނަ ހާފުގައިވެސް ސެންޓޭ އާއި ރިޒޭ ކޮމްބިނޭޝަން ބޭނުން ކޮށްގެން ބޯޅަތަކެއް ތަނަވަސް ކުރި އެވެ. ލަނޑު ޖެހި ފަހުން ލީޑް ފުޅާ ކުރަން ރިޒޭއަށް ހުސް ފުރުސަތެއް ލިބިގެން ދިޔަ އެވެ. ހުހަށް އޮތް ގޯލްގެ ތެރެއަށް ފޮނުވާލަން އުޅުނު ބޯޅަ ދިޔައީ ދަނޑި ކައިރިން ބޭރަށެވެ.\nއިބްރާހިމް އިމްރާން (މެސީ)ގެ ބަދަލުގައި ކުޅެން ނުކުތް، އަރީން އަބްދުﷲ އިބްރާހިމް އަށްވެސް ރިޒޭ ތަނަވަސް ކޮށްދިން ބޯޅަ އޭނާ ހުހަށް ހުރެ ފޮނުވާލި ނަމަވެސް ގޯލައާ ސީދާވާ ގޮތެއް ނުވި އެވެ.\nއީގަލްސް މެޗުން މޮޅުވެ، ތާވަލުގެ ދެ ވަނައަށް ޖެހިލި ނަމަވެސް، މާދަމާ ރޭ ޓީސީ އާއި މާޒިޔާ ކުޅޭ މެޗުން ޓީސީ މޮޅު ވެއްޖެ ނަމަ ޓީސީއަށް ދެ ވަނަ މަގާމު ލިބޭނެ އެވެ.


ކޫރު ފާނަ - ވިކިޕީޑިއާ\nކޫރު ފާނަ (ސައިންޓިފިކް ނަން: Epinephelus longispinis)ނުވަތަ (އިނގިރޭސި ބަހުން: Longspine grouper)އަކީ ދިވެހި ރާއްޖޭގެ ފަރުފަޅުތަކުގެ ބޭރުގައްޔާއި، ހާހަލާއި ތިލަތިލައިގައި އުޅޭ މަހެކެވެ. ދިވެހި ކެޔޮޅުކަމުގައި މަދުމަދުން މިމަސް ބޭނެއެވެ. މިއީ ދިވެހިން ކެއުމަށް ވެސް ބޭނުންކުރާ މަހެކެވެ. މަހުގެ ކަރުތާފަތުގެ ކުރީބައި ހުންނަނީ ގާތްގަނޑަކަށް ވަށްކޮށެވެ. އަދި މިދެބައިގެ ތިރީ ކައިރިފަށް ހުންނަނީ ކަށިކޮށް ރާޅުކޮށެވެ.\nމަހުގެ ބުރަކަށިމަތީ ކޮތަރިބައިގައި ހަރުކޮށް ހުންނަ 11 ކައްޓާއި، 16 ނުވަތަ 17 މަޑު ކަށި ހުރެއެވެ. ބަނޑުދަށް ފަރާތު ކޮތަރިބައިގައި ހަރުކޮށް ހުންނަ3ކައްޓާއި މަޑުކަށީގެ 8 ކަށި ހުރެއެވެ.މަހުގެ ކަންފަތުގައި 17 އާއި 19 އާއި ދެމެދުގެ އަދަދަކަށް މަޑުކަށި ހުރެއެވެ. މަހުގެ ނިގޫފަތުގެ ކޮޅު ހުންނަނީ ވަށްކޮށެވެ.\nމަހުގެ ކުލައަކީ ފަނޑު މުށިކުލައެވެ. މުޅި ހަށިގަނޑުގައި ގަދަ ރަތްކުލައަކަށްދާ ތިކިތަކެއް ހުރެއެވެ. މިތިކިތައް މަހުގެ ފަަހަތުކޮޅުގައި ހުންނަނީ އެތިކިތައް ގުޅި ކޫރެއްހެން ދެމި މަހުގައި ހުރި މިސިފަޔަށް ބަލާ މިމަހަށް ކޫރު ފާނަ ކިޔާފައި ވަނީ އެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 21 ޖޫން 2008، 15:58 ގައެވެ.


Raajjeyge kan'dufalhuthakah anna badhaluthah dhenegane, chart thah kurehumah idhaaraaeh ufahdhaifi - One Online\nހައިޑްރޯގްރެފިކް ސާވޭއާ ގުޅޭގޮތުން މައުލޫމާތު ދިނުމަށް ބޭއްވި ބައްދަލުވުމެއްގެ ތެރެއިން --- ފޮޓޯ: އެމްއެންޑީއެފް\n"މޯލްޑިވްސް ހައިޑްރޯގްރަފިކް ސާވިސް" ގެ ނަމުގައި އިދާރާއެއް އުފައްދައިފިއެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު މިއަދު އުފެއްދެވި އެ އިދާރާ ހިންގާނީ ޑިފެންސް މިނިސްޓްރީގެ ދަށުންނެވެ.\nދައުލަތުގެ އިދާރާތަކުން ލިޔާ ސިޓީގައި ނަންބަރު ޖެހުމުގައި، މޯލްޑިވްސް ހައިޑްރޯގްރަފިކް ސާވިސްއަށް ލިޔާ ސިޓީއަށް ހާއްސަކޮށްފައިވާ ނަންބަރަކީ 487 އެވެ.\nމޯލްޑިވްސް ހައިޑްރޯގްރަފިކް ސާވިސްގެ މަސައްކަތްތަކުގެ ތެރޭގައި ރާއްޖޭގެ ސަރަހައްދުތަކުގެ ހައިޑްރޯގްރަފިކް ސާވޭތައްކޮށް، މައުލޫމާތު އެއްކޮށް ބެލެހެއްޓުމާއި ކަނޑުތަކުގެ އޮއިވަރާއި ދިޔަވަރަށް އަންނަ ބަދަލުތަކާއި ރަށްތަކަށާއި ގިރިފަރުތަކާއި ކަނޑުފަޅުތަކަށް އަންނަ ބަދަލުތައް ދެނެގަތުން ހިމެނެއެވެ. އޭގެ އިތުރުން ސަރަހައްދުތަކުގެ ނިޔަމިކަމުގެ ޗާޓުތައް ކުރަހައި އަދާހަމަކޮށް އާންމުކުރުމާއި، ނޯޓިކަލް ޕަބްލިކޭޝަންތައް ޝާއިއުކޮށް އަދާހަމަކުރުން ވެސް ހިމެނެއެވެ.\nމޯލްޑިވްސް ހައިޑްރޯގްރަފިކް ސާވިސްގެ މަސައްކަތްތައް\nދިވެހިރާއްޖޭގެ ސަރަޙައްދުތަކުގެ ހައިޑްރޯގްރަފިކް ސާވޭތައްކޮށް، މައުލޫމާތު އެއްކޮށް ބެލެހެއްޓުން.\nސަރުކާރުގެ އިދާރާތަކާއި އަމިއްލަ ފަރާތްތަކުގެ ބޭނުންތަކަށް ކުރާ ހައިޑްރޯގްރަފިކް ސާވޭތަކުގެ މައުލޫމާތު ހޯދައި މައުލޫމާތު އެއްކޮށް ބެލެހެއްޓުން.\nސަރުކާރުގެ އިދާރާތަކުން ކުރިއަށްގެންދާ މަސައްކަތްތަކަށް ބޭނުންވާ ހައިޑްރޯގްރަފިކް މައުލޫމާތު ފޯރުކޮށްދިނުމާއި އެ ފަރާތްތަކަށް ބޭނުންވާ ފަންނީ ލަފައާއި މަޝްވަރާދިނުން.\nދިވެހިރާއްޖޭގެ ސަރަހައްދުތަކުގެ ނިޔަމިކަމުގެ ޗާޓުތައް ކުރަހައި އަދާހަމަކޮށް އާންމުކުރުމާއި، ނޯޓިކަލް ޕަބްލިކޭޝަންތައް ޝާއިއުކޮށް އަދާހަމަކުރުން.\nދިވެހިރާއްޖޭގެ ސަރަހައްދުތަކުގައި ކަނޑު ދަތުރުފަތުރު ކުރުމަށް ބޭނުންވާ ނިޔަމިކަމުގެ ސަލާމަތާއި ރައްކާތެރިކަމާބެހޭ މައުލޫމާތު ކަމާބެހޭ ފަރާތްތަކަށް ފޯރުކޮށްދިނުމާއި ކަނޑައެޅިފައިވާ އުސޫލުތަކާ އެއްގޮތަށް އެފަދަ މައުލޫމާތު އާންމުކުރުން.\nދިވެހިރާއްޖޭގެ ކަނޑުތަކުގެ އޮއިވަރާއި ދިޔަވަރަށް އަންނަ ބަދަލުތަކާއި ރަށްތަކަށާއި ގިރިފަރުތަކާއި ކަނޑުފަޅުތަކަށް އަންނަ ބަދަލުތައް ދެނެގަތުން.\nހައިޑްރޯގްރަފީގެ ދާއިރާގެ ބައިނަލްއަގުވާމީ އޯގަނައިޒޭޝަންތަކާއި ޖަމިއްޔާތަކުގައި ބައިވެރިވެ ރާއްޖެ ތަމްސީލުކުރުމާއި ހައިޑްރޯގްރަފީގެ ދާއިރާއިން ރާއްޖެއާއި ރާއްޖޭން ބޭރުގެ ފަރާތްތަކާ ގުޅިގެން ކުރަންޖެހޭ ކަންތައްތައް ކުރުން.\nހައިޑްރޯގްރަފީގެ ދާއިރާއަށް ބޭނުންވާ މީހުން ތަމްރީނުކުރުމާއި އެ ދާއިރާއިން އިންސާނީ ވަސީލަތްތައް ތަރައްގީކުރުމަށްޓަކައި ކަމާބެހޭ ފަރާތްތަކަށް ބޭނުންވާ ފަންނީ ލަފައާއި އެހީތެރިކަން ފޯރުކޮށްދިނުން.\n"މޯލްޑިވްސް ހައިޑްރޯގްރަފިކް ސާވިސް" ގެ ނަމުގައި އިދާރާއެއް އުފެއްދި އިރު، ސަރުކާރުން ވަނީ ރާއްޖޭގެ ޗާޓު ކުރެހުމަށް އިންޑިއާއާއެކު ހައިގްރޯގްރަފީ އެއްބަސްވުމެއްގައި ސޮއިކޮށްފައެވެ. އެ ޗާޓު ވިއްކައިގެން އިންޑިއާއަށް ބޮޑު ފައިދާއެއްވާނެ ކަމަށް ޑިފެންސް މިނިސްޓްރީން ބުނެފައިވެއެވެ.\nއެގޮތުން އެ ޗާޓުތައް އިންޑިއާއިން ރާއްޖޭގައި ވިއްކާ ނަމަ، ދިވެހި ސަރުކާރަށް 25 ޕަސެންޓުގެ ކަމިޝަނެއް ލިބޭ އިރު، އިންޑިއާ އިން އެ ޗާޓުތައް ބޭރު ފަރާތްތަކަށް ވިއްކާ ނަމަ، ރާއްޖެއަށް ލިބޭނީ ރޯޔަލްޓީގެ ގޮތުގައި ލިބޭ 25 ޕަސެންޓް އެކަންޏެވެ.\nގުޅޭ ޓެގު ދިވެހި ރާއްޖެ ރައީސް އިބްރާހިމް މުހައްމަދު ސޯލިހު މޯލްޑިވްސް ނޭޝަނަލް ޑިފެންސް ފޯސް ރައީސް އޮފީސް


Dhen reygandu 11 jahandhen beyrugai ulheveyne\nދެން ރޭގަނޑު 11 ޖަހަން ބޭރުގައި އުޅެވޭނެ\nމަޖީދީމަގު: މާދަމާއިން ފެށިގެން ރޭގަނޑު 11 ޖަހަންދެން ބޭރުގައި އުޅެވޭނެ -- އަހުމަދު އަޝްހާދު އަބްދުﷲ (ޖެރީ) | އަވަސް\nމާދަމާއިން ފެށިގެން ފަތިހު 5:00 ފެށިގެން ރޭގަނޑު 11:00 ޖަހަން ދެން ބޭރުގައި އުޅެވޭނެ ކަމަށް އެންއީއޯސީން ބުނެފި އެވެ.\nކޮވިޑްގެ ބަލިމަޑުކަމާއި ގުޅިގެން މާލެ ސިޓީގައި އަދިވެސް ވަނީ ފިޔަވަޅުތައް އަޅާފަ އެވެ. ނަމަވެސް މިދިޔަ މަހުގެ 28 ވަނަ ދުވަހުން ފެށިގެން ބައެއް ލުއިތައް ވަނީ ދީފައި ވެއެވެ. އަދި މާދަމާއިން ފެށިގެން އިތުރު ލުއިތަކެއް ދޭން ވަނީ ނިންމާފައެވެ.\nމިރޭ އެންއީއޯސީން ބޭއްވި ނޫސްވެރިންގެ ބައްދަލްވުމުގައި އެ ސެންޓަރުގެ ތަރުޖަމާން މަބުރޫކް އަޒީޒް ވިދާޅުވީ މާދަމާ ދޭ ލުއިތަކާއެކު ފަތިހު 5:00 އިން ފެށިގެން ރޭގަނޑު 11:00 އަށް ބޭރުގައި އުޅެވޭނެ ކަމަށެވެ.\nމީގެ ކުރިން އެކި ކަސްރަތު ކުރުމާއި އުމުރުން ދުވަސްވީ މީހުންނާއި ކުޑަކުދިންނަށް ހާއްސަ ވަގުތެއް ކަނޑައަޅާފައިވީ ނަަވެސް މާދަމާއިން ފެށިގެން މިރޭ ފަތިހުން ފެށިގެން ކޮންމެ ރެއެއްގެ ރޭގަނޑު 11:00 ޖަހަންދެން އެންމެންނަށް ވެސް ބޭރަށް ނުކުމެ އުޅެވޭނެ އެވެ.\nއެޗްޕީއޭ މިނިސްޓްރީ އޮފް ހެލްތު ކޮރޯނާ ވައިރަސް + ކޮވިޑް-19 އެންއީއޯސީ


Europa League: Chelsea Aai Arsenal Lahvaalee Faseyha Group Thakeh Gai - Vaguthu\nޔޫރޮޕާ ލީގު: ޗެލްސީ އާއި އާސެނަލް ލައްވާލީ ފަސޭހަ ގްރޫޕްތަކެއްގައި\nމި ސީޒަނުގެ ޔޫރޮޕާ ލީގުގައި ވާދަކުރާ އިނގިރޭސި ދެ ޓީމު ކަމަށްވާ އާސެނަލް އާއި ޗެލްސީ ވެސް ފަސޭހަ ގްރޫޕްތަކެއްގައި ލައްވާލައިފިއެވެ.\nއެގޮތުން މި މުބާރާތް 2013 ވަނަ އަހަރު ކާމިޔާބުކޮށްފައިވާ ޗެލްސީ ލައްވާލާފައިވަނީ ގްރޫޕް އެލްގައެވެ. މި ގްރޫޕްގައި ދެން ހިމެނެނީ ގްރީސްގެ ޕީއޭއޯކޭ ސަލޮނިކާ އާއި ބެލަރޫސްގެ ބާޓޭ ބޮރިސޯވްގެ އިތުރުން ހަންގޭރީ އަށް ނިސްބަތްވާ ވިޑީއެވެ.\nމިދިޔަ އަހަރު ވެސް މި މުބާރާތުގައި ވާދަކުރި އާސެނަލް ލައްވާލާފައިވަނީ ގްރޫޕް އީގައެވެ. މި ގްރޫޕްގައި ދެން ހިމެނެނީ ޕޯޗުގަލްގެ ސްޕޯޓިން ލިސްބަން އާއި އަޒަރްބެއިޖާން އަށް ނިސްބަތްވާ ގަރަބާގްގެ އިތުރުން ޔުކްރޭނަށް ނިސްބަތްވާ ވޯސްކްލާއެވެ.\nފާއިތުވި ހަތް އަހަރުގެ ތެރެއިން ފަސް ފަހަރު މި މުބާރާތް ކާމިޔާބުކޮށްފައިވަނީ ސްޕެއިންގެ ޓީމުތައް ކަމަށްވާއިރު، ސްޕެއިން އަށް ނިސްބަތްވާ ސެވިއްޔާ މިފަހަރު ލައްވާލީ ރަޝިޔާގެ ކްރަސްނޮޑާ އާއި ބެލްޖިއަމްގެ ސްޓެންޑާޑް ލީގޭގެ އިތުރުން ތުރުކީގެ އަކިސާރްއާއެކު ގްރޫޕް ޖީގައެވެ.\nސެވިއްޔާ ވަނީ މުބާރާތް ތިން ފަހަރެއްގެ މަތިން ކާމިޔާބުކޮށްފައެވެ.\nމީގެއިތުރުން އިޓަލީގެ އޭސީ މިލާން ލައްވާލާފައިވަނީ އެންމެ ވަރުގަދަ ވާނެ ކަމަށް ބެލެވޭ ގްރޫޕް އެފްގައެވެ. މި ގްރޫޕްގައި ދެން ހިމެނެނީ ގްރީސްގެ އޮލިމްޕިއާކޯސް އާއި ސްޕެއިންގެ ރެއާް ބެޓިސްގެ އިތުރުން ލަގްޒެމްބާގަށް ނިސްބަތްވާ ޑުޑްލޭންޖްއެވެ.\nޔޫރޮޕާ ލީގުގެ ގްރޫޕް ސްޓޭޖް ފެށުމަށް ހަމަޖެހިފައިވަނީ އަންނަ މަހުގެ 20 ވަނަ ދުވަހުގެ ރެއެވެ. މުބާރާތުގެ ފައިނަލް މެޗު އޮންނާނީ އަންނަ އަހަރުގެ މޭ މަހުގެ 29 ވަނަ ދުވަހު އަޒަރްބެއިޖާންގެ ވެރިރަށް ބަކޫގައެވެ.


South Asia ge junior table tennis mubaaraaiy Raajjeygai | Mihaaru\n16 އެޕްރީލް 2018 - 13:00\nސައުތު އޭޝިއަން ޖޫނިއާ އެންޑް ކެޑޭޓް ޓޭބަލް ޓެނިސް ޗެމްޕިއަންޝިޕް އޮންނާނީ ހުކުރު ދުވަހުން ފެށިގެން އާދީއްތަ ދުވަހުގެ ނިޔަލަށް ޒުވާނުންގެ މަރުކަޒުގަ އެވެ.\nމުބާރާތުގައި ރާއްޖޭގެ އިތުރުން ވާދަކުރަނީ އިންޑިއާ، ބަންގްލަދޭޝް، ނޭޕާލް، ޕާކިސްތާން އަދި ސްރީ ލަންކާ އެވެ. އެ ގައުމުތަކުން ކުޅުންތެރިންނާއި އޮފިޝަލުންނާ އެކު 64 ފަރާތެއް ރާއްޖެ އައުމަށް ވަނީ ހަމަޖެހިފަ އެވެ.\nމުބާރާތުގެ ޖޫނިއާ ކެޓަގަރީގައި 18 އަހަރުން ދަށުގެ ކުޅުންތެރިން ވާދަކުރާއިރު ކެޑޭޓް ކެޓަގަރީގައި ވާދަކުރާނީ 15 އަހަރުން ދަށުގެ ކުޅުންތެރިންނެވެ. މީގެ އިތުރުން 12 އަހަރުން ދަށުގެ ކުޅުންތެރިން ހޯޕްސް ކެޓަގަރީގައި ވާދަކުރާނެ އެވެ.\nޓީޓީ އެސޯސިއޭޝަނުން ބުނީ މުބާރާތުގެ ހުރިހާ ކެޓަގަރީއެއްގައި ވެސް ރާއްޖޭން ވާދަކުރާނެ ކަމަށާއި މުބާރާތަށް ތައްޔާރުވުމުގެ މަސައްކަތް ފެބްރުއަރީން ފެށިގެން ކުރަމުން އަންނަ ކަމަށެވެ.\nރާއްޖޭން ވަނީ މި މުބާރާތުގައި މީގެ ކުރިން ވެސް ވާދަކޮށް ކާމިޔާބީ ހޯދައިފަ އެވެ. އެގޮތުން އައިޝަތު ރަފާ ނާޒިމާއި ލައިސާ ފަތުހުﷲ ވަނީ 2016 ވަނަ އަހަރުގެ މުބާރާތުގެ 15 އަހަރުން ދަށުގެ ޑަބަލްސް ކެޓަގަރީން ރިހި މެޑަލް ހޯދައިފަ އެވެ.\nޓީޓީ އެސޯސިއޭޝަނުން ބުނީ މި މުބާރާތުން ރާއްޖޭގެ ޖޫނިއާ ކުޅުންތެރިން އަންނަނީ މިފަހަކަށް އައިސް ވަރަށް ރަނގަޅު ކާމިޔާބީތަކެއް ހޯދަމުން ކަމަށާއި އެހެންކަމުން މި ފަހަރުގެ މުބާރާތުގައި އެ ކާމިޔާބީތައް ތަކުރާރުކޮށް އަދި ކުރިއަށް ވުރެ ބޮޑު ކާމިޔާބެއް އަމިއްލަ ފަސްގަނޑުގައި އަމިއްލަ ސަޕޯޓަރުންގެ ކުރިމަތީގައި ހޯދުމަށް ހުރިހާ ކުޅުންތެރިން ވެސް މަސައްކަތްކުރަމުން ކަމަށެވެ. މުބާރާތް ރާއްޖޭގައި ބޭއްވުމަށް ދިވެހި ސަރުކާރުން ވަރަށް ބޮޑު އެހީތެރިކަމެއް ފޯރުކޮށްދީފައިވާ ކަމަށް އެސޯސިއޭޝަނުން ބުނެ އެވެ.


Maldivian in gellunu 300,000 rufiya hafutha ehge thereygai dhekkumah angaifi | Mihaaru\nމޯލްޑިވިއަންގެ ބޯޓެއް ރަންވޭ މަތީގައި: އެތަނުގެ މުވައްޒަފެއްގެ ހިޔާނާތުގެ މައްސަލައެއް ދަނީ ބަލަމުން\nމޯލްޑިވިއަނުން ގެއްލުނު ތިން ލައްކަ ރުފިޔާ ހަފުތާއެއްގެ ތެރޭގައި ދައްކަން އަންގައިފި\n02 އޯގަސްޓް 2017 - 15:56 11 comments\nމޯލްޑިވިއަނުގައި މަސައްކަތް ކުރާ މުވައްޒަފެއްގެ އިހުމާލުން އެތަނުގެ ގިނަ އަދަދެއްގެ ފައިސާ ގެއްލިފައިވާތީ ހަފުތާއެއްގެ ތެރޭގައި އެ ފައިސާ ދެއްކުމަށް މުވައްޒަފަށް އަންގައިފި އެވެ.\nއެނގިފައިވާ ގޮތުގައި މޯލްޑިވިއަންގެ ކޮމާޝަލް ޑިޕާޓްމެންޓްގައި މަސައްކަތް ކުރާ އަންހެން މުވައްޒަފަކު ވަނީ 500،000 އަށް ވުރެ ގިނަ ރުފިޔާ އަށް ހިޔާނާތްތެރިވެފަ އެވެ. މޯލްޑިވިއަނުން ވެސް ވަނީ މިފަދަ މައްސަލައެއް ބަލަމުން އަންނަ ކަމަށް ބުނެފަ އެވެ.\nމައްސަލަ ތަހުގީގު ކުރުމަށް އެ މުވައްޒަފު ގޭގައި މަޑުކުރަން އަންގާފައިވާއިރު، އޭނާގެ އިހުމާލުން ގެއްލުނު ފައިސާގެ ތެރެއިން 300،000 ރުފިޔާ، ހަފުތާއެއްގެ ތެރޭގައި ދެއްކުމަށް ވަނީ އަންގައިފަ އެވެ. ބާކީ ފައިސާ އަށް ހަދާ ގޮތެއް ސާފެއް ނުވި އެވެ.\nމޯލްޑިވިއަންގެ އޮފިޝަލަކު ކުރިން ވިދާޅުވީ އެ މައްސަލަ އަދިވެސް ތަހުގީގު ކުރަމުންދާ ކަމަށާއި އެހެންވެ، އެއީ ކިހިނެއް ހިނގާފައިވާ ކަމެއްކަން ބުނެވެން ނެތް ކަމަށެވެ. އަދި މިހާތަނަށް ބެލި ބެލުމުން އެ ކަމުގައި ބައިވެރިވެފައިވަނީ ހަމައެކަނި އެންމެ މުވައްޒަފެއްކަން ވެސް އެނގިފައިވާ ކަަމަށް އޮފިޝަލް ވިދާޅުވި އެވެ.\nއެނގިފައިވާ ގޮތުގައި އަންހެން މުވައްޒަފު އެ ފައިސާތައް ނަގާފައި ވަނީ އޮފީހުގެ އެކިއެކި ސްޓާފުންގެ ލޮގިން ބޭނުން ކޮށްގެންނެވެ. އަދި ސިސްޓަމުން ޓިކެޓް ނަގައި، އެ ފައިސާ އޭނާ އަމިއްލަ އަށް ބޭނުން ކޮށްފައިވާ ކަމާއި އެކަންކަމާ ގުޅޭ ސޭލްސް ރިޕޯޓުތައް ވެސް އެޑިޓް ކޮށްފައިވާކަން އެނގިފައިވެ އެވެ.\nއިތުރު ލިޔުންތައް ކުށްކުރުން އައިލެންޑް އޭވިއޭޝަން ކޮރަޕްޝަން މޯލްޑިވިއަން އެއާލައިން\nމޯލްޑިވިއަނުން ފައިސާތަކެއް ގެއްލުނު މައްސަލަ ބަލަނީ


Dhiraagun mifaharuves kudakudhinnah eid hadhiyaa dheefi\nފިތުރު އީދު ދުވަހުގެ މުނާސަބަތުގައި، މާލޭގެ އިތުރުން އެހެނިހެން ރަށްރަށުގައި އުޅޭ ކުޑަކުދިންނަށް މި އަހަރު ވެސް ދިރާގުން އީދު ހަދިޔާ ދީފި އެވެ.\nމިއީ، އެ ކުންފުނިން ކޮންމެ އަހަރެއްގެ އީދާ ގުޅިގެން ކުރަމުން އަންނަ ކަމެކެވެ.\nއަތޮޅުތކުން އީދު ހަދިޔާ ބެހީ ދިރާގު ރީޖަނަލް އޮޕަރޭޝަން ސެންޓަރުތައް ގާއިމްކޮށްފައިވާ ރަށްރަށުގަ އެވެ. އެގޮތުން، އެ ސެންޓަރުތަކުގައި މަސައްކަތް ކުރާ ދިރާގުގެ މުވައްޒަފުން ވަނީ އީދު ނަމާދަށް ފަހު، ކުޑަކުދިން ޖަމާވާ އެކި ސަރަހައްދުތަކަށް ގޮސް ހަދިޔާ ބަހައިފަ އެވެ.\nއީދު ހަދިޔާ ބެހުމުގެ ހަރަކާތުގައި ކޮންމެ އަހަރަކު ވެސް ދިރާގުގެ ގިނަ މުވައްޒަފުން ބައިވެރިވެ އެވެ.


BREAKING: Hulhumeedhoo Gai Ithuru7Dhuvahah Curfew Hinganee – adduLIVE\nހުޅުމީދޫގައި އިތުރު ހަތް ދުވަހަށް ކާފިއު ހިންގަނީ\nFeb 23, 2021, 22:38 ހަސަން ރަޝީދު\nއައްޑޫ ސިޓީ ހުޅުމީދޫގައި އިތުރު ހަތް ދުވަހަށް ކާފިއު ހިންގުމަށް ނިންމައިފިއެވެ.\nއައްޑޫގެ އެހެން އަވަށްތަކާއި ހިލާފަށް ހުޅުމީދޫގެ ފިޔަވަޅުތައް އުވާލަން ނިންމާފައި ނުވަނީ އެ ރަށުން ރެންޑަމްކޮށް ނެގި ދެ ސާމްޕަލް ޕޮޒިޓިވްވެ، އެ ދެ މީހުންނާއި ކޮންޓެކްޓުވި އިތުރު ހަ މީހަކު ކޮވިޑަށް ޕޮޒިޓިވްވުމާ ގުޅިގެންނެވެ.\nއެޗްޕީއޭ އިން ބުނީ މާދަމާ އިން ފެށިގެން އިތުރު ހަތް ދުވަހަށް ހުޅުމީދޫގައި ހާއްސަ ފިޔަވަޅުތަކަށް އަޅަން އަންގައި އެކަން އިއުލާންކުރާ ކަމަށެވެ.\nއެގޮތުން ހުޅުމީދޫގައި އެޅި ފިޔަވަޅުތަކުގެ ތެރޭގައި ރޭގަނޑު 8 އިން ފަތިހު4ޖެހުމާ ހަމައަށް އެއްގަމު އުޅަނދުފަހަރު ދުއްވުމާއި، މަގުމައްޗާއި އާންމު ތަންތަނަށް މީހުން ނުކުތުން ވަނީ މަނާކޮށްފައެވެ. އަދި އެއްފަހަރާ ތިން މީހުންނަށްވުރެ ގިނަމީހުން މަގުމައްޗާއި އާންމު ތަންތާގައި އެއްވެ އުޅުމަކީ ވެސް މަނާ ކަމެއް ކަމަށާއި ހުޅުމީދޫގެ އެއް އަވަށުން އަނެއް އަވަށަށް ދިޔުމާއި އެއް ގެއިން އަނެއް ގެޔަށް ޒިޔާރަތް ކުރުން ހުއްޓާލުމަށް ވެސް ވަނީ އަންގާފައެވެ.\nއައްޑޫގައި މިވަގުތު 32 އެކްޓިވް ކޭސް އުޅޭއިރު، ޕޮޒިޓިވްވި މީހުންގެ ތެރެއިން 44 މީހަކު ވަނީ ބަލިން ރަނގަޅުވެފައެވެ. އަދި މިވަގުތު އެކަކަށް އަންނަނީ އައްޑޫ ކޮވިޑް ފެސިލިޓީގައި ފަރުވާ ދެމުންނެވެ.


Amilla gothun vaadha kuraa memberunah fiyavalhu alhaanan: MDP | Mihaaru\nއެމްޑީޕީގެ އިސް ބައެއް ބޭފުޅުން. (ކ-ވ) ސެކްރެޓަރީ ޖެނެރަލް އަނަސް އަބްދުއްސައްތާރު، ޗެއާޕާސަންގެ ނައިބު އަލީ ނިޔާޒް، ޗެއާޕާސަން ހަސަން ލަތީފް އަދި ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް އިލެކްޝަންސް ކޮމިޝަންގެ މެމްބަރުންނާ ބައްދަލުކުރައްވަނީ. --- ފޮޓޯ: އީސީ\nއަމިއްލަ ގޮތުން ވާދަކުރާ މެމްބަރުންނަށް ފިޔަވަޅު އަޅާނަން: އެމްޑީޕީ\n26 ފެބުރުއަރީ 2019 - 13:44 41 comments\nއޭޕްރީލް މަހުގެ ހަ ވަނަ ދުވަހު އޮންނަ އާންމު އިންތިޚާބާ ގުޅޭ ގޮތުން އިލެކްޝަންސް ކޮމިޝަން (އީސީ) ގެ މެމްބަރުންނާ އެކު ބޭއްވި ބައްދަލުވުމަށް ފަހު، ނޫސްވެރިންނާ ވާހަކަ ދައްކަވަމުން އެމްޑީޕީގެ ޗެއާޕާސަން ހަސަން ލަތީފް ވިދާޅުވީ، އިންތިހާބުތަކުގައި ވާދަކުރާ އެ ޕާޓީގެ ކެންޑިޑޭޓުންނަށް ޕާޓީގެ މެމްބަރުން ތާއީދު ކުރަން ޖެހޭނެ ކަމަށް އަސާސީ ގަވައިދުގައި ކަނޑައަޅާފައިވާ ކަމަށެވެ.\nއެހެންވެ، އެމްޑީޕީގެ ރަސްމީ ކެންޑިޑޭޓަކު ކަނޑައަޅާފައި ހުއްޓާ، އަމިއްލަ ގޮތުން އެހެން މީހަކު އިންތިހާބަށް ކުރިމަތިލައިފި ނަމަ އެ މީހަކަށް ތާއީދު ކުރުމުގެ ފުރުސަތު ނޯންނާނެ ކަމަށް ހަސަން ވިދާޅުވި އެވެ.\n"އޭނަ އަމިއްލަ ގޮތުން ވާދަކުރަނީ، ނުވަތަ، އެމީހަކު އެހެން މީހަކާ އެކު ހުންނަނީ. އެހެންވެއްޖެ ނަމަ، އެމީހަކާ ދޭތެރޭގައި އަޅަން ޖެހޭ ފިޔަވަޅެއް ޕާޓީން އަޅާނެ،" މި ފަހަރުގެ އިންތިހާބުގައި ހެންވޭރު އުތުރު ދާއިރާ އަށް ވާދަކުރައްވާ ހަސަން ވިދާޅުވި އެވެ.\nއޭނާ ވިދާޅުވި ގޮތުގައި އެއްވެސް މީހަކާ ދޭތެރޭ ފިޔަވަޅު އަޅާނީ އެމްޑީޕީގެ ތެރޭގައި މަޝްވަރާ ކުރުމަށް ފަހު އެވެ. އެކަމަކު، ވިދާޅުވީ އެމްޑީޕީގެ ޕްރައިމަރީގެ ސަބަބުން ޕާޓީގެ އެތެރޭގައި ބައިބައިވުންތަކެއް އޮންނާނެ ކަމަށް ގަބޫލު ނުކުރައްވާ ކަމަށެވެ.\nއިލެކްޝަންސް ކޮމިޝަންގެ މެމްބަރުން މިއަދު އެމްޑީޕީގެ ލީޑަޝިޕްގެ ބޭފުޅުންނާ ބައްދަލުކުރައްވަނީ. --- ފޮޓޯ: އީސީ\nހަސަން ވިދާޅުވީ ޕްރައިމަރީއާ ގުޅިގެން ކުރާ ޝަކުވާތައް ބަލައި، އަޅަން ޖެހޭ ފިޔަވަޅުތައް އެޅުމުން، ޕްރައިމަރީގެ ނަތީޖާއާ އެކު ކުރިއަށް ދެވޭނެ ކަމަށެވެ. ޕްރައިމަރީއާ ގުޅިފައި ތަފާތު ކަންކަން ހުންނައިރު، އެ ހުރިހާ ކަމެއް ރަނގަޅަށް ކުރެވުނީމާ ނޫނީ ޕްރައިމަރީއެއް ބޭއްވިޔަސް ހައްލު ނުލިބޭނެ ކަމަށް އޭނާ ވިދާޅުވި އެވެ.\nއިންތިޚާބުގައި އެމްޑީޕީގެ ޓިކެޓު ދޭނެ މީހުން ކަނޑައަޅަން ބޭއްވި ޕްރައިމަރީން ބަލިވި މީހުންނަށް ވެސް އެ އިންތިޚާބަށް ނުކުތުމަށް ފަހިވާ ގޮތަށް ސުޕްރީމް ކޯޓުން އިއްޔެ ހުކުމްކުރި ނަމަވެސް އިންތިޚާބަށް އެ މީހުން ކުރިމަތި ނުލާނެ ކަމަށް އުންމީދު ކުރައްވާ ކަމަށް ކުރީގެ ރައީސް އަދި އެމްޑީޕީގެ ރައީސް މުހައްމަދު ނަޝީދު ވަނީ ވިދާޅުވެފަ އެވެ.\nޕްރައިމަރީން ބަލިވި މީހުންގެ ތެރެއިން، މި ފަހަރުގެ އާންމު އިންތިޚާބުގައި ވާދަކުރަން ބޭނުންވާ މީހުންނަށް އެ އިންތިޚާބަށް ކުރިމަތިލުމުގެ ފުރުސަތު، އަންނަ މަހުގެ ހަތަރު ވަނަ ދުވަހުގެ މެންދުރު ފަހު 4:00 އާ ހަމަށް ދިނުމަށް އިލެކްޝަންސް ކޮމިޝަންގެ މައްޗަށް ސުޕްރީމް ކޯޓުން ވަނީ އަމުރުކޮށްފަ އެވެ. އަދި އެ އަމުރާ އެއްގޮތަށް އިލެކްޝަންސް ކޮމިޝަނުން ވަނީ އިންތިޚާބުގައި ވާދަކުރުމުގެ ފުރުސަތު ހުޅުވާލައިފަ އެވެ.\nހަސަން ވިދާޅުވީ ގާނޫނީ ގޮތުން އިލެކްޝަނުން ކަނޑައަޅާފައިވާ އިންތިޚާބީ ތާރީޚުތަކަށް ސުޕްރީމް ކޯޓުން ބަދަލު ގެންނަމުންދާތީ، އެކަމުގެ ކަންބޮޑުވުންތައް ކޮމިޝަނާ ހިއްސާ ކުރެއްވި ކަމަށެވެ.\nއޭނާ ވިދާޅުވި ގޮތުގައި، ސުޕްރީމް ކޯޓުން 2013 ވަނަ އަހަރު އިންތިޚާބުގެ ތާރީހުތަކަށް ބަދަލު ގެނެސްގެން ވަކި ބަޔަކު ބޭނުންވާ ގޮތަށް އިންތިޚާބުގެ ކަންކަން "ފިކްސް" ކުރުމަށް ވަރަށް ބޮޑެތި ދައުރުތަކެއް އަދާކޮށްފަ އެވެ. އެހެންވެ، އަނެއްކާވެސް ކޯޓުން ފެށީ އެފަދަ މަޝްރޫއެއް ކަމަށް އޭނާ ވިދާޅުވި އެވެ.\n"އެއީ އެއްގޮތަކަށް ވެސް ސުޕްރީމް ކޯޓުން ކޮށްގެން ވާނެ ކަމެއް ނޫން،" ހަސަން ވިދާޅުވި އެވެ.\nއެމްޑީޕީން މިއަދު ނެރުނު ބަޔާނެއްގައި ބުނި ގޮތުގައި އިންތިޚާބީ ތާރީހުތަކަށް ސުޕްރީމް ކޯޓުން ބަދަލު ގެނައީ އެ ޕާޓީ އަށް އަމާޒުކޮށް، ގެއްލުން ދިނުމުގެ ގޮތުންނެވެ. އަދި މިއީ ވަކި ބަޔަކަށް ސިޔާސީ ގޮތުން މަންފާއެއް ހޯދައި ދިނުމަށް ސުޕްރީމް ކޯޓުން ކުރި ކަމެއް ކަމަށް އެމްޑީޕީގެ ބަޔާނުގައިވެ އެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް ސުޕްރީމް ކޯޓް މަޖިލީހުގެ މެމްބަރުން އިލެކްޝަންސް ކޮމިޝަން އެމްޑީޕީގެ މަޖިލިސް ޕްރައިމަރީ އެމްޑީޕީގެ ޗެއާޕާސަން ހަސަން ލަތީފް ރައްޔިތުންގެ މަޖިލީހުގެ އިންތިޚާބު 2019


ވޯޓާސް ލިސްޓަށް ޝަކުވާ ހުށައެޅުމުގެ މުއްދަތު ކުރުކުރަނީ - Sandhaanu\nވޯޓާސް ލިސްޓަށް ޝަކުވާ ހުށައެޅުމުގެ މުއްދަތު ކުރުކުރަނީ\nކުރިއަށް އޮތް ލޯކަލްކައުންސިލް އިންތިހާބުގެ ވޯޓާސް ލިސްޓަށް ޝަކުވާ ހުށަހެޅުމާއި ކޯޓަށް މައްސަލަ ވެއްދުމުގެ މުއްދަތު ކުރުކޮށް، ކައުންސިލް އިންތިހާބުގެ ހާއްސަ ގާނޫނަށް އިސްލާހު ހުށަހަޅައިފި އެވެ.\nއެ ބިލު މަޖިލީހަށް ހުށަހަޅުއްވައިފައިވަނީ، ސަރުކާރުގެ ފަރާތުން ހުޅުމާލެ ދާއިރާ މެމްބަރު އަލީ ނިޔާޒެވެ.\nއިންތިހާބު ވީހާވެސް އަވަހަކަށް ބޭއްވުމަށްޓަކައި އިންތިހާބާ ގުޅިގެން ކުރަން ޖެހޭ ބައެއް ކަންކަމުގެ މުއްދަތު ކުރު ކުރުމަށް ހިމަނައި އެބިލުވަނީ ހުށައަޅައިފައެވެ.\nއެގޮތުން އެ ބިލު ފާސްވެ، އަމަލުކުރަން ފަށާތާ ގިނަވެގެން ހަތް ދުވަސްތެރޭގައި އަލުން އިންތިހާބު ބޭއްވުމަށްޓަކައި އިލެކްޝަންސް ކޮމިޝަނުން މަސައްކަތް ފަށަންވާނެ ކަމަށް ވަނީމބުނެފައެވެ. އަދި އެ މަސައްކަތް ފަށަނީ، ޑިރެކްޓާ ޖެނެރަލް (ޑީޖީ) އޮފް ޕަބްލިކް ހެލްތް ކަނޑައަޅާ އުސުލުތަކާއި އިރުޝާދުތަކާ އެއްގޮތްވާގޮތުގެ މަތިން ކަމަށް ބަޔާންކޮށްފައިވެ އެވެ.\nމިހާރު ގާނޫނު އޮތް ގޮތުން، އިންތިހާބުގެ މަސައްކަތް އިލެކްޝަންސް ކޮމިޝަނަށް ފެށޭނީ، ސިއްހީ ކުއްލި ނުރައްކަލުގެ ހާލަތު އުވާލުމާއެކު، އިންތިހާބު ބޭއްވުމަކީ ސިއްހަތަށް ނުރައްކަލެއް ނެތް ކަމެއް ކަމަށް ދައުލަތުގެ ކަމާ ބެހޭ ފަރާތްތަކުން ކަނޑައެޅުމަށްފަހު އެވެ. ނަމަވެސް މިހާރު ބިލު އޮތް ގޮތުން ޑީޖީގެ އިރުޝާދާއެކު އިންތިހާބު ބޭއްވުމަށް ކޮމިޝަނަށް އެއްވެސް ހުރަހެއް ނޯންނާނެ އެވެ.\nމީގެ އިތުރުން ދެން އިންތިހާބާ ބެހޭ އާންމު ގާނޫނުގައި އިންތިހާބާ ގުޅިގެން ކުރަން ޖެހޭ ބައެއް ކަންކަމުގެ މުއްދަތުތަކަށް ބަދަލު ގެނެސްފައިވެ އެވެ. އެގޮތުން ޖުމްލަ ހަ ކަމެއްގެ މުއްދަތު ކުޑަކުރަން ބިލުގައި ވަނީ ހިމަނާފަ އެވެ.\nއިންތިހާބު ބޭއްވުމުގެ 45 ދުވަސް ކުރިން ވޯޓު ދިނުމުގެ ހައްގު ލިބިގެންވާ މީހުންގެ ލިސްޓު އާންމު ކުރަންވާނެ ކަމަށް އިންތިހާބާ ބެހޭ ގާނޫނުގައި ބުނެފައިވެ އެވެ. ބިލުގައި އެ މުއްދަތު ވަނީ 30 ދުވަހަށް ކުޑަކޮށްފަ އެވެ.\nވޯޓާސް ލިސްޓު އާންމުކުރުމާއެކު ޝަކުވާ ހުޅުހެޅުމަށް މިހާރު 10 ދުވަސް އޮތް ނަމަވެސް އެ މުއްދަތު ފަސް ދުވަހަށް ކުޑަ ކުރުމަށް ބިލުގައި ވަނީ ހިމަނާފަ އެވެ. އަދި އެ ހުށަހެޅޭ ޝަކުވާއަކާ މެދު ފަސް ދުވަސް ތެރޭ ގޮތެއް ނިންމުމަށް އޮތް އިރު، އެ މުއްދަތު ތިން ދުވަހަށް ކުޑަ ކުރުމަށް ބިލުގައި ވަނީ ހިމަނާފަ އެވެ.\nވޯޓާސް ލިސްޓަށް ހުށަހެޅޭ ޝަކުވާއަކާ ގުޅިގެން ކޮމިޝަނުން ނިންމާ ނިމުމެއްގެ މައްސަލަ ހައި ކޯޓަށް ފަސް ދުވަސްތެރޭ ހުށަހަޅަން ޖެހެ އެވެ. އެ މުއްދަތު ތިން ދުވަހަށް ކުރު ކުރުމަށް ވަނީ ހުށަހަޅާފަ އެވެ. އަދި 15 ދުވަސް ތެރޭ އެ މައްސަލައަކާ މެދު ހައިކޯޓުން ގޮތެއް ނިންމަން ޖެހޭ އިރު، އެ މުއްދަތުވެސް ވަނީ ހަތް ދުވަހަށް ކުޑަކޮށްފަ އެވެ.\nރަސްމީ ނަތީޖާ އިއުލާން ކުރާތާ ގިނަވެގެން 14 ދުވަސް ތެރޭ އިންތިހާބާ ގުޅޭ މައްސަލަތައް ހުށަހެޅޭނެ ކަމަށް އިންތިހާބާ ބެހޭ އާންމު ގާނޫނުގައި ބުނެފައިވެ އެވެ. އެ މުއްދަތު ހަތް ދުވަހަށް ކުޑަކުރުމަށް ބިލުގައި ވަނީ ހިމަނާފަ އެވެ. އަދި އެ މައްސަލައަކާ ގުޅިގެން މިހާރު އޮތް ގޮތުން 30 ދުވަސް ތެރޭ ހައިކޯޓުން ގޮތެއް ނިންމަން ޖެހެ އެވެ. ބިލުގައި މިހާރު އޮތް ގޮތުން 15 ދުވަސް ތެރޭ ހައިކޯޓުން ގޮތެއް ނިންމަންޖެހެ އެވެ.\nއިންތިހާބު ވީހާވެސް އަވަހަކަށް ބޭއްވެން އޮތީ، ކައުންސިލް އިންތިހާބުގެ ހާއްސަ ގާނޫނު އިސްލާހުކޮށްގެންނެވެ. އެ ގާނޫނު އިސްލާހު ކުރުމަށް ބުދަ ދުވަހު މަޖިލީހުގެ ދައުރުން ބޭރުން ޖަލްސާ ބޭއްވުމަށް ވަނީ ނިންމާފަ އެވެ. އެހެން ކަމުން ބިލުގެ ފުރަތަމަ ކިޔުން އިއްވުން އެދުވަހު އޮންނާނެ އެވެ.


Mi aharu2Airport eh hulhuvai,7Airportehge masaikaiy fashaanan: Raees\nމިއަހަރު ދެ އެއާޕޯޓެއް ހުޅުވައި ހަތް އެއާޕޯޓެއްގެ މަސައްކަތް ފަށާނަން: ރައީސް\nމަޑިވަރު އެއާޕޯޓް ހުޅުވުމުގެ ރަސްމިއްޔާތުގައި ރައީސް ވާހަކަފުޅު ދައްކަވަނީ: ރައީސް ވިދާޅުވީ މި އަހަރުގައި އިތުރު ދެ އެއާޕޮޓެއް ހުޅުވާނެ ކަމަށް --- ފޮޓޯ: ރައީސް އޮފީސް\nމި އަހަރުގައި އިތުރު ދެ އެއާޕޯޓެއް ހުޅުވައި ހަތް އެއާޕޯޓެއްގެ މަސައްކަތް ފަށްޓަވާނެ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވިދާޅުވެއްޖެ އެވެ.\nރައީސް މިހެން ވިދާޅުވީ މިއަދު ޅ. މަޑިވަރުގައި ތަރައްގީކޮށްފައިވާ އެއާޕޯޓް ރަސްމީކޮށް ހުޅުވައިދެއްވައި އެ ރަސްމިއްޔާތުގައ ވާހަކަފުޅުދައްކަވަމުން ނެވެ.\nރައީސް ވިދާޅުވީ މިއަދަކީ ޅ. އަތޮޅުގެ ރައްޔިތުން އެތައް ދުވަހަކުށްސުރެ ކުރަމުން އައި އިންތިޒާރުމުގެ ނިމުމެއް ކަމަށެވެ. އަދި މަޑިވަރު އެއާޕޯޓްގެ މަސައްކަތް ކޮށްދިން ކުރައްދޫ އައިލެންޓް ޕްރައިވެޓް ލިމިޑެޓް ގެ އިސްވެރިންނަށް ރައީސް ޝުކުރު އަދާކުރެއްވި އެވެ. ކްރައިން އިން ޗަންޕާ ކުންފުންޏަކީ ރާއްޖޭގެ ތަރައްގީގައި ވަރަށް މުހިންމު ދައުރެއް އަދާކުރަމުން އަންނަ ކުންފުންޏެއް ކަމަށާއި ރައްޔިތުން އެހީއަށް ބޭނުންވާ މުހިންމު ދާއިރާތަކަށް ދީލަތި އެހީދޭ ކުންފުންޏެއް ކަމަށްވެސް ރައީސް ވިދާޅުވި އެވެ. މަޑިވަރުގައި އެ ކުންފުނިން އެއާޕޯޓް ތަރައްގީކުރެއްވީތީ އެކަމަށް ރައީސް ވަނީ އެ ކުންފުނީގެ އިސްވެރިންނަށް ޝުކުރު އަދާކުރައްވާފަ އެވެ. އަދި ވިދާޅުވީ މިއީ އެކުންފުނިން ގައުމަށް ކޮށްދިން ހިދުމަތްތަކަށް އިތުރު ބޮޅެއް ހިމެނިގެންދާ ދުވަހެއް ކަމަށެވެ\n"މަޑިވަރުގައި އެއާޕޯޓެއް އެޅުމަގީ މީގެ 16 އަހަރު ކުރިން ސަރުކާރުން ނިންމާފައިވާ ކަމެއް. ރައީސް މައުމޫންގެ ވެރިކަމުގައި 2006 ވަނަ އަހަރުގައި މަޑިވަރު ހޯލްޑިންގްސްގެ ނަމުގައި ކުންފުންޏެއް އުފައްދައި މި ރަށުގައި އެއާޕޯޓެއް އެޅުމަށް ސަރުކާރުން ނިންމި. އެ ކުންފުނީގެވެސް އެއް ހިއްސާދަރުންގެ ގޮތުގައި މިއަދު މި އެއާޕޯޓް ތަރައްގީކުރެއްވި ފަރާތްތައް ހިމެނޭ. އެހެންނަމަވެސް ސަރުކާރުގެ ސިޔާސަތައް އޭރު ގެނެވުނު ބަދަލުތަކާއި ގުޅިގެން މި މަސައްކަތް ދިގުދެމިގެން ގޮސް އެތައް ދުވަހެއް ވޭތުވެގެން ދިޔައީ،" ރައީސް ސޯލިހް ވިދާޅުވި އެވެ.\nރައީސް ވިދާޅުވީ އެއާޕޯޓް ހުޅުވިއިރު ރޭގަނޑާއި ދުވާލު ފްލަޓް ޖެއްސޭނެ ކަމަށާއި އެއާޕޯޓްގައި ޒަމާނީ އެންމެ ފުރިހަމަ ވަސީލަތްތައް ގާއިމްކޮށްފައިވާ ކަމަށެވެ.\nއެއާޕޯޓް ހިންގުމަށް މި ވަގުތު އައިލެންޑް އޭވިއޭޝަނަށް ހަވާލުކޮށްފައިވާކަން ފާހަގަކުރައްވަމުން ރައީސް ވިދާޅުވީ އުންމީދު ކުރަނީ ރައްޔިތުން އަދި ރިސޯޓްތަކުން ބޭނުންވާވަރުގެ ހިދުމަތެއް އެ ކުންފުނިން ފޯރުކޮށްދޭނެ ކަމަށެވެ.\n"މި އެއާޕޯޓް ހުޅުވުމާއި އެކު މާލެއިން އުތުރުގެ ކޮންމެ އަތޮޅެއްގައި މިއަދު މި ވަނީ އެއާޕޯޓެއް ހުޅުވިފައި. ސަރުކާރުގެ އަމާޒަކީ 30 މިނެޓުން މީހުން ދިރުއުޅޭ ކޮންމެ ރަށެއްގައި އެއާޕޮޓެއް ގާއިމް ކުރުން. މި އަހަރުގެ ތެރޭގައި އިތުރު ދރ އެއާޕޯޓް ހުޅުވިގެންދާނެ. އެއީ ފަރެސްމާތޮޑާ އެއާޕޯޓާއި މުލީ އެއާޕޯޓް. މީގެ އިތުރުން ހަތް އެއާޕޯތްގެ މަސައްކަތް ފެށުމަށް ވަނީ ނިންމާފައި." ރައީސް ސޯލިހް ވިދާޅުވި އެވެ.\nމަޑިވަރުގެ އެއާޕޯޓާއި އެކުގައި ޅ. އަތޮޅު އިތުރަށް ތަރައްގީވެގެންދާނެ ކަމަށް ރައީސް ވިދާޅުވި އެވެ. ދަތުރުފަތުރުކުރުނަށް ފަސޭހަވެގެންދާނެ ކަމަށާއި ޅ. އަތޮޅު ރައްޔތުންނަށް ވަޒީފާގެ ފުރުސަތައް ހުޅުވިގެންދާނެ ކަމަށް ވިދާޅުވި އެވެ. އަދި ގެސްޓު ހައުސްތައް ހިންގުމަށާއި ހޯމް ސްޓޭ ހިންގުމަށް ބޭނުންވާ ފަރާތްތަކަށް އިތުރު ފަސޭހަތަކެއް ލިބެގެންދާނެ ކަމަށް ވިދާޅުވި އެވެ.\nޅ؛ އަތޮޅުގައި މިހާރުވެސް 11 ރިސޯޓެއް އެބައޮތް ކަމަށާއި 2818 އެދު އޮޕަރޭޓް ކުރަމުންދާ ކަމަށެވެ. އިތުރު ހަތަރު ރިސޯޓް ތަރައްގީކުރަމުންދާ ކަމަށާއި އެ މަސައްކަތް ނިމުމުން 3975 އެދު ހިމެނޭ ޓޫރިޒަމް އިންޑަސްޓްރީއެއް ފައްދާވެފައި އޮންނާނެ ކަމަށް ރައީސް ވިދާޅުވި އެވެ.\n"މަޑިވަރު އެއާޕޯޓް ކުރިއަށްއޮތްތާގައި އިންޓަނޭޝަނަލް އެއާޕޯޓަކަށް ބަދަލު ކުރުމުގެ ވިސުން ކުރެއްދޫ ހޯލްޑިންސްއިން ގެންގުޅޭ. އެ މަސައްކަތް ފެށުމަށް އެމްޓީސީސީއާއި މަޝްވަރާކޮށްފައިވަނީ. ނަމަވެސް އެމްޓީސީސީގެ މަސައްކަތްތައް ގިނަކަމުން އަދި މަޑުޖެހިފައިވަނީ. އެހެންނޫންނަމަ މިއަދަކީ އެ މަސައްކަތް ފަށަން ނިންމާފައިވާ ދުވަސް." ރައީސް ވިދާޅުވި އެވެ.\nސަރުކާރުގެ ސިޔާސަތަކީ ރާއްޖޭގައި ވިޔަފާރިކުރަން ބޭނުންވާ ދިވެހި ވިޔަފާރިވެރިންނަށް ފަސޭހަ ގޮތްތައް ހޯދައިދިނުން ކަމަށް ރައީސް ވިދާޅުވި އެވެ. ގައުމުތަރައްގީ ވެގެން ދާނީ ސަރުކާރާއި އަމިއްލަ ވިޔަފާރިވެރިން އެއްކޮށް މަސައްކަތްކޮށްގެން ކަމަށެވެ.\nރައީސް އިބްރާހިމް މުހައްމަދު ސޯލިހު ރައީސް އޮފީސް މަޑިވަރު + އައިލެންޑް އޭވިއޭޝަން މިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން\nހަނިމާދޫ އެއާޕޯޓަށް ހަތަރު ބީލަން ހުށަހަޅައިފި\nމަޑިވަރު އެއާޕޯޓްގެ ދަތުރުތައް ފަށައިފި


ގޭގެ ފެންޑާގައި ވެސް ކޮށްލެވޭނެ |\nތިމާއަށް އެންމެ މީރު ކެއުން ތައްޔާރު ކުރުމަށް ނަގާ ވަގުތަށްވުރެ މަދު ވަގުތުކޮޅެއްގެ ތެރޭގައި ތިމާއަށް އެދުވަހަށް ބޭނުންވާ މިންވަރަށް ކަސްރަތު ކޮށްލެވިދާނެއެވެ. ގަވައިދުން، ހަފްތާއަކު3–5ދުވަހު 20 – 60 މިނެޓް ކަސްރަތު ކުރުމުން ހަށިގަނޑަށް ވަރަށް ފައިދާ ކުރާނެއެވެ. ހަށިގަނޑުގައިވާ ބޭނުންނެތް ސަރުބީތައް ވިރުވާލާ، ލޭގެ ޕްރެޝަރ ދަށްކޮށް، ހަކަތަ އިތުރު ކޮށްދޭނެއެވެ. އަދި މީގެ އިތުރުން ހަށިގަނޑު ލޫޅާފަތިކޮށް ރީތި ކުރުމަށްޓަކައި ކޮންމެހެން ބޮޑެތި ޚަރަދުތައް ކޮށް އެތަށް ސަތޭކަ ރުފިޔާއެއް ޚަރަދު ކުރާކަށް ނުޖެހެއެވެ. ގޭތެރޭގައި ހަދާލެވޭ އާދައިގެ، އެހެނަސް ހަށިގަނޑު ރީތިކޮށްދޭ 10 ވަރަކަށް ކަސްރަތުން ހަށިގަނޑަށް އެތައް ފައިދާއެއް ކުރާނެއެވެ.\nހަށިގަނޑުގެ މަތީބަޔާއި ފުރަގަހުން އުނަގަނޑާ ހިސާބުގައިވާ މަސްތައް ސޯފާ ގޮނޑިއެއްގައި އޮށޯވެލައިގެން އޮވެވެސް ދަމާލެވޭނެއެވެ. ދެފައިތިލަ ހަމައަށް ބިންމަތީގައި ޖައްސާފައި ގުދުވެ ފައިގެ ކުޑަހުޅުގައި އަތް ޖައްސާލުމުންވެސް ފުރަގަހުން އުނަގަނޑާ ހިސާބު ދަމާލެވޭނެއެވެ. ދެއަތް މައްޗަށް ދެމުނު ވަރަކަށް ދަމާލުމުން ހަށިގަނޑުގެ މަތީބައި ދަމާލެވޭނެއެވެ. މިގޮތަށް ހަށިގަނޑު ދަމާލުމަކީ ވަރަށް މުހިއްމު ކަމެކެވެ. އެއީ ގިނަ މީހުން ކަސްރަތު ކުރަން ފަށާފައި ހުއްޓާލާ އެންމެ ބޮޑު ސަބަބަކީ ކަސްރަތު ކޮށްލުމުން މަސްގުޅަކައިގެން ގައިގައި ރިއްސާތީއެވެ. ހަށިގަނޑު ދަމާލާ ކަހަލަ ކަސްރަތު ކުރުމުން ހަށިގަނޑުގައިވާ މަސްތަކަކު އެހެން ކަހަލަ ކަސްރަތު ކުރިއަސް ނުރިއްސާނެއެވެ.\nދުވާލުގެ މަސައްކަތަށް ފެށުމުގެ ކުރިން ކުރަން ރަނގަޅު 10 ކަސްރަތު\nހަށިގަނޑު ހޫނުކޮށްލައި ހަށިގަނޑުގައި ލޭ ދައުރުކުރުން އިތުކޮށްލުމުގެ ގޮތުން3–5މިނެޓް މަޑުމަޑުން ހިނގައިލާށެވެ. ނުވަތަ ދުވެލާށެވެ. މިކަސްރަތު ކުރަން ފަށަންވާނީ ވަރަށް މަޑުމަޑުންނެވެ. ސަބަބަކީ މިއީ ހަށިގަނޑުގެ މަސްތައް ކުރިއަށް ހުރި ކަސްރަތުތަކަށް ތައްޔާރު ކުރުމުގެ ގޮތުން ކުރާ ކުޑަ ކަސްރަތެކެވެ. ރަނގަޅަށް ހަށިގަނޑު ހޫނުވެލުމުން5ވަރަކަށް މިނެޓް ވަންދެން ހަށިގަނޑު ދަމާލާ ކަހަލަ ކަސްރަތު (ސްޓްރެޗް) ކުރާށެވެ.\nކަކޫ ލަނބާލައިގެން އިށީނުމަށްފަހު ބުރަކަށި މަޑުމަޑުން ބިމަށް ތިރިކޮށްލާށެވެ. އަނެއްކާވެސް ތެދުވެ އިށީނދެލުމަށްފަހު މަޑުމަޑުން އޮށޯވެލާށެވެ. މަތިހަށި މައްޗަށް ނަގާ ވަގުތު ބޭރަށް އަދި ތިރިކުރާ ވަގުތު އެތެރެއަށް ނޭވައިލާށެވެ. މިގޮތަށް 10 ފަހަރު ތަކުރާރު ކޮށްލާށެވެ.\nއަރިއަކަށް އޮށޯވެލުމަށްފަހު މަތީގައި އޮތްފައި މައްޗަށް ނަގާ މަޑުމަޑުން ތިރިކޮށްލާށެވެ. ފައި ހުންނަންވާނީ ތެދަށް ބަހައްޓާފައެވެ. އަދި ފައިގެ އިނގިލިތައްވެސް ހުންނަންވާނީ ދަމާލާފައެވެ. މިގޮތަށް 10 ފަހަރު ފައިމައްޗަށް ނަގައި ތިރިކުރުމަށް ފަހު އަނެއް ފަރާތަށް އެނބުރި ހަމަ އެގޮތަށް އަނެއްފައިންވެސް ތަކުރާރުކޮށްލާށެވެ.\n20 ނުވަތަ 30 ސެންޓިމީޓަރުގެ އުސްމިން ހުރި ކުޑަ ގޮނޑިއަކަށް ނުވަތަ ހަރުފަތަކަށް މަޑުމަޑުން އަރާފައިބާށެވެ. މިގޮތަށް 10 ފަހަރު ތަކުރާރުކޮށްލާށެވެ.\nގޮނޑިއެއްގައި ދެއަތުން ހިފަހައްޓާލައިގެން ދެފައި ކުރިމައްޗަށް ދަމާލާ، ކަކޫ ލަނބާލައިގެން، ގޮނޑިން އަތް ދޫކޮށްނުލާ ތިރިވުމަށްފަހު ތެދުވާށެވެ. މިގޮތަށް 10 ވަރަކަށްފަހަރު ތަކުރާރުކޮށްލާށެވެ.\nދެއަތް މައްޗަށް ދަމާލައިގެން ދެފައިވެސް ދުރުކޮށްލައިގެން ހުއްޓި ފުންމާލާށެވެ. އެއީ ދެފައި އަދި ދެއަތް ކައިރިކޮށްލެވޭ ގޮތަށެވެ.\nއުއްޑުން އޮށޯވެ، ދެއަތުން މަޑުމަޑުން ބޮލުގައި ހިފައްޓާލާށެވެ. ހަށިގަނޑުގެ ތިރީބައި ބިންމަތީގައި ޖައްސާފަ ބާއްވައިގެން މަތީބައި އުނަގަނޑާ ހިސާބުން މަޑުމަޑުން ހިއްލާލައިފައި5އާއި ހަމައަށް ގުނުމަށްފަހު މަޑުމަޑުން ބިމަށް ތިރިކޮށްލާށެވެ. 10 ފަހަރު މިގޮތަށް ތަކުރާރުކޮށްލާށެވެ.\nކޮނޑާ ދިމާވާގޮތަށް ބިންމަތީގައި ދެއަތްތިލަ ޖައްސާފައި، ހަށިގަނޑު ތެދަށް ބާއްވައިގެން، ފައިގެ އިނގިލިތައް ބިންމަތީގައި ޖައްސައިގެން ހަށިގަނޑު ހިއްލާލައިފައި މަޑުމަޑުން ތިރިކުރާށެވެ. މިގޮތް މާފަސޭހަ ނޫންނަމަ ދެކަކޫ ބިންމަތީގަ ޖައްސާފަ މަތީބައި ހިއްލާލާށެވެ. 10 ވަރަކަށް ފަހަރު ތަކުރާރު ކޮށްލާށެވެ.\nދެކޮނޑާ އެއްވަރަށް ދެފައި ދުރުކޮށްލާފައި، ދެއަތް ކުރިމައްޗަށް ދަމާލައިގެން ބުރަކަށި ތެދަށް ބަހައްޓައިގެން ގޮނޑިއެއްގައި އިށީންނަ ގޮތަށް މަޑުމަޑުން ތިރިވެފައި ތެދުވާށެވެ.\nއެންމެ ފުރަތަމަ ކުރި ކަސްރަތު ތަކުރާރުކޮށްލާ!


5 Kudhin Ge Manma, Varivun Faahagakuran Wedding Dress Andhaalaifi - Vaguthu\nފަސް ކުދިންގެ މަންމަ، ވަރިވުން ފާހަގަ ކުރަން ވެޑިން ޑްރެސް އަންދާލައިފި\nކައިވެނި ރޫޅިގެން ދިއުމަކީ ގިނަ މީހުންނަށް ލިބޭ ވަރަށް ބޮޑު ހިތާމައެކެވެ. އަދި ހާއްސަކޮށް ގިނަ ދަރިންތަކެއް ލިބިފައިވާނަމަ ކައިވެނި ރޫޅުމުން ކުރަން ޖެހޭ ހިތާމަ ވަކިން ބޮޑުވެއެވެ. ނަމަވެސް އެމެރިކާގެ އޮހާއޯ އަށް ނިސްބަތްވާ އުމުރުން 27 އަހަރުގެ އެލެގްޒަންޑްރީ ޓަޝޯ މުޅިން ތަފާތެވެ.\nކައިވެނި ރޫޅާލަން ފިރިމީހާ ނިންމުމުން ޓަޝޯ އަށް ކޮންމެވެސް ވަރެއްގެ ހިތާމައެއް އިހްސާސް ކުރަން ޖެހުނު ނަމަވެސް ވަރި ވުމުގެ ހުރިހާ ކަމެއް ނިމުން ޓަޝޯ ވަނީ ދިރިއުޅުން އާފެށުމަކުން ފަށާފައެވެ. ދިރިއުޅުން އާފެށުމަކުން ފެށުމަށްޓަކައި އޭނާ ފުރަތަމަ ކުރި ކަމަކީ ކައިވެނި ޕާޓީގައި ލައިގެން ހުރި ހެދުން އަންދާލުމެވެ.\nޓަޝޯ ކައިވެނި ކުރީ 2012 ވަނަ އަހަރު އެވެ. އެކައިވެންޏަށް މިހާތަނަށް ފަސް ކުދިން ލިބިފައިވެއެވެ.\nޓަޝޯ ބުނި ގޮތުގައި 2014 ވަނަ އަހަރުން ފެށިގެން އެމީހުންގެ ކައިވެނީގައި އައީ މައްސަލަ ޖެހެމުންނެވެ. ވަރީގެ މައްސަލަ ފިރިމީހާ ކޯޓަށް ހުށަހެޅީ މިދިޔަ އަހަރުގެ އޭޕްރިލް މަހު އެވެ. ވަރީގެ މައްސަލަ ނިމުނީ މިދިޔަ މަހު އެވެ. އެމައްސަލަ ދިގުލައިގެން ދިޔައީ ޓަޝޯގެ ފިރިމީހާގެ ޖިނާއީ މައްސަލަތަކެއް ޝަރީޢަތުގައި އޮތުމުންނެވެ.\nކައިވެނީގެ ހެދުން އަންދާލުމަށް ފަހު ޓަޝޯ ވަނީ ފޮޓޯ ޝޫޓެއް ވެސް ކުރިއަށް ގެންގޮސްފައެވެ.\nއޭނާ މީޑިއާ އަށް މައުލޫމާތު ދެމުން ބުނީ މިއީ އުއްމީދެއް ނެތި ފިރިމީހާ ބުނިހައި ގޮތެއް ހަދައިގެން އުޅެން ޖެހިފައިވާ އަންހެނުން އެދިރިއުޅުން ދޫކޮށް އާފެށުމަކުން ދިރިއުޅުން ފެށުމަށް ހިތްވަރު ދިނުމުގެ ގޮތުން ކުރި ކަމެއް ކަމަށެވެ.\nވަރަށް ގިނަ މީހުން ގެންދަނީ މީސް މީޑިއާގައި ޓަޝޯ އަށް ތާއިދުކޮށް ވާހަކަދައްކަމުންނެވެ.\nޖޫން 13, 2019 11:33\nދަރިނެކޮޅު އަންދާނުލިކަން ހަމަ ނަސީބު.


Male gai dhiriulhey meehun ah hiyyfaseyha maahauleh hoadhaidheyn masakaiy kuran: Raees | Jazeera\tމާލޭގައި ދިރިއުޅޭ މީހުނަށް ހިތްފަސޭހަ މާހައުލެއް ހޯދައިދޭން މަސައްކަތްކުރަން: ރައީސް - Jazeera\nމާލޭގައި ދިރިއުޅޭ މީހުނަށް ހިތްފަސޭހަ މާހައުލެއް ހޯދައިދޭން މަސައްކަތްކުރަން: ރައީސް\nމުޙައްމަދު އަފްޒަލް November 11, 2020 128 views0\nވެރިކަމާއި މި ސަރުކާރުން ހަވާލުވިފަހުން އެންމެ އިސްކަމެއް ދީގެން ކުރަމުން އަންނަ އެއް ކަމަކީ މާލޭގައި ދިރިއުޅޭ ރައްޔިތުންނަށް ހިތްފަސޭހަ މާހައުލެއް ހޯދައިދިނުންކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު ވިދާޅުވެއްޖެއެވެ. ރައީސް މިހެން ވިދާޅުވީ، “ލޮނުޒިޔާރަތް ޕާކު” ރަސްމީކޮށް ހުޅުވުމަށް މިއަދު ހަވީރު ބޭއްވި ޚާއްޞަ ރަސްމިއްޔާތުގައި ވާހަކަފުޅު ދައްކަވަމުންނެވެ.\nމި ރަސްމިއްޔާތުގައި ވާހަކަ ދައްކަވަމުން ރައީސް ވިދާޅުވީ، ޕާކު ހުޅުވުމަކީ ހިތްފަސޭހަ މާހައުލެއް މާލޭގައި ދިރިއުޅޭ ރައްޔިތުންނަށް ހޯދައިދިނުމަށް ކުރެވުނު މަސައްކަތުގެ ދަށުން ކުރެވުނު ވަރަށް ފާހަގަކޮށްލެވޭ އެއް މަސައްކަތް ކަމަށެވެ. މާލެ ފަދަ ކުޑަ ރަށެއްގައި ގިނަ އަދަދެއްގެ ބަޔަކު ތޮއްޖެހިގެން ދިރިއުޅެން ޖެހުމަކީ، ޢާންމު ޞިއްޙަތަށާއި، ނަފްސާނީ ދުޅަހެޔޮކަމަށް ވެސް ވަރަށް ނޭދެވޭ އަސަރުތައް ފޯރާ ކަމެއްކަން ފާހަގަކުރައްވަމުން، ރައީސް ވިދާޅުވީ، ޢާއިލާތަކުގެ މެންބަރުން އެކުގައި ހިތް އުފާކޮށްލަން ނުކުމެ އުޅެވޭނެ މައިޒާންތަކާއި ޕާކުތައް ހުރުމަކީ، ޢާންމު ޞިއްޙަތު ރައްކާތެރިކުރުމަށް ވެސް ކޮންމެހެން ބޭނުންތެރި ކަމަށެވެ.\nމީގެއިތުރުންވެސް، މާލެއަކީ ހިތްފަސޭހަ މާޙައުލަކަށް ހެދުމަށްޓަކައި ކުރަންޖެހޭ ވަރަށް ގިނަ ކަންކަން ހުރިކަން ރައީސްވަނީ ފާހަގަކުރައްވާފައެވެ. އޭގެތެރެއިން، މާލެއަށް އުފަން ރައްޔިތުންނަށް މާލެ ސަރަޙައްދުން ބޯހިޔާވަހިކަން ހޯދައިދިނުމަކީ ވެސް، މާލޭގެ މައްސަލަތަކަށް ބޭނުންވާ ވަރަށް އަވަސް ޙައްލެކެވެ. އަންނަ އަހަރައް ކަނޑައެޅި މަޝްރޫއުތަކުގެ ތެރޭގައި އެކަން ހިމެނާފައިވާނެކަން ރައީސް ވަނީ ފާހަގަކުރައްވާފައެވެ.\nކޮވިޑް-19ގެ މިހާލަތުގައި ޕާކުތައް ބޭނުންކުރައްވާ ބޭފުޅުން ވީވަރަކުން ސިއްހީ ގޮތުން ރައްކާތެރިކަމުގެ ފިޔަވަޅުތައް އެޅުމަށްވެސް ރައީސް އިލްތިމާސްކުރެއްވިއެވެ. އަދި ވާހަކަކޮޅު ނިންމަވާލެއްވުމުގެ ކުރިން ނިޝާން ޢިއްޒުއްދީންގެ ޢިއްޒަތުގެ ވެރިޔާ ޢުމަރު ޒާހިރު, މާލޭގެ ތަރައްޤީއަށް ކޮށްދެއްވާފައިވާ ބުރަ މަސައްކަތްޕުޅު ފާހަގަކުރައްވައި, އެ މަނިކުފާނަށް ޝުކުރު އަދާކުރައްވިއެވެ.\nމިއަދު ލޮނުޒިޔާރަތް ޕާކުގައި އޮތް ހާއްސަ ރަސްމިއްޔާތެއްގައި އެ ޕާކު ހުޅުއްވައިދެއްވީ ކުރީގެ ހައުސިންގ މިނިސްޓަރ އުމަރު ޒާހިރެވެ. ރައީސްގެ އިތުރުން، ރައީސްގެ އަނބިކަނބަލުން ފަޒްނާ އަހްމަދު އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު މި ރަސްމިއްޔާތުގައި ބައިވެރިވެވަޑައިގެންނެވިއެވެ.\n'ލޮނުޒިޔާރަތް ޕާކު' ހެދުމުގެ މަސައްކަތް ފަށާފައިވަނީ މިދިޔަ އަހަރުގެ ފެބްރުއަރީ މަހުގައެވެ. ލޮނުޒިޔާރަތް ޕާކު ހަދާފައިވަނީ ދުވާ މީހުންނަށް ހާއްސަ ލޭނެއް، ބައިސްކަލު ދުއްވުމަށް ހާއްސަ ލޭނެއް އަދި ނުކުޅުދުންތެރިކަން ހުންނަ މީހުންނަށްވެސް ފަސޭހަކަމާއެކު ޕާކު ބަލާލުމުގެ ފުރުސަތު ފަހިވާ ގޮތަށެވެ. މި ޕާކުގައި ޕޮންޑެއްގެ އިތުރުން ކުޑަ ބްރިޖެއް އަދި އުސްފަސްގަނޑެއް ހިމެނެއެވެ.


Kuru vaahaka: Foohi wife eh\nރަށުގައި ނޫޅެ އަހަރެން ފުރައިގެން އައީ ހުޅަނގު މޫސުމުގައި ވަށައިގެން އުދައަރައި ރަށްގިރާލުން އެއީ އުޒުރަކަށް ވެގެނެއް ނޫނެވެ. އެ ރަށުން އާފަލާއި އޮރެންޖާއި ނުލިބޭތީ ރަށަށް ނާރަން ވެގެނެއް ވެސް ނޫނެވެ. އެކަމަކު އެއީ ވެސް އަހަންނަށް ނިސްބަތްކޮށް ރަށުގެ މީހުން ބުނެ އުޅުނު ވާހަކަ އެކެވެ. އަހަރެން އައީ އެއިން އެއްވެސް ކަމެއް ވެގެނެއް ނޫނެވެ. ދިރިއުޅުމުގެ ހުރިހާ ފަސޭހައެއް ރަށުން ލިބެން ނެތީމާ ފޫހިވެގެންނެވެ. ކުދިންނަށް ތައުލީމު ހޯދައިދެވޭނެ ގޮތެއް ރަށުގައި ނެތީމާ ފޫހިވެގެންނެވެ. މިބުނަނީ ފިސާރި ތެދަށެވެ. އަދަކު ދެނެއް ކުރާނެ ކަމެއް ނެތެވެ.\nމިއަދު އަހަރެން އެންމެ ފޫހިވަނީ މި އުނދަގޫ މާލެ ދެކެ އެވެ. އަހަރެން ދިރިއުޅޭ ގެއަކަށް ވެސް ބަދިގެއަކަށް ވެސް ނުވާ ކުލި ބޮޑު، ގެ ދެކެ އެވެ. އެއީ ހަމަ އަނދަވަޅެކެވެ. ދިރުމެއްނެތް ހުރަގެ އެކެވެ. އެކަމަކު އެތާނގެ އޮޅި ގިރާނުކޮށް އުޅެވޭނެ އެއްވެސް ފަދައެއް ނެތެވެ. އަމިއްލަ ފައިމަށްޗަށް ތެދުވާންވެގެން ހޯދި ހުރިހާ މުދަލަކާއި އަހަރެންގެ ލޯބިވާ ކުދިންނާއި ފޫހިވެފަައިވާ އަނބިމީހާ އިނީ އެ ކުލީ ކޮޓަރީގަނޑުގެ ތެރޭގަ އެވެ. އެ އުދާސް ހޮހޮޅައިގެ ތެރޭގައި އޮތް އަނެއް ކަމަކީ އަހަންނާ، އަންހެނުން ނާދިޔާގެ ބަސްމޮށުންތެރި ކަމެއް ނެތި މަރުވަމުންދާ ދިރިއުޅުމެވެ. އަހަރެންގެ ކުދިން ފިޔަވައި ފޫހިފިލުވައިދޭނެ ބަޔަކު އެ ގޭތެރެއަކު ނޫޅެ އެވެ. މި ވަގުތު ކުދިވެރިން ވެސްވީ މަދަރުސާގަ އެވެ.\nގެއަށް އައިސް ފޫހިވެފައި އިނެދެގެން އަހަރެން ބަލައިލީމެވެ. މިއަދުވެސް ބަލައިލަން ޖެހޭ ތަނަކަށެވެ. އެ ތާނގައި އޮތް ކަރުދާސްކޮޅު ނެގީމެވެ.\n"މި އުޅެނީ ގޭތެރެ ސާފުކުރަން. ނަސީމު މިއަދު ބޭރުން ސައި ބޮއިލަންވީނު!" ކަރުދާސްކޮޅުގައި އޮތް މެސެޖު އަހަރެން ކިޔައިލީމެވެ. އެއީ އަހަންނާއި ނާދިޔާ ވާހަކަ ދައްކާ އުޅޭ ބަހުރުވަ އެވެ. އެ ބަހުރުވައިން ވާހަކަ ދައްކާ ކިތައް ދެމަފިރިން މި މާލޭގައި އުޅޭނެ ބާވަ އެވެ؟\nނާދިޔާ އެކުރާ މަސައްކަތަކީ ކޮބައިބާވައޭ ހިތަށް އަރައިގެން ވަގު ކަޅިން ބަލައިލީމެވެ. ނާދިޔާ ގެންގުޅޭ އަވަރު ގޮތެއް ހުންނަ ހުސްނާ އާއި ދެ މީހުން އެކައްޗެއް ކިޔާފައި ގޭގެ ތަންތަން ފޮޅާ ސާފުކުރަނީ އެވެ. ނުހޭން އިނދެފައި ވެސް އަނެއް ފަރާތަށް އަހަރެން އެނބުރުނީ ހީނގަނެވިގެންނެވެ. އެ ހުސްނާ ހުރީ މަކުނުވާ ބޮނޑިއެއްހެނެވެ. އަނެއްކާ މިއީ ނާދިޔާގެ ކިބައިން ދުވަހަކު ވެސް ފެނުނު ކަމެއް ނޫނެވެ.\nއަހަންނާއި ކުދިން ދޫކޮށް ނާދިޔާ ދުރުގައި އުޅުނީ ވެސް ދިރިއުޅުމެއްގެ އެ ކަހަލަ ޒިންމާތައް ނުނަގަންވެގެނެވެ. ހަގީގީ ދިރިއުޅުމުން ރެކެންވެގެންނެވެ. ނާދިޔާގެ އާދަތަކާ މެދު އަހަންނަށް ބުނެވުނު އެއްޗަކުންނެވެ. ނާދިޔާ ދިޔައީ ވެސް އަހަރެން ފޮނުވާލައިގެނެއްނޫނެވެ. އެނބުރި އައީ ވެސް އަހަރެން ބަލާ ފޮނުވައިގެނެއް ނޫނެނެވެ. ކުދިންނާއި އަހަރެން ދޫކޮށްފައި ދަމުން ބުނީ މިދަނީ ފޫހިވެގެން ކަމަށެވެ. އެނބުރި އައިސް ބުނީ އެ ވީ ފޫއްސަކީ ނުވިސްނިގެންވީ ގޮތެއް ކަމަށެވެ. އަހަރެންގެ ދިރިއުޅުން މިހާ ފޫހިވި އެއް ސަބަބަކީ އެއީ އެވެ.\nނާދިޔާ އަށް ބަދަލުތަކެއް އައިސްފައިވިޔަސް އަހަންނަށް އެއް ކަމެއް ޔަގީންވެ އެވެ. މާދަމާ ވެސް އޭނާ އަހަރެން ދެކެ ފޫހިވެދާނެ އެވެ. އެ ފޫހީގައި ކުދިންކޮޅު އުކާލަފާނެ އެވެ. އަހަރެން ހިތުގައި ގުޅަވަރެއްހެން ތާށިވެފައި މި އޮތް ކަންބޮޑުވުމަކީ ވެސް ފޫހިވުމެކެވެ. އަހަރެންގެ އަންބަކަށް ވިޔަސް ނާދިޔާ ދެކެވާ ފޫއްސެވެ. އަހަރެންގެ ހިތުގައި ކަޅުފޮއިގަނޑެއްހެން ފެތުރޭ އިހުސާސަކީ ބިރުވެރި ކަމެކެވެ. ކުދިންގެ މަންމަ އަށް ވިޔަސް ދެން އަހަރެމެން ތިން ބަފައިންނަށް ނާދިޔާ ދީފާނެ ބޮނޑިއަކާ މެދު ކުރެވޭ އިހުސާސުގެ ބިރެވެ. ނާދިޔާއާ ބައިވެރިވެގެންއެ ހުސްނާ ރާވަފާނެ ރޭވުމެކެވެ. އަވަރު ގޮތެއް ހުއްޓަސް އެއީ ބޮޑާ ކަމަކާ ނުބައިނުލަފާ ކަމެއް ހުންނަ އަންހެނެކެވެ. އަހަރެންގެ އަންހެނުން ނުލާހިކު ތިރީގައި ބާއްވައިގެން އުޅުނު ހިތް ނަގާ ވިލާތަކަށް ވުރެ އުހުގައި ބޭއްވުމުގެ ޒިންމާ އުފުލަންޖެހޭނީ އެ ހުސްނާ އެވެ.\nނާދިޔާ ބުނިހެން ނާދިޔާ އަކީ އަހަރެންގެ އަނބިމީހާ އަށް ވިޔަސް އަހަންނަށް މިހާރު ސިފަވަނީ ދުރުވެވެން ނެތް ތިމާގެ މީހެއްގެ ގޮތުގަ އެވެ. އަންބެއްގެ ގޮތުގައި އަހަރެން ނާދިޔާ ދެކެ ވަނީ ފޫއްސެވެ. ދަރިންގެ މަންމަގެ ގޮތުގައި އަހަރެންގެ ހިތުގައި ކޮންމެވެސް ކުލުނެއް އޮވެއެވެ. ތިމާގެ ބޮޑުދައިތައަކަށް ދެވޭ ކަހަލަ އަޅާލުމެކެވެ. އެއީ ލޯތްބެއް ނޫނެވެ.\nގޭތެރޭގައި ވާނުވާ ނޭނގޭ ކަމަށް ހެދިގެން އަހަރެން އިނީ ވިސްނާށެވެ. އިންސާނުންގެ ހިތް ވަރަށް ގިނަ އެއްޗެހި ބުނެދެއޭ އަހަންނަށް ހީވާތީ އެވެ. އެ ބުނެދޭ އެއްޗެއްގެ މާނަ ވަގުތު ޖެހުމުގެ ކުރިން އެނގޭނީ ވަރަށް މަދު މީހަކަށްކަން އަހަންނަށް ވިސްނޭތީ އެވެ. ކޮންމެ ގޮތެއް ވިޔަސް އަހަރެންގެ ދުލަކުން ނާދިޔާ ވަރިކޮށްފީމެކޭ އަދި އެއް ނުބުނަމެވެ. އެކަމަކު ނާދިޔާގެ ދުލުން އަހަރެން ވަރިކުރި ކިތަންމެ ރެއަކާއި ދުވާލެއް ކަލަންޑަރުން ވަނީ ކެނޑިފަ އެވެ. އަހަރެން ވިސްނީ ދެން ހަދާނެ ގޮތަކާ މެދެ އެވެ. އެކަމަކު އަހަންނަށް ވިސްނެމުން ދިޔައީ ނާދިޔާ އަހަރެމެން ތިން ބަފައިން ދޫކޮށްފައި އޭނާގެ އަމިއްލަ މަގަށް ނުކުމެގެން ދިޔަރޭގެ ކަންތައްތަކެވެ.\nއެ ރޭ ފުރަތަމަ މައްސަލަަ އުފެދުނު ހިސާބަކީ އަހަރެން ނާދިޔާ އަށް ސަމާލުކަން ނުދޭ ކަމަށް ބުނެ ކުރަން ފެށި ޝަކުވާއެއްގެ ތެރެއިން ހިލުނު ޒުވާބެކެވެ.\nނާދިޔާ ބުނާ ގޮތުން ކައިވެންޏަށް ހަތް އަހަރުވީ އިރު އަހަރެންގެ ހުރިހާ ކަމެއް ވަނީ ބަދަލުވެފަ އެވެ. އަހަރެންގެ ފަރާތުން ނާދިޔާއަކަށް ލޯތްބެއް ނުދެ އެވެ. އަޅާލުމެއް ނުލިބެ އެވެ. އޭނާއާ ކުދިންނާއެކު ވަގުތު ހޭދަކުރާކަށް އަހަންނެއް ނޫޅެ އެވެ. ނާދިޔަ ބުނަނީ ލޯބިން ދިރިއުޅެން އުޅޭ ފިރިއެއްގެ ސިފަ އަހަރެންގެ ކިބައިން ނުފެންނަ ކަމަށެވެ. ކުދިން ލިބިފައި ތިބީމާ އަހަރެން އޭނާއާ ދިމާއަށް ބަލަނީ ފަސް އިނގިލި ދުރުނުވާހެން ދުރުވެވެން ނެތް ކޮންމެވެސް ތިމާގެ މީހެއްގެ ގޮތުގައި ކަމަށް ވެސް ނާދިޔާ ތުހުމަތު ކުރި އެވެ.\nހުރިހާ ޝަކުވާއެއް ކުރި އިރު އަހަރެން ހަމައެކަނި ބުނި ވާހަކަ އަކީ ދިރިއުޅުމުގައި ތަފާތު މަރުހަލާތައް އަންނަކަށް ނާދިޔާ އަށް ނޭނގޭ ހެއްޔެ އެވެ. އެކަން ދެ މީހުން ވެސް ގަބޫލުކުރަން ޖެހޭނެ ނޫން ހެއްޔެވެ. އަހަރެން ބުނި އެއްޗަކާ މެދު ވިސްނާކަށް ނާދިޔާ އެރޭ ބޭނުމެއް ނުވި އެވެ. ފުރަތަމައިނުން ވެސް ޖެހުނީ ނަރުގަނޑު ގަ އެވެ. އަތް އިސް ނުކުރިއަސް ހީވީ އަހަރެންގެ ގަޔަށް އަރައިގަންނަން އުޅުނު ހެނެވެ. ގޭތެރޭގައި އަހަރެން ފަހާދުވީ ގެރިއަށް ރަތްފޮތި ދެއްކީމާ ނަގޫޖެހިތާ ބޯ ޖަހާފައިދާހެނެވެ.\n"ނުކުރާނަން، ނުކުރާނަން ނަސީމު ދައްކާ ވާހަކައެއް މަށެއް ގަބޫލެއް ނުކުރާނަން. ތީ ނަސީމު އަހަރެން ދަސްކޮށްފިން... ތީ ކޮންމެހެން މައްސަލައެއް ހައްލުކުރަން ދައްކާ ވާހަކައެއް ނޫން. ތިވެސް އޮޅުވާލުމެއް. ވަކިވަރަކަށް އަނބިން ދެކެ ފޫހިވީމާ ދައްކާނީ ތި ކަހަލަ ވާހަކަ،" އަހަރެން ގެންގުޅޭ ބައެއް އެއްޗެހި އެއް ފަރާތަށް އުކާލާފައި އަހަންނާ ދިމާއަށް ޖެހެމުން ނާދިޔާ ބުންޏެވެ.\n"އަހަރެން ނާދިޔާ ދެކެ ފޫއްސެއްނުވޭ. އަހަރެން ފޫހިވަންޏާ ނާދިޔާ ވެސް ތިހިރީ ފޫހިވެފައި،" ގޭގެ ތިރީބައިގައި ކުއްޔަށް އުޅޭ މީހުން ތިބީ ދެބުމަ ފިއްތައި ކަރުމައްޗަށް ޖަހައިގެނެވެ. ޒުވާބުގަނޑު އަޑު އަހާށެވެ. އެ މީހުން ތިބީމާ ގެންފައި ހުރި ލަދުން އަހަރެން އުޅުނީ ހަމަޖެހޭ މީހަކީ އަހަރެންކަން ސާބިތު ކޮށްދޭށެވެ.\n"އާނއެކޭ، ކިތައްމެ ދުވަހަކު އަހަރެން ބުނަމެއްނު މިހާރު ފޫހިވެއޭ، ހަމަ ފޫހިވޭ،"\n"ތިއީ އާ ވާހަކައެއް ނޫން. ނާދިޔާ ބޭނުން ވަނީ އަހަރެން ލައްވާ ތިހެން ބުނުވާކަށްނު."\n"ކޮންމެހެން ނުބުންޏަސް ހަގީގަތް ވާނީ ހަގީގަތަށް. އަންހެނަކު ނުވާނެތީ ބުނަން ނުކެރެނީ. އަހަންނަކީ ސީދަލަށް ބުނަން ބޭނުން މީހެއް. އެހެންވެ މި ބުނަނީ، ހަމަ ފޫހިވެއޭ،" ހެނދުނު އަހަރެން އޮފީހުން އަންނަމުން ގަނެގެން އައި ޕާން ލާފައި އޮތް ބާލިދީގައި ނާދިޔާ ފައިން ޖެހުމުން އުރައިން ކަނޑާލާފައިވާ ޕާނުގެ ފޮތިތައް ތާސްބައެއްހެން އެތުރިގެން ދިޔަ އެވެ.\n"ނާދިޔާ ތިހެން ނޫޅެބަލަ! އަހަރެން ވެސް މި ބުނަނީ ހިތުގައި އޮތް އެއްޗެކޭ. އަހަރެން ނާދިޔާ ދެކެ ފޫއްސެއް ނުވެއޭ."\n"ފޫހިނުވާ ކަމެއް ނޭނގެ އަހަންނާއެކު ގިނަ ވަގުތު ހޭދަކުރަން ވެއްޖިއްޔާ އޮންނަނީ ބިޒީ ވެފަ. ވަގުތެއް ނުވެފަ... ޕާޓީތަކުގެ ބައްދަލުވުންތަކަށް ދެވޭ."\n"ބަލަ އެއީ ވެސް ހޭލުންތެރިވާންޖެހޭ ކަމެއްނު. ކުރީގައި ހޭލުންތެރި ނުވާތީ މާމަމެން، މަންމަމެން ބުނަނީ ރޯގާތަކާ ހުންތައް އަންނަނީ މޫސުން ގޯސްވެގެން ދާ ވަގުތު ކޮކަޑި ފަރުބަދަ މަތިން ވައިޖެހެން ފެށީމައޭ. މިހާރު މި ޒަމާނަކީ އެކަހަލަ ކަންތައްތައް އޮޅުންނުފިލާ އޮތް ޒަމާނެއް ނޫން. މިހާރަކު ނުކިޔާނެ ޕާޓީ ނިޒާމު އަންނަނީ ޑިމޮކްރަސީ ފަރުބަދަ މަތިން ވައިޖެހޭތީއެކޭ. މިހާރު ޖެހޭނީ އެ ވާނުވާ ބަލައި އެ ކަމަށް ވެސް ވަގުތު ދޭން... ނާދިޔާ އެކަންކަމާ ނުވިސްނާތީނު އިރުއިރުކޮޅާ ބޮލަށް އުނދަގޫވާ ސުވާލުތައް ކުރަނީ."\n"ބ...! އެހެންވިއްޔާ ކޮބައި އަހަރެންގެ ވަގުތު؟" ހަޑި ހުތުރު އެއްޗެއް ކުރިޔަށްލާފައި ނާދިޔާ ބުންޏެވެ.\n"ކޮބައިތަ ނާދިޔާ ތި ބުނާ ވަގުތަކީ؟ ހަވީރާއި ރޭގަނޑު، ދެން ބަންދު ދުވަސްތަކުގައި އަހަރެން ހޭދަކުރަނީ ނާދިޔާއާ އެކުގައި އެއް ނޫންތަ؟ އަހަރެން ކުރާ މަސައްކަތްތަކުގައި ހޭދަވާ ވަގުތު ނާދިޔާއަށް ނޫނީ ދެން ކާކަށް އެނގޭނީ؟ އަހަރެން މިހާ ބިޒީކޮށް މި އުޅެނީ ހަމަ އާއިލާއަށްޓަކައެއް ނޫންތަ؟"\n"ތިހާ ބުރަކޮށް އުޅެންޏާ އެވަރަށް ފައިސާ ވެސް ލިބެންޖެހޭނެ. އެންމެ ފަނަޜަހާސް ރުފިޔާއަކުން ނޫޅެވޭނެ. މީ ދިރިއުޅެނީދޯ؟ ތީ މާލެ ގެނެސް އަހަރެން މަރަނީނު!"\n"މާލެ އައީ އަހަރެން އެކަނި ބޭނުންވެގެންތަ؟ އަހަރެން މި ވަރަށް އުޅޭތީނު މިވަރު ވެސް ވަނީ. ބައެއް މީހުންނަށް އާމްދަނީ ލިބެނީ ދިރިއުޅެން ފުދޭވަރަށް. އަނެއް ބަޔަކަށް އެއަށް ވުރެ މާގިނައިން. ދެން އުޅެނީ ނުފުދިގެން އުޅޭ މީހުންނެއް ނޫންތަ؟"\n"ހޫން... ތިއުޅެނީ ފުދިގެންތަ؟ އަހަރެން ބޭނުން ކިތައް ކަންތައް ނުކުރެވި އެބަ ހުރި؟ ތިން ރޫމް އެޕާޓްމަންޓެއް ހޯދުން ކޮބާ؟ އާ ބެޑް ރޫމް ސެޓް ކޮބާ؟ އާ ޓީވީ، އައިފޯނު..."\n"ނާދިޔާ ތި ކަހަލަ ލިސްޓްތައް ހަދާތިއޭ ގޯސްވެގެން މި އުޅެނީ. އަހަންނަށް ވެސް ލިބޭ ވަރަކަށް ބަލައިގެން ކަންތައްތައް ހިތުލާން ދަސްކޮށްބަލަ! އަހަރެން ވެސް ހިތަށް އަރައޭ ނިދިން ހޭލާއިރު ބޯ ދަށުގައި ރުފިޔާ ބޮނޑިއެއް އޮންނާނެ ނަމައޭ. އޭރުން އަހަންނަށް ނާދިޔާ ގޮވައިގެން ރިސޯޓުތަކަަށް، ބެންކޮކަށް ދެވިދާނެ. ހަފްތާ ބަންދުގައި ވައިގެ މަގުން ރަށަށް ދެވިދާނެ. އަގު ބޮޑު ފޯނުތަކާއި ރީތި ޖީޕްތައް ގަނެވިދާނެ... ތިން ރޫމް އެ ޕާޓްމަންޓެއް ކީއްކުރަން ބޮޑު ގެއެއް ވެސް ގަންނަންވީ،"\n"ނަސީމު ގާތު އަހަރެން ބުނަންތަ؟ އަހަރެން ބޭނުމީ މުއްސަންޖެއް."\n"ނާދިޔާ އަށް ތި ކިޔޭ އެއްޗެއް މިހާރު އެބަ އެނގޭތަ؟ ކުރިން ބުނަނީ އަހަރެން ދެކެ ފޫހިވަނިއްޔޭ. އެއީ އާންމުކޮށް ދައްކާ ވާހަކަ. މިހާރު ތި ދަނީ މާ މައްޗަށް."\n"މައްޗަށް ދިޔައިމާ ހަދަންވާ ގޮތެއް ނަސީމަކަށް ނޭގޭތަ؟ އެކަމަކު އުޅޭނެ މާ މޮޅު މާ ދަންނަ، އެދުރުކަލޭފާނަކަށް ވެގެން."\n"އާނ. މި ބުނަނީ ރަނގަޅަށް. އަހަރެން ފޫހިވީލެއް ބޮޑުކަމުން މިހާރު ބޭނުން ވަނީ ވަރިވެގެންދާން. ނަސީމަކީ ހަމަ ފޫހި މީހެއް.\n"މޮޔަ އަނގަނުތަޅާ ހުއްޓާލާ!"\n"މީ މޮޔަގޮވުމެއް ނޫނޭ. ސާފުކޮށް މި ބުނަނީ އަހަރެން ބޭނުންވަނީ. ނަސީމު ގާތުން ވަރިވާށޭ،"\n"އަހަރެންގެ މުޅި ދިރިއުޅުން މި ހޭދަކުރަނީ ހަމަ ކަލެ އާއި ކުދިންނަށް. ނާދިޔާ ބޭނުންވެގެން ތިއުޅެނީ ކޮން ކަމެއްތަ؟ ވިސްނާލަބަލަ! އަހަންނަށް ލިބޭ އެއްޗެއް އާއިލާ އަށް ހޭދަކުރުމުގެ އިތުރުން ނާދިޔާގެ މައިންބަފައިންނާއި ކޮއްކޮމެންނަކަށް ނުދެންތަ؟ އެ މީހުންނަށް ވެސް ކިތައް ކަންތައް ކޮށްދެނީ؟ އެ ހުރިހާ ކަމެއް ކޮށްދޭތީނު އަހަރެމެންގެ ހުރިހާ ކަމެއް ނުވެގެން މި އުޅެނީ. އެކަމަކު މިހާރު ތި ބުނަނީ..."\n"އަހަރެން މި ބުނަނީ އެ ހުރިހާ ކަމެއް ކޮށްފައި ވެސް އަހަރެން ބޭނުން ވަރަށް ފައިސާ ލިބެންޖެހޭނެއޭ. އަހަރެން ބޭނުން ކަމެއް ކުރެވެންޖެހޭނެއޭ."\n"އެހެންވީމައޭ މި ބުނަނީ އަހަރެން ވަރިކުރާށޭ!"\n"ތީގެ މާނަ އަކީ...؟"\n"މާނަ ނަސީމު ބޭނުން ގޮތަކަށް ނަގަންވީ..."\n"އަހަރެންގެ ހީތައް ތެދުވީނު."\n"ނާދިޔާ އެހެން މީހަކާ ހިތާވެގެން އުޅޭކަން."\n"އަހަރެން އެހެން ބުނެފިތަ؟"\n"އަހަރެން ކައިރިން ކުއްލިއަކަށް ވަރިވާން ބޭނުންވާނީ އެ ކަހަލަ ގުޅުމެއް ވެސް ހިންގާތީ. ކިހާ ނުބައި މީހެއްތީ. އަހަރެންގެ މުޅި ދިރިއުޅުން ވެސް ހަލާކުކޮށްލީނު..."\n"ތިހެން ބުނާއިރު އަހަރެންގެ ދިރިއުޅުން ވެސް މިއޮތީ ހަލާކުވެފައި."\n"ތިއީ އެންމެ ނުބައި އަންހެނުން. ފިރިމީހާގެ ނުކުޅެދުންތެރިކަން ދައްކައިގެން އެހެން މީހުންނާ ހިތާވަނީ. އަހަރެންގެ ނުކުޅެދުންތެރި ކަމަކީ ކިބާ؟ އަހަންނަށް މަހަކު ލިބޭ 15،000 ރުފިޔާ، އެއީ މަދު އަދަދެއްތަ؟ އެނގޭތަ އުނި މީހަކީ ނާދިޔާ. ނާދިޔާ އަށް ދިރިއުޅެން ނޭނގުން. ވިސްނާލަބަލަ! ނާދިޔާ އަށް އެނގޭތަ އާދައިގެ މީހަކަށް ލިބޭ މުސާރަ!"\n"ކޮންމެ މީހަކު ވެސް ބޭނުންވާނެ އުފާވެރިކަމާ އެކު އުޅެން. އަހަރެން ބޭނުން ވަނީ އުފާވެރި ދިރިއުޅުމަކަށްދާން. ރީތި ގެއެއްގައި އުޅެން."\n"ދައްކާ ވާހަކަ. ކޮބައިތަ ތި ބުނާ އުފާވެރި ކަމަކީ؟ އަހަރެން ދުވާލު ހަތަރުދަމު މަސައްކަތްކޮށްގެން ގެއަށް އަންނައިރު ނާދިޔާ ފަރާތުން ލިބެނީ ކޮން އުފަލެއް؟ އަހަރެންގެ ކޮން ކަމެއް ރަނގަޅަށް ކޮށްދެނީ؟ އަހަންނަށް ރަނގަޅު ކާއެއްޗެއް ހަދައިދިންތަ؟ އަހަންނަށް މީރު ކާއެއްޗެކޭ ކިޔާފައި ދުވަހަކު ވެސް ގެއިން އެއްޗެއް ދިއްކޮށްލިންތަ؟ މިކަން ކަން ނުވާއިރު އެކަމެއް ވެސް ނުވޭ! އަހަރެން ޝަކުވާ ނުކުރަނީ އަހަންނަކީ އެހެން އުޅޭ މީހަކަށް ނުވާތީ. ދިރިއުޅުމުގައި ތަފާތު މަރުހަލާތައް އަންނާނެތީ. އެކަން ގަބޫލުކޮށްގެން ދިރުއުޅެންޖެހޭތީ. އެކަމަކު މިއަދު އެނގިއްޖެ ހަގީގަތަކީ އެއީ ނޫންކަން... ކޮންމެހެން އުޒުރުތައް ދައްކާނެ ކަމެއް ނެތް. އަހަރެން ކައިރިން ވަރިވާކަށްނު ބޭނުންވަނީ. އެކަން ވެސް ކޮށްދީފާނަމޭ އެކަމަކު ބުނަން ނާދިޔާ ތި ބުނާ އުފާވެރި ދިރިއުޅުމެއް ހޯދައިދޭނެ މީހަކު ވަކި ނާންނާނެ."\nނާދިޔާގެ ފޫހި ދިރިއުޅުން އަހަންނަށް އެނގި ދަސްވުމުން އެވަގުތަށް އަހަރެން ބޭނުންވީ އިތުރު އެއްޗެއް ނުބުނެ ހައްޕު ކިޔާށެވެ. ނާދިޔާ ބޭނުންވީ ހަމަ އެރޭ ގެއިން ނުކުމެންގެންދާށެވެ. ފުރަތަމަ ކޮންމެ މީހެއްގެ ވެސް ފެންނާނީ ކުރިމައްޗެވެ. ފުރަގަސް ފެންނާނީ ފަހުންނެވެ. އަހަންނަށް ވެސް ކުރިން ނާދިޔާ ފެނުނީ ރީތިކޮށެވެ. އެކަމަކު އެކުގައި ދިރިއުޅެން ފެށުމުން އެއީ ކިހާ ފޫހި އަންހެނެއްކަން އެނގުނެވެ. އަހަރެން ނިންމީ ނާދިޔާ ދެން އެނބުރި އަޔަސް ފޫހިކަމުގައި ހުންނާށެވެ. ގާތްކަމަކީ ދުރުވުމެއް ނެތީމާ އޮތް ގާތް ކަމެއް ކަމަށް ހަދައިފައި ފޫހި ދިރިއުޅުމުން ބޭރުވެގެން ރަށަށް ދާށެވެ. ރަށު މީހުން ހަޖޫ ކިޔަސް ވަރިހަމަ ކަމަށް ބަލައިގެނެވެ. ދިރިއުޅުމުގައި ފޭލްވަނީ އަހަރެން އެކަންޏެއް ނޫނެވެ. (ނިމުނީ)\nކުރު ވާހަކަ ރޯދަ މަހާ ރޯއްޖާ ރޯދަ މަސް


Promotion akaa eku New Radiant Ticket vikkan Fashaifi\nޕްރޮމޯޝަނަކާއެކު ނިއުރޭޑިއަންޓުން ޓިކެޓް ވިއްކަން ފަށައިފި\nޕްރޮމޯޝަނަކާއެކު އޭއެފްސީ ކަޕް ފުޓްބޯޅަ މުބާރާތުގެ ޓިކެޓް ނިއުރޭޑިއަންޓުން އިއްޔެ ވިއްކަން ފަށައިފި އެވެ.\nމުބާރާތުގައި ރާއްޖޭގެ އެންމެ ކާމިޔާބު ކުލަބުން މި އަހަރުގެ ކެމްޕޭން ފަށާނީ އަންނަ ބުދަ ދުވަހު ސިންގަޕޫރުގެ ބެލަސްޓިއާ އެފްސީއާ ދެކޮޅަށް ގަލޮޅު ދަނޑުގަ އެވެ.\nމި މެޗުގެ ސިޑިބަރީގެ ޓިކެޓްގެ އަގަކީ 15ރ. އެވެ. ގޮނޑިބަރީގެ ޓިކެޓްގެ އަގަކީ 30ރ. އެވެ. މީގެ އިތުރުން ނިއުރޭޑިއަންޓްގެ ފޭސްބުކް ޕޭޖްގައިވާ ޓިކެޓްގެ ފޮޓޯ ޝެއާކޮށްގެން ދެ ބޭފުޅަކަށް ވީއައިޕީ ޓިކެޓް ހޯދުމުގެ ފުރުސަތު ވަނީ ހުޅުވާލައިފަ އެވެ.\nނިއުގެ މެނޭޖަރު އަމީން ފައިސަލް މިއަދު ބުނީ ނިއުގެ ފަރިތަކުރުންތައް ގަލޮޅު ދަނޑުގައި ކުރިއަށްދާއިރު ޓިކެޓް ލިބެން ހުންނާނެ ކަމަށާއި މީގެ އިތުރުން ވެސް ގަލޮޅު ދަނޑުން މިއަދުން ފެށިގެން ޓިކެޓް ލިބޭނެ އިންތިޒާމް ހަމަޖައްސާނެ ކަމަށެވެ.\nނިއުއާ ވާދަކުރާ ބެލަސްޓިއާ ޓީމު މިއަދު މެންދުރު މާލެ އަންނާނެ އެވެ. މި އަހަރުގެ މުބާރާތުގައި ނިއު ހިމެނެނީ ގްރޫޕް އެފްގަ އެވެ. މި ގްރޫޕުގައި ދެން ހިމެނެނީ ހޮންކޮންގެ ކިޗީ އާއި ފިލިޕީންސްގެ ކާޔާ އެފްސީ އެވެ.\nނިއު މި އަހަރުގެ އޭއެފްސީ ކަޕާ ކުރިމަތިލާއިރު ޓީމު ފެންނަނީ ކުރިއަށްވުރެ އާދައިގެ ގޮތަކަށެވެ. މުހިންމު ގިނަ ކުޅުންތެރިން އެހެން ކުލަބުތަކަށް ގޮސްފައިވީ ނަމަވެސް ނިއު ނުކުންނަނީ އޭއެފްސީ ކަޕުގެ ސެމީ ފައިނަލަށް އެ ޓީމު ގެންގޮސްދިން ކޯޗު ބަލްގޭރިޔާގެ ޔޮރްދާން ސްޓޮއިކޯފް އިވަނޯފުގެ އިރުޝާދުގެ ދަށުންނެވެ.\nމި މުބާރާތުގައި ރާއްޖޭގެ މާޒިޔާ ފުރަތަމަ މެޗު ކުޅޭނީ ރަށުން ބޭރުގައި އިންޑިޔާގެ މޯހަން ބަގާންއާ ދެކޮޅަށެވެ.


Hurihaa Muahsasaa Eh Insaafuge Magah Furihama Ah Araifi - Gasim - Vaguthu\nހުރިހާ މުއައްސަސާއެއް އިންސާފުގެ މަގަށް ފުރިހަމައަށް އަރައިފި - ގާސިމް\nޖުމްހޫރީ ޕާޓީގެ ލީޑަރު ގާސިމް އިބްރާހިމް. --- ވަގުތު އިމޭޖަސް\nރައީސް އަބްދުﷲ ޔާމީންގެ ފަސް އަހަރުގެ ދައުރު ނިމުމަކާއި ގާތްވެފައިވާއިރު، ހުރިހާ މުއައްސަސާއެއް އިންސާފުގެ މަގަށް ފުރިހަމައަށް އަރާވަޑައިގެންފައިވާ ކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމް މިއަދު ވިދާޅުވެއްޖެއެވެ.\nގާސިމްގެ މައްޗަށް އުފުލި ރިޝްވަތު ހުށަހެޅުމުގެ ދައުވާ ބާތިލުކޮށް، ހައިކޯޓުން އޭނާ މިނިވަންކުރުމާ ގުޅިގެން، ކޯޓު ކުރިމަތީގައި މީޑީއާތަކާއި ވާހަކަދައްކަވަމުން ގާސިމް ވިދާޅުވީ، ދިވެހި ރާއްޖޭގައި އަދުލު އިންސާފު އެބަ އޮތް ކަމަށާއި އަދި އިންތިހާބީ ރައީސް އިބްރާހިމް މުހައްމަދު ސޯލިހު އާއި އެމަނިކުފާނުގެ އިންތިހާބީ ބައިވެރިޔާ ފައިސަލް ނަސީބް ހޮވިވަޑައިގަތުމާއެކު، ހުރިހާ މުއައްސަސާއެއް އިންސާފުގެ މަގަށް ފުރިހަމައަށް އަރާވަޑައިގެންފި ކަމަށެވެ.\n"މިއީ އަނިޔާވެރިކަމާއި ފަސާދަ އާއި ކޮރަޕްޝަނުން ސަލާމަތްވުމަށްޓަކައި ދިވެހިން ކުރި ދަތުރުގައި އަޅުގަނޑުމެން އިންސާފުގެ މަގަށް އަޅުގަނޑުމެންގެ ރައްޔިތުން އަރާތިބި ކަމުގެ ލާމަސީލު ހެއްކެއް". ގާސިމް ވިދާޅުވިއެވެ.\nބޭސް ފަރުވާއަށް ރާއްޖެއިން ބޭރަށް ވަޑައިގަތުމަށްފަހު ކަންތައް ދިމާވި ގޮތް މީޑިއާތަކާއި ހިއްސާ ކުރައްވަމުން ގާސިމް ވިދާޅުވީ، ވަރަށް ގިނަ ދުވަހު، އޭނާގެ ކުޑަކުޑަކުދިންނާއި އަނބިމީހާ އާއި ދަރިންނާއި އަދި ރަހުމަތްތެރިންނާއި، އަދި ޕާޓީއާއި ވަކިން ހުންނަން ޖެހުނީ ބަލިވެގެން ބޭސްކުރަން ޖެހިފައި ވުމުން ކަމަށެވެ. އަދި ސިންގަޕޫރުގެ ޑޮކްޓަރުން، އޭނާ ރަނގަޅު ނުވަނީސް އަންނަން ހުއްދަ ނުދިނުމުން ކަމަށްވެސް ގާސިމް ވިދާޅުވިއެވެ.\n"10 ދުވަހުން 10 ދުވަހުން ދެ ފަހަރު މުއްދަތު ދެއްވާފައި ދެން ހަ ދުވަސް ދެއްވާފައި ވިދާޅުވީ، އަންނަންވީއޭ ރާއްޖެއަށް. އެހެން ނަމަވެސް އަޅުގަނޑުގެ ބޭސްފަރުވާ ނުނިމޭތީވެ އެއާލައިނުންވެސް އަޅުގަނޑު ކެރީ ކޮށްނުދިނީ. މިކޮޅަށް އަންނަން އޯކޭ ނުދިނުމާއި އެކީގައި ޕާސްޕޯޓުވެސް ޑިއުވެގެން ދިޔައީ، ދެން އެއާއެކު ސިންގަޕޫރުގެ ސަރުކާރުން ޑޮކްޓަރުންގެ ލިއުންތަކާއި އެއްޗެހި ހުށަހެޅީމަ އިންޓަނޭޝަނަލް އަދި ހިއުމަން ރައިޓްސްގެ ގާނޫނުގެ ދަށުން އެ ބޭފުޅުން އަޅުގަނޑަށް ސިންގަޕޫރްގައި ހުރެވޭނެ ހާއްސަ ހުއްދައެއް ދެއްވައިގެން އެތާ އަޅުގަނޑު ހުރީ". ގާސިމް ވިދާޅުވިއެވެ.\nއަދި އޭނާގެ ހާއްސަ ޑޮކްޓަރުން ތިއްބަވަނީ ޖަރުމަނުގައި ކަމަށްވާތީ އޭގެ ފަހުން ޖަރުމަން ވިލާތުން ހިއުމަން ރައިޓްސްގެ ދަށުން އޭނާއަށް ހާއްސަ ހުއްދައެއް ދެއްވިކަމަށްވެސް ގާސިމް ވިދާޅުވިއެވެ. އަދި ޖަރުމަން ވިލާތުގައި ހުންނެވީ ވެސް ބޭސްފަރުވާއަަށްކަމަށް ގާސިމް ވިދާޅުވިއެވެ.\nގާސިމްގެ މައްޗަށް ރިޝްވަތު ހުށަހެޅުމުގެ ދައުވާ ދައުލަތުން އުފުލީ، ރައްޔިތުންގެ މަޖިލީހުގެ މެންބަރުންނަށް ރިޝްވަތު ހުށަހެޅުއްވި ކަމުގެ ތުހުމަތުގައެވެ. އެ މައްސަލަ ސާބިތުވެ ގާސިމްގެ މައްޗަށް މިދިޔަ އަހަރު ކްރިމިނަލް ކޯޓުން ވަނީ ތިން އަހަރާއި ދެ މަހާއި 12 ދުވަހުގެ ޖަލު ހުކުމެއް އިއްވާފައެވެ.\nއޮކްޓޯބަރ 22, 2018 15:33\nތިހެން ބުނާނެ ހަމަ މަނިކުފާނު ނުރުހޭ ގޮތަކަށް ތިކަން ނިމުނުނަމަ އެއީ ކަސިޔާރު މަގު މިހާރު ވރަށް ރަނަގަޅަށް ތިޔަ ކިޔާ ޑިމޮކްރަސީ ދިވެހިން ދަނޭ ! އެއްކޮޅަށް ނިމުނީމަ އޯކޭ ދެކޮޅަށް ނިމުނީމަ ކަޑަ\nއޮކްޓޯބަރ 22, 2018 15:38\nބައްދު ހަދާ ދޮގު ބަާބަލަ. ސަލާމަތް ނުވާވަރުގެ ބަލިމަޑުކަމެއް ކަލެއަށް ކުރިމަތި ނުވެ ހުރިކަމައްޓަކައި ސުކުރު ކޮށްބަލަ.\nއޮކްޓޯބަރ 22, 2018 15:41\nހުރިހާ ކޯޓެއް އިންސާފައް ރުޖޫޢަވީ ކަލޭމެން ދިން ޑޮލަރުގެ ބާރުން ކަން މިަދު މި ހާމަވަނީ\nއޮކްޓޯބަރ 22, 2018 15:48\nބޮޑެތި ބޭފުޅުން އެދޭގޮތައްކަންކަން ވުމުން އެއީ އިންސާފުލިބުނީކަމައް ބެލިދާނެތޯ؟\nއޮކްޓޯބަރ 22, 2018 15:52\nތިވާނީ ޤާސިމް އާއިއެކު ވަކިގޮތަކަށް ( ވަޒީފާގެ ގެރެންޓީ ) އެއްބަސް ވެވިގެން އުޅޭތީ ޤާސިމްގެ ރަޢުޔުހެން .\nޤާސިމްއާއިއެކު ކިތަންމެ ސިއްރު މުޢާމަލާތް ކުރެވުނަސް މީރާ ، ޝަރުޢީ ދާއިރާ އިސްލާޙް ކުރާނެ. އެއީ ޤާސިމް ގެރެންޓީ ދީގެން ވާކަންކަމެއް ނޫން. އިންޝާ ﷲ.\nއޮކްޓޯބަރ 22, 2018 15:55\nއާނ ކަލެއަށް އަދި މުޅި ޤައުމު ޙުކުމެއް ކޮށްފައި ދިނީމަ ކަލެއަށް ފުދޭވަރު ވާނީ. އަދި ތީ ކުޑަ މިންވަރެއްނު. ބޮޑު ބަލާއެއް ހުވާ މީ މި ޤައުމަށް ޖެހިފައި ހުރި.\nއޮކްޓޯބަރ 22, 2018 16:00\nސްޕްރީމް ކޯޓް އޮފް ވިލާއިން އެކޯޓްގެ ފައުންޑަރ ދޫކޮއްލައިފި\nއޮކްޓޯބަރ 22, 2018 16:27\nކުރިންވެސް ބުނިތަ ސްޕްރިންގ ކޯޓުން އަހަރެމެން އަމުރެއްނެރުނީމަ ކަމު ނުދިޔަ ވަހަކަ ތިބުނީ މިފަހަރު ކަމުދިޔަ ވާހަކަ ދޯ މިއަދު ދިވެހިންޤަބޫލު ކުރާ އިންސާފަކީ ތިމާއާއި ތިމާގެ ބައިމީހާގެ ޖީބު ބޮޑުވުން އެނޫން އިންސާފެއް ޤާއިމު ކުރަން އުޅުނު މީހަކު ނުނެބަލަ\nއޮކްޓޯބަރ 22, 2018 17:53\nތިމާގެ ނަފްސު އެދޭގޮތަށް ކަންކަން ހިނގަންޏާ “އިންސާފު” “ހައްގަށް ނަސްރު ލިބުނީ”\nއޮކްޓޯބަރ 22, 2018 18:00\nމޮޅުވާ ކޮންމެ ދުވަހަކީ މުއްސަސާތައް ނުފޫޒުން އެއްކިބާވެ އިންސާފް ގާއިމުވާދުވަސް\nބަލިވާ ކޮންމެ ދުވަހަކީ މުއައްސަސާތައް ނުފޫޒުގައި ތިބެ ކުރާ މަޖުބޫރު ނިންމުންތައް.\nމީ ފުންނާބު އުސްމީހުން ގަބޫލް ކުރާ އަދި އެހެންމީހުންނައް ވިސްނައިދޭ ގޮތް.\nއެކަމު އަހަރެން ގަބޫލް ކުރަނީ ބޮޑުކެކުރި އަބަދުވެސް ކާމިޔާބު އެއްގޮތްނެތީޔާ އަނެއްދޮރުން ވަދެގެންވެސް ހޯދައިދެވެ، އެއީ ކުރީގެ ކޯޓުން އިޖުރާތު ފުރިހަމަ ނުކޮއް ސަރީއަތް ކުރިޔައްގެންދިޔަ ކަމުގެ ނަމުގަ ނޫނީ އެހެންނަމެއްގަ ނަމަވެސް.\nވޯޓެއް ލާންފިޔަވާ ކުޑަކެކުރީގެ ބޭނުމެއްނެއް އަދި އެލާ ވޯޓައް ވާގޮތެއްވެސް ނޭގެ\nއޮކްޓޯބަރ 22, 2018 21:03\nއައިޝާ ވަރަށް ވެރިކަން ބޭނުންވެފަހުރިހެން ހީވަނީ\nއޮކްޓޯބަރ 22, 2018 23:10\nއެމަންޖެ ބޭނުންވަނީ އަދި ނުފުދެނީ ކޮންކަމެއްކަން އެނގޭ ވަރިވާން ކޯޓުގައި ދީފައިވާ ބަޔާން ކިޔާ ލީމާ. 1400000 ދިނީމަ މައިތިރިވީ.\nއޮކްޓޯބަރ 22, 2018 21:12\nމީ މިމީހުން އެބުނާ އިންސާފަކީ. ތިމާ ރުހޭގޮތަށް ނިމިއްޖެނަމަ އިންސާފު. ތިމާ ނުރުހޭނަމަ ބޭއިންސާފު.\nއޮކްޓޯބަރ 22, 2018 21:19\nކުދިންނޭ ބޮޑުދުމާ ހިނގަންއުޅޭ މިނުބައިމީހުންގެ ކިބައިން ސަލާމަތްކުރައްވާތޯ އަނެއްކާ ރާއްޖެއަށް ރަންނަމާރި އަރަނީ\nއޮކްޓޯބަރ 22, 2018 21:22\nގާސިމްގެ ފުރާނަ ސަލާމަތް ކުރެވުނީ ވަރަށް ނަސައްކަތުން. ޖަރުމަން ވިލާތަށް ގެންދެނުއިރު ފަހުނޭވާގެ ވެސް އެއްބުރި އޮތީ ނުކުމެފަ. ﷲއަށް ބިރުވެތި ނުވެ ފޭކުޖާއްސާ މީހުންނަށް ހަލާކުހުރި!\nމޯލްޑިވްސް ފިލްމް އިންޑަސްޓްރީ\nއޮކްޓޯބަރ 22, 2018 21:24\n2018ވަނަ އަހަރުގެ ބެސްޓް އެކްތްރަގެ މަޤާމަށް ހޮވިފައި ވަނީ އަުބުރުމާ!\nއޮކްޓޯބަރ 22, 2018 21:26\nއަޅުގަނޑު ދެން ހަދާ ފިލްމުގެ އެއް ބަޠަލަކަށް ބުރުމާ، ނުބައިބައިގެ ބޮހަކަށް އަނިޔާ ބޭނުން.\nއޮކްޓޯބަރ 22, 2018 22:13\nބުރުމާއާ އެއްކޮޅަށް ނިންމީމަ އިންސާފުވެރި. ދެކޮޅަށް ނިންމީމަ ނާއިންސާފް. މިދެން ބަޖިޔާއެއްނު


SunOnline: Villa kunfunyah dhaulathun dhahkkan jehey 130 million ruffiya dhahkaifi\nވިލާ ކުންފުންޏަށް ދައުލަތުން ދައްކަންޖެހޭ 130 މިލިއަން ރުފިޔާ ދައްކައިފި\nފާތިމަތު ސައީދު 08 Jul 2019, 18:16\nވިލާ ކުންފުނީގެ ޗެއާމަން، މާމިގިލީ ދާއިރާގެ މެމްބަރު ގާސިމް އިބްރާހިމް، ރައީސް އިބްރާހިމް މުހައްމަދު ސޯލިހާ އެކު --- ސަންފޮޓޯ/ ފަޔާޒު މޫސާ\nވިލާ ގުރޫޕުގެ ކުންފުންޏެއް ކަމަށްވާ ލިންކް ޓްރެވަލްސް (ޑަބްލިއުއެލްޓީ)އަށް ފައިސާ ދައްކަން ސުޕްރީމް ކޯޓުން ކޮށްފައިވާ ހުކުމާ އެއްގޮތަށް 130 މިލިއަން ރުފިޔާ ދައުލަތުން އެ ކުންފުންޏަށް ދައްލައިފި އެވެ.\nޑަބްލިއުއެލްޓީން ދައުލަތާ ދެކޮޅަށް ދައުވާކުރީ ސަރުކާރު ކުންފުނިތަކެއް ގުޅިގެން އުފެއްދި އެއާޕޯޓް އިންވެސްޓްމަންޓް މޯލްޑިވްސް (އެއިމްސް) ކުންފުނިން ރިސޯޓް ހެދުމަށްޓަކައި ޑަބްލިއުއެލްޓީ އަށް ތިން ރަށެއް ދޭން 2007 ގައި އެއްބަސްވުމަށް ފަހު، އެ ރަށްތައް ދީފައި ނުވާތީ ގެއްލުމުގެ ބަދަލު ހޯދުމަށެވެ.\nއެ މައްސަލައިގައި މިދިޔަ މާޗް 28 ގައި ސުޕްރީމް ކޯޓުން ހުކުމް ކުރީ، 29 މިލިއަން ޑޮލަރު ދައުލަތުން ޑަބްލިއުއެލްޓީއަށް ދައްކަން ޖެހޭ ކަމަށެވެ. ނަމަވެސް އެ އަދަދު ދައުލަތާއެކު ކޯޓުން ބޭރުގައި މަޝްވަރާކޮށް 15 މިލިއަން ޑޮލަރަށް ވަނީ ކުޑަކޮށްފަ އެވެ.\nއޭޖީ އޮފީހުގެ މީޑިއާ ޑިރެކްޓަރު ހުސައިން ހަސަން 'ސަން' އަށް ވިދާޅުވީ ދައުލަތުން ޑަބުލިއުއެލްޓީއަށް ދައްކަން ޖެހޭ ފައިސާ މީގެ ކުޑައިރުކޮޅެއް ކުރިން ދައްކާ ހަލާސްކޮށްފައިވާ ކަމަށެވެ.\n"ޑަބުލިއުއެލްޓީއަށް ޓެކްސްއާ ހުރިހާ އެއްޗަކަށް ކަނޑާފައި 130 މިލިއަން ރުފިޔާ ދައުލަތުން ވަނީ ދައްކާފައި. އެފައިސާ ވަނީ މީގެ ކުޑައިރުކޮޅެއް ކުރިން ޑަބުލިއުއެލްޓީއަށް ދައްކާ ހަލާސްކޮށްފައި." ހުސައިން ހަސަން ވިދާޅުވި އެވެ.\nރައީސް ސޯލިހު ވިދާޅުވެފައިވަނީ ޑަބްލިއުއެލްޓީއަށް 29 މިލިއަން ޑޮލަރު ދައްކަން ކޯޓުން ކޮށްފައިވާ ހުކުމާ މެދު، ކޯޓުން ބޭރުން މަޝްވަރާކޮށް އެއްބަސްވުމަކަށް އާދެވުނީ ޖުމްލަ 15 މިލިއަން ޑޮލަރު ދިނުމަށް ކަމަށެވެ. އަދި ވިލާ ކުންފުނީގެ ފަރާތުން ދައުލަތަށް ދައްކަން ހުރި ޓެކްސް ފައިސާ އާއި ޖޫރިމަނާ އުނިކޮށް ބާކީވާ، 5.6 މިލިއަން ޑޮލަރު ދައުލަތުން އެ ކުންފުންޏަށް ދެއްކުމަށް އެއްބަސްވެފައިވާ ކަމަށްވެސް ރައީސް ސޯލިހު މީގެ ކުރިން ވަނީ ވިދާޅުވެފަ އެވެ.\nޖޭޕީގެ ރައީސް ކަމުން އިސްތިއުފާ ދޭން އަލީއަށް އަންގައިފި


Moosun Goasve Dhekunah Ves Reendhoo Samaalu Nerefi - Vaguthu\nމޫސުން ގޯސްވެ ދެކުނަށް ވެސް ރީނދޫ ސަމާލު ނެރެފި\nރާއްޖެއަށް ކުރަމުންދާ ވިއްސާރައިގައި ދެކުނުގެ ބައެއް އަތޮޅުތަކަށްވެސް މޫސުން ގޯސްވެ ރީނދޫ ސަމާލު ނެރެފިއެވެ.\nމޫސުމާއި ބެހޭ ޤައުމި އިދާރާ، މޯލްޑިވްސް މީޓިއޮލޮޖިކަލް ސެންޓަރ (މެޓް) އިން މި ސަމާލު ނެރެފައި ވަނީ ރާއްޖޭގެ އެންމެ ދެކުނުގައި އޮންނަ ދެ އަތޮޅު ކަމަށްވާ ފުވައްމުލަކާއި އައްޑޫ ސިޓީ ހިމެނޭ ސަރަޙައްދަށެވެ.\nމި ސަރަޙައްދުތަކަށް ރީނދޫ ސަމާލު ނެރެފައި ވަނީ މިއަދު މެންދުރުފަހު 3:00 އިން ފަށައިގެން އިރުއޮއްސި 6:00 އާއި ހަމައަށެވެ. މޫސުމާއި ބެހޭ އިދާރާއިން ވިދާޅުވީ، މި ސަމާލުގެ ވަގުތުތަކުގައި ފުވައްމުލަކާއި އައްޑޫ ހިމެނޭ ސަރަޙައްދަށް ބޯކޮށް ވާރޭވެހޭނެ ކަމަށެވެ. އަދި މި ސަރަޙައްދަށް ވިލާގަނޑުގައި ގަޑިއަކު 45 މޭލަށް ވައިގަދަވާނެ ކަމަށްވެސް އެ އިދާރާއިން ވަނީ ލަފާކޮށްފައެވެ.\nމޫސުމާއި ބެހޭ އިދާރާއިން ދެކުނުގެ ދެ އަތޮޅަށް ރީނދޫ ސަމާލު ނެރުނުއިރު، އެ އިދާރާ އިން ވަނީ މިއަދު މެންދުރު އިތުރުގެ ހަ އަތޮޅަކަށްވެސް ރީނދޫ ސަމާލު ނެރެފައެވެ.\nމޫސުމާއި ބެހޭ އިދާރާއިން ވިދާޅުވީ، ކުރިޔަށް އޮތް 24 ގަޑިއިރު ރާއްޖޭގެ އެކިހިސާބަށް ވިއްސާރަކޮށް ގުގުރުމާއެކު ބޯކޮށް ވާރޭވެހޭނެ ކަމަށެވެ. އަދި ދެކުނުގެ އަތޮޅުތަކަށް އިރުދެކުނާއި ދެކުނުން އަދި އެހެން ހިސާބުތަކަށް ހުޅަނގުދެކުނާއި ހުޅަނގުން ގަޑިއަކު7މޭލާއި 17 މޭލާ ދެމެދުގެ ބާރު މިނުގައި ވައިޖެހޭނެ ކަމަށާއި، ވިލާގަނޑުގައި ގަޑިއަކު ގާތްގަނޑަކަށް 50 މޭލު ބާރުމިނަށް ވައިގަދަވުން އެކަށީގެންވާ ކަމަށްވެސް އެ އިދާރާއިން ވިދާޅުވެއެވެ.\nމޫސުމާއި ބެހޭ އިދާރާއިން އިތުރަށް ވިދާޅުވިގޮތުގައި ރާއްޖޭގެ ކަނޑުތައް އާދައިގެވަރަކަށް ގަދަވެފައި ވިލާގަނޑުގައި ގަދަވާނެއެވެ. އަދި ދިޔަވަރު ބޮޑުވާގަޑިތަކުގައި ބައެއް ރަށްތަކަށް އުދައިގެ އަސަރުކުރުން އެކަށީގެންވާ ކަމަށްވެސް އެ އިދާރާއިން ވިދާޅުވިއެވެ.\nރާއްޖޭގެ ބޮޑު ބަޔަކަށް އިއްޔެއިން ފަށައިގެން މޫސުން ގޯސްވެ ވިއްސާރަ ކުރަމުންދާއިރު، މިއަދު ވ. ފެލިދޫއަށް ވަނީ ނަގޫރޯޅިއެއް އަރައި ބޮޑެތި ގެއްލުން ލިބިފައެވެ.\nފާއިތުވެދިޔަ ދެވަރަކަށް ދުވަހުގައި ރާއްޖޭގެ އެކި ހިސާބުތަކަށް ވަރަށް ބޮޑަށް މޫސުން ގޯސްވެ ވިއްސާރަވަމުން ދާއިރު، ބައެއް ސަރަޙައްދުތަކަށް ވައިބާރުވެ ކަނޑުތައް ވަނީ ގަދަވެފައެވެ. މި ސަބަބަށްޓަކައި ހުރިހާ ފަރާތްތަކުންވެސް، ޚާއްސަކޮށް ކަނޑު ދަތުރުފަތުރުކުރާ ފަރާތްތަކުން މޫސުމަށް ސަމާލުވުމަށް އިދާރާތަކުން އިލްތިމާސްކުރެއެވެ.


ފަރާ ހާން އާއިލާއާ އެކީ ރާއްޖޭގައި\nފަރާ ހާން ރާއްޖޭގައި ހުރީ ސޮނެވާފުށީގެ ރިސޯޓެއްގައި\n1 މެއި 2017 | ހޯމަ 13:48\nފަރާ ހާން އާއިލާއާއި އެކީ ރާއްޖޭގެ ރިސޯޓެއްގައި\nބޮލީވުޑްގެ ފުންނާބު އުސް ޑިރެކްޓަރު، ޕްރޮޑިއުސަރ، ކޮރިއޮގްރާފަ އަދި އެކްޓްރެސް ފަރާ ހާން ޗުއްޓީ ހޭދަކޮށްލުމަށްޓަކައި ރާއްޖެ އަތުވެއްޖެއެވެ.\nހުއްޓުމެއްނެތި ބޮޑެތި ފިލްމުތަކާއި ޝޯތައް ހުށައަޅައިދިނުމަށް ފަހު ފަރާ ހާން ރާއްޖެ އައިސްފައި ވަނީ ފަރާގެ ކުދިންނާއެކު އެވެ. އޭނާ ވަނީ ދަރިންނާ އެކު ފޮޓޯއެއް ނަގައި ޓްވީޓް ކޮށްފަ އެވެ.\nފަރާ ރާއްޖެ އައިސްފައިވަނީ ކޮންދުވަހެއްގައި ކަމެއް ޔަގީން ނުވި ނަމަވެސް މިމަހުގެ 27 ވަނަ ދުވަހު އޭނާ ވަނީ ރާއްޖެ ޓެގްކޮށް ޓްވީޓް ކޮށްފައެވެ.\nއޭނާ ކޮށްފައިވާ ފުރަތަމަ ޓްވީޓުގައި ވަނީ އޭނާގެ ތިން ދަރިން ސްވިމިންޕޫލް ކައިރީގައި ތިއްބާ ނަގާފައިވާ ފޮޓޯއެކެވެ.އަދި އެޓްވީޓުގައި ސޮނެވާފުށި ޓެގްކޮށްފައި ވެއެވެ. އެހެން ކަމުން ފަރާ ހާން ރާއްޖޭގައި ހުރީ ސޮނެވާފުށީގެ ރިސޯޓެއްގައި ކަން އެނގެއެވެ.\nފަރާ ރާއްޖެ އައިސްފައިވަނީ އޭނާގެ އެއްމާބަނޑު ތިން ކުދިންނާއި ފިރިމީހާއާ އެކީގައެވެ. އޭނާ ކޮށްފައިވާ އެހެން ޓްވީޓެއްގައި ވަނީ އޭނާގެ އެއްމާބަނޑު ތިންދަރިންނާއި ފިރިމީހާއާ އެއްކޮށް ހުރި ފޮޓޯއެއް ޓްވީޓްކޮށްފައެވެ.\nއޭނާގެ ފިރިމީހާ ޝްރިޝް ކުންދަރަކީ ވެސް ޑައިރެކްޓަރެކެވެ. އޭނާ ހަދާފައިވާ ފިލްމުތަކުގެ ތެރޭގައި "ޖާނޭމަން" އާއި "ޖޯކަރް" ހިމެނެ އެވެ. ފަރާ އެންމެ ފަހުން ބެލުންތެރިންނާ ހަމައަށް ގެނެސް ދިން ފިލްމަކީ 2014 ގައި ރިލީޒް ކުރި "ހެޕީ ނިއު އިޔާ" އެވެ.\nފަރާ ވަނީ 2015 އަހަރުގައިވެސް އޭނާގެ އާއިލާއެކީގައި ރާއްޖެއައިސްފައެވެ. ފަރާ ހާންގެ އިތުރުން ފަހަކަށް އައިސް ރާއްޖެ ވެފައި ވަނީ ބޮލީވޫޑްގެ ތަރިންގެ މަގުބޫލު މަންޒިލަކަށެވެ. އެ ގޮތުން އަކްސޭ ކުމާރާއި ބިޕާޝާ ބާސޫ އާއި ސަލްމާން ޚާންގެ އާއިލާ އާއި އެ ނޫން ވެސް ގިން ތަރިންތަކެއް ރާއްޖެ ޒިޔާރަތްކޮށްފައި ވެއެވެ.


ދޫކޮށްނުލާނަމޭ ކަލާ –5– Esfiya\nލައާލީ ހުރީ ކޮންމެވެސް ފިރިހެން ކުއްޖެއްގެ ކައިރީގައި ކޮންމެވެސް އެއްޗެކޭ ކިޔާށެވެ. އަޒްލާން ވަރަށް ފިލައިގެންގޮސް ލައާލީ ދައްކާ ވާހަކަ އަޑު އަހައިލަން ގަހެއްގެ ފުރަގަހަށްވަނެވެ.\n“ކިނާން! އެއްކަލަ ޔަލީނާ ފިލައިފި. އަހަންނަށް ރަނގަޅު. އެކަމަކު ކަލޭ ބޭނުމީ އޭނާގެ ދުވަސްދުއްވައިލަން ދޯ؟ އަހަރެންނަށް އެކަން ކާމިޔާބުވެދާނެ.” ލައާލީ ނުބައި ގޮތަކަށް ހިނިތުންވެލަމުން ބުންޏެވެ.\n“އެ ޔަލީނާ ދިޔައިއްޔޭ؟؟؟ ދެން ކިހިނެތް އެކަން ކާމިޔާބުވާނީ؟ އެޔަލީނާ އަހަރެންގެ ލޯތްބަށް ފުރަގަސް ދީފަ އެހެންނެއް ނޫޅެވޭނެ!” ކިނާން ބުންޏެވެ.\n“ކަލޭގެ ކޮއްކޮއަކީ ޔަލީނާގެ ބެސްޓް ފްރެންޑް. އަދި މިހާރު އަހަރެންގެ ބީއެފްއަކީ ޔަލީނާއާއި ގުޅުންހުރި މީހެއްހެން ހީވަނީ. ގޮތަކަށް ރައްޓެއްސެއް. އެކަމަކު މިހާރު އެރައްޓެހިކަން ނަފްރަތުގެ ހުޅުގަނޑަކަށް ބަދަލުވެއްޖެ. އަހަރެން އޭނާގެ ހިތުގައި ޔަލީނާއާއި މެދު ނަފްރަތު އުފެއްދީ.” ލައާލީ ފަޚުރުވެރިވެލައިފައި ބުންޏެވެ.\n“ހޫނ! ރަނގަޅު……އަހަރެން ބޭނުމީ އެޔަލީނާގެ ދުވަސް ދުއްވައިލަން. އެކަމަކު ކިހިނެތް؟ ތިޔަ އަޒްލާންއަށް ވާނެތަ އެކަން؟” ކިނާން އެއްސެވެ.\n“އާނ! ޔަޤީނެއްނުން؟ އަހަރެން ހަދާނެ އެއްޗަކީ އަޒްލާން ކައިރީގައި ޔަލީނާ ކޮބައިތޯ އަހާނީ. ދެން އޭނާ އެހެން ޤައުމަކަށް ގޮއްސިއޭ ބުނީމަ އާދޭސްކޮށްފަ އަހަރެން ބުނާނީ އޭނާއަށް އެހެން ހެދީ ކީއްވެހެއްޔޭ؟ ދެން އޭނާ ބުނާނެ ދޯ އަހަރެން ބުނި ވާހަކަ. ދެން އަހަރެން ބުނާނީ އެއީ އަހަރެންގެ ކޮއްކޮއެއްފަދަ ކުއްޖެކޭ. އޭނާއަށް އެހެން ނަހަދާށޭ! ދެން އެއިރުން އަޒްލާންމެން ޔަލީނާ ކޮންމެވެސް ތަނަކުން ހޯދާ ނެރޭނެ ދޯ؟” ލައާލީ އޭނާގެ ރޭވުން ކިޔައިދިނެވެ.\n“ދެން އޮތް ބައި މަށަށް.” މަކަރުވެރި ހިނިތުންވުމަކާއިއެކު ކިނާން ބުންޏެވެ.\n“އާނ! އެެހެންވިއްޔާ ދެން އޮތް ބައި މަށަށް ދޫކޮށްލާ!” އެމީހުންގެ ފަހަތުން އިވުނު ރުޅިވެރި އަޑުން ދެމީހުންވެސް ސިހުނެވެ.\n“އަ….އަޒޭ؟” ލައާލީ ބިރުންހުރި ވަރުން ވާހަކަވެސް ނުދެއްކުނެވެ.\n“ތިގޮތަކަށް ތިކަމެއް ނުވާނެ. އަހަރެންގެ ރައްޓެއްސަކާއި އަހަރެން ދެކޮޅުވެރިކުރުވީ ކީތްވެ؟ ކޮބާތަ އޭނާގެ ކުށަކީ؟ އަހަރެންނަށް މިހާރު ލައާލީއާއި ރައްޓެހިވުމުގެ މޮޔަ ހީވެއްޖެ. އަހަންނަށް ތިކަހަަލަ މޮޔަ ނުބައި ނުލަފާ މީހަކާއި ރައްޓެހި ނުވެވުނުނަމަ!” އަޒްލާން އޭނާގެ ބޮލުގައި ދެއަތުން ހިފަހައްޓަމުން ބުންޏެވެ.\n“އް….އަޒޭ! ތި…ތިހެން ނުބު….ނުބުނޭ!” ލައާލީ އަޒްލާން ކައިރިއަށް ޖެހެލަމުން ބުންޏެވެ.\n“ކަލޭ ކަހަލަ ރަޙުމު ކުޑަ އިންސާނަކު މަށާ ކައިރިވެގެންވެސް ނުވާނެ. ކަލޭގެ ކޮއްކޮއެކޭ ތިއުޅެނީ މަރައިލަން. އަދި ލައާލީދެކެ ޔަލީނާ ކިހާ ލޯބިވޭތަ؟ ކުޑަމިނުން އުފް ވެސް ކަލެއަކާއި ދިމާއަށް ނުބުނޭ. ކަލެއާއި ރައްޓެހިވުމަކީ އަހަރެންގެ މޮޔަކަން. މީގެ ފަހުން ކަލޭ ތިއީ އަހަރެންގެ ގާލްފްރެންޑެއް ނޫން.” އަޒްލާން މިހެން ބުނުމަށްފަހު ހިނގައިގަތީ މާލިކް ހޯދާށެވެ. އަޒްލާންއަށް މާލިކް ފެނުނީ ކޮލެޖުގެ ދޮރާއި ހަމައިންނެވެ. އެއިރިރު މާލިކް އާއި އެކު ޒަރޫންއާއި ކަލްޘޫމްއާއި ފަރްޒީން އޮލަ ވާހަކައިގައި ތިއްބެވެ.\n“މް….މާލް؟” އަޒްލާން އެމީހުންނާއި ހަމައަށް އެރުމަށްފަހު ހިތާމަވެރި އަޑަކުން ގޮވައިލިއެވެ.\n“އަޒޭ؟ ކިހިނެތްވީ؟” އަޒްލާން އެންމެ ހައިރާންވީ އަޒްލާންއާއި ދެކޮޅަށް އުޅުނު މާލިކް އެހާ ގާތްކޮށް އަހައިލުމުންނެވެ.\n“އަހަންނަށް މަޢާފުކުރޭ! ޕްލީޒް…. އަހަރެން ދެން އެކަހަލަ މޮޔަކަމެއް ދުވަހަކުވެސް ނުކުރާނަން.” އަޒްލާން ކުށްވެރިއެއް ފަދައިން އިސްޖަހައިލުމަށްފަހު ބުންޏެވެ.\n“އިޓްސް އޯކޭ ބްރޯ! އަހަރެން ވަރަށް އުފާވެއްޖެ އަޒޭއަށް ވިސްނުނީމަ.” މާލިކް ވަރަށް އުފާވެލައިފައި ބުންޏެވެ. އަޒްލާން ދެންމެ ދިމާވި ހުރިހާކަމެއް އަލިފުން ޔާއަށް ކިޔައިދިނެެެވެ.\n“އަހަރެންގެ ދޮންބެވެސް މިކަމުގައި؟!؟” ކަލްޘޫމް ދެރަވެފައި ބުންޏެވެ.\n“އާނ. ކަލްޘޫމް ދެރަނުވޭ. އެންމެ ފުރަތަމަ ހިނގާ ލީނާ ހޯދަން؟” އަޒްލާންގެ ބަހަަށް އެންމެން ތާޢީދުކުރިއެެވެ.\n“އެކަމަކު ކިހިނެތް؟” ޒަރޫން އެއްސެވެ.\n“މަށަށް ހީވަނީ ލީނާ ދަންޏާވެސް ދާނީ ރާއްޖެހެން.” ފަރްޒީން ވިސްނަން ހުރެފައި ބުންޏެވެ.\n“އޭތް! މަށަށް މަޢުލޫމާތު ލިބިއްޖެ މަގޭ ބައްޕަގެ އޮފީހަށް އަންހެން ކުއްޖަކު ހޮވުނު ވާހަކަ. މަށަށް ހީވަނީ އެއީ ލީނާހެން.” އަޒްލާން ބުންޏެވެ.\n“އޯކޭ! ސޯ މި ލައާލީމެންނަށް މިކަންތައް ފޮރުވުމަށް އަހަރެމެންގެ ތެރެއިން އެކަކު ޖެހޭނެ އަޒޭއާއިއެކު އުޅެން. ދެން ތިބި މީހުން އަޒޭއާއި ރުޅިކަމަށް ހެދިގެން އުޅޭނީ. އެއިރުން އޭނާއަށް ޝައްކެއް ނުވާނުން؟” ޒަރޫން ބުންޏެވެ.\nމިކަމަށް އެންމެން އެއްބަސްވުމުން ހުރިހާ އެންމެން ގެއަށް ދާން ހިނގައިގަތެވެ. ވަކި ހިސާބަކުން ކަލްޘޫމްއަށް އޭނާގެ ދޮންބެ ކިނާން ފެނުނެވެ. އެހެންކަމުން އެންމެންނަށް ‘ޓާޓާ’ ކިޔައިލުމަށްފަހު ކިނާން ކައިިރިއަށް ދިއުމަށް މިސްރާބު ޖެހިއެވެ.\n“ދޮންބޭ!” ކިނާންއަށް ކަލްޘޫމް ގޮވާ އަޑު އިވުމުން ފަހަތް ބަލައިލިއިރު ވަރަށް ރުޅިއައިސްފައިހުރެ އޭނާއާއި ދިމާއަށް އަންނަތަން ފެނުނެވެ.\nކިނާން ހީކުރީ ކިނާން ލައާލީއާއި އެއްބައިވިކަން ކަލްޘޫމަށް އެނގުނީ ކަމަށެވެ. އެހެންކަމުން ކިނާންހުރީ ވަރަށް ކަންބޮޑުވެފައެވެ. އަނެއްފަރާތަށް އެނބުރި ދާން އުޅެނިކޮށް ކަލްޘޫމް ދުވެފައި އައިސް ކިނާންގެ ގިރުވާނުގައި ހިފިއެވެ.\n“ކަ….ކަލް….. ކި….ކިހިނެތްވީ؟” ކިނާން ހާސްވެފައި ހުރި ވަރުން ވާހަކަ ދެއްކުނީވެސް އަޅައިގަނެގެންނެވެ.\n“މަށަށް ދޯ ކަމެއްވެގެން މިއުޅެނީ؟” ކަލްޘޫމް ކިނާންގެ ގިރުވާނުން އަތް ދޫކޮށްލުމަށްފަހު ދެލޯ ހަނިކޮށްލަމުން ބުންޏެވެ.\n“ޕިސް ޕިސް…… ތިހެން ނުހުރެ ކިޔައިދިނިއްޔާ ކަލްގެ އަނގައިން ލޭ އަންނަނީތަ؟” ކިނާންއަށް މިފަހަރު ވާހަކަ ދެއްކުނީ ތަންކޮޅެއް ބާރަށެވެ.\n“ޕިސް..ޕިސް….. މަށަށް ގަނެދެން ބުނެފައި އޮތް ފޯނު ކޮބައިތަ؟ ދޮންބިސް ބުނީ އޭތި ހިފައިގެން ނޫނީ ގެއަކަށް ފިޔަވަޅެއްވެސް ނާޅާނަމޯ! ދޮގުބެ! ހުނ!” ރޭގެ ވާހަކަތައް ހަނދާންކޮށްލަމުން ކަލްޘޫމް ބުންޏެވެ.\n“އެންމެ ފުރަތަމަ މަށަކީ ދޮންބިހެއް ނޫން. މަށަކީ މަގޭ ކުރިމަތީގައިހުރި ފޮނިފާތުމަގެ ދޮންބެ. ދެވަނަ ކަމަކަށް މަމިއުޅެނީ ފޯނު ގަންނަން ދާން.” ކިނާން އަތުގެ އިނގިލިތައް ބިންނަމުން ބުންޏެވެ.\n“ތިހެން ކީމަވެސް ދެން މަ ކިޔާނީ ދޮންބިސް.” މަޖާ ރާގަކަށް އެހެން ބުނުމަށްފަހު ކައިރީގައި ހުރި ކަލްޘޫމްގެ އެޕާރޓްމެންޓަށް ވަންނަން ކަލްޘޫމް ދުއްވައިގަތެވެ.\n“ފޮނި ފާތުމާ!” ކިނާންވެސް ކަލްޘޫމް ފަހަތުން ދުއްވައިގަތެވެ.\nWow this story is really nice . And all so this part is very nice too . Can’t wait to read the next part . Waiting for the next part . Love this part\nބިރުވެރި ލޯބި November 16, 2016\nހާދަހާވޭ ކުރާހިތް ސަމާސާ9ވަނަ ބައި


Nufooz foruvaa kamuge iuthiraafeh!\nނުފޫޒު ފޯރުވާ ކަމުގެ އިއުތިރާފެއް!\nރައްޔިތުންގެ މަޖިލީހުގެ ރައީސް މުހައްމަދު ނަޝީދު: ޖޭއެސްސީގައި އެމަނިކުފާނު އިންނަވަން އިދިކޮޅު ލީޑަރު ބޭނުންފުޅުވާ ކަމަށް ވިދާޅުވި -- އަވަސް ފޮޓޯ\nޝަރުއީ ނިޒާމަށް ސަރުކާރުތަކުން ނުފޫޒު ފޯރުވާ ކަމުގެ ތުހުމަތަކީ އަބަދުވެސް އޮންނަ ތުހުމަތެކެވެ. ވެރިކަމުގައި ތިބޭ އިރު ކޮންމެ ބަޔަކުވެސް ކޯޓްތަކާއި ފަނޑިޔާރުންނަށް ނުފޫޒު ފޯރުވާ ސަރުކާރަށް ފަހިވާ ގޮތަށް ހުކުމްތައް ނެރެން މަސައްކަތް ކުރެ އެވެ. އެކަމަށްޓަކައި އެކި ވެރިން ފަނޑިޔާރުންނަށް އެކި ގޮތްގޮތަށް ނުފޫޒު ފޯރުވަ އެވެ. އަދި ކޮންްމެ ބަޔަކުވެސް އިދިކޮޅުގައި ތިބޭއިރު ފަނޑިޔާރުންނަށް ނުފޫޒު ފޯރުވުމާ ދެކޮޅަށް ވާހަކަ ދައްކަ އެވެ. އެކަންކަމާއި ދެކޮޅަށް އަޑު އުފުލަ އެވެ. މުޒާހަރާކޮށް އެއްވުންތައް ބާއްވަ އެވެ. ފަނޑިޔާރުގެއާ ފަނޑިޔާރުން ސިޔާސީ ނުފޫޒުން މުޅީން އެއްކިބާވާން ޖެހޭނެ ކަމަށް ބުނެ އެވެ.\nފަނޑިޔާރުންގެ ގާނޫނުގައި ފަނޑިޔާރުންނަކީ މުސްތަގިއްލުކޮށް މަސައްކަތް ކުރަން ޖެހޭނެ ބައެއް ކަމަށް ސާފު ބަހުން ލިޔެފައިވެއެވެ. އެއްވެސް ބައެއްގެ ނުފޫޒުގައި ޖެހިގެން ނުވާނެ ކަމަށް ބުނެފައި ވެއެވެ. ނަޒާހަތްތެރިކަމާއެކު މަސައްކަތް ކުރުމަށްޓަކައި ބޮޑު މުސާރައާ އިނާޔަތް ކަނޑައަޅާފައި ވެއެވެ. ސެކިއުރިޓީ ދެއެވެ. ނަމަވެސް އެކަން ހިނގަނީ އެހެންތޯ ވަރަށް ގިނަ ފަހަރަށް ސުވާލު އުފެދެ އެވެ. ބައެއް ފަހަރު ފަނޑިޔާރުން އިއްވަވާ ހުކުމްތަކުންނެވެ. އަނެއް ބައި ފަހަރަށް ފަނޑިޔާރުން ޖަވާބުދާރީ ކުރުވުމުގެ ޒިންމާ އޮތް ޖުޑިޝަލް ސާވިސް ކޮމިޝަން (ޖޭއެސްސީ) ގައި ތިއްބަވާ ސިޔާސީ ބޭފުޅުންގެ ނުފޫޒުން ފަނޑިޔާރުންނަށް މިނިވަން ނުވެވިގެނެވެ.\nވެރިންގެ އަދި ސިޔާސީ ބޭފުޅުންގެ ނުފޫޒުު ކޯޓްތަކުގައި އޮންނަނީ ފޯރުވާ ނުފޫޒުގައި ފަނޑިޔާރުން ޖެހިވަޑައިގަންނަވާތީ އެވެ. އެއީ ޔަގީން ކަމެކެވެ.\nފަނޑިޔާރުގެއަށް ސިޔާސީ ނުފޫޒު ފޯރުވާ ވާހަކައާއި ފަނޑިޔާރުންގެ މައްޗަށް ވެރިންގެ ނުފޫޒު އޮންނަ ވާހަކައަކީ ތުހުމަތެކެވެ. އެކަމަށް ސަރުކާރަކުން ސަރުކާރުގެ ވެރިއަކު އެއްބަސްވެވަޑައެއް ނުގަންނަވަ އެވެ. އަބަދުވެސް ވިދާޅުވާ ގޮތުގައި މިނިވަން ކަމާއެކު ފަނޑިޔާރުންނަށް މަސައްކަތް ކުރުމުގެ ފުރުސަތު އޮންނާނެ އެވެ. އެ ޔަގީންކަން ދެއްވަން ފާޅުގައި ފަނޑިޔާރު ގެއާއި ގުޅޭގޮތުން ވެރިން ވާހަކަ ދައްކަވައެއް ނުހައްދަވަ އެވެ. ކުރައްވާ ކަމެއް މުޅީންހެން ކުރައްވަނީ "ސިއްރު" ކޯލްތަކުން ނުވަތަ އެފަދަ ބައްދަލުވުންތަކުންނެވެ. ނުވަތަ ފޮނުވައިލާ "ސިއްރު" މެސެޖަކުން ނޫނީ "ސިއްރު އެޖެންޓެއް" މެދުވެރިކޮށެވެ.\nރައްޔިތުންގެ މަޖިލީހުގެ އިއްޔެގެ ޖަލްސާ އިދިކޮޅު މެންބަރުން ވަނީ ޝަރުއީ ނިޒާމަށް ސަރުކާރުގެ ވެރިން އަދި މަޖިލީހުގެ ރައީސް ނުފޫޒު ފޯރުވާ ކަމަށް ތުހުމަަތު ކުރައްވާ ވާހަކަ ދައްކަވާފަ އެވެ. ހާއްސަކޮށް އިދިކޮޅު ލީޑަރު، ކުރީގެ ރައީސް އަބްދުﷲ ޔާމީންގެ މައްޗަށް ހިންގުނު ޝަރީއަތަށް ސަރުކާރުގެ ނުފޫޒު ވަރަށް ބޮޑަށް ފޯރުވާފައިވާ ކަމަށް ތުހުމަތު ކުރިއެވެ. އެ ނުފޫޒު ފޯރުވީ ޖޭއެސްސީގައި ތިއްބެވި ސިޔާސީ ވެރިން ކަމަށް ވިދާޅުވި އެވެ. ޖޭއެސްސީގައި މަޖިލީހުގެ ރައީސްގެ ހައިސިއްޔަތުން އެންމެ ބޮޑު ޕާޓީ އަދި ސަރުކާރު މައި ޕާޓީ އެމްޑީޕީގެ ރައީސް މުހައްމަދު ނަޝީދު އިންނަވަ އެވެ. އަދި މަޖިލީސް މެންބަރުން ތަމްސީލް ކުރައްވަން ތުޅާދޫ ދާއިރާގެ މެންބަރު ހިސާން ހުސައިން އިންނަވައެވެ. އެކަމަނާއަކީ އެމްޑީޕީގެ ގާނޫނީ ވަކީލެކެވެ. ރައީސް ނަޝީދުގެ ވަކީލުވެސްމެެއެވެ. އަދި ޔާމީންގެ ސަރުކާރުގައި ހިންގުނު ވަރަށް ގިނަ ޝަރީއަތްތަކުގައި ދައުލަތާ ދެކޮޅަށް ވަކާލާތު ކުރެއްވި ބޭފުޅެކެވެ. ދެން ބަންޑާރަ ނާއިބް އިބްރާހިމް ރިފްއަތެވެ. އެމަނިކުފާނު ވެސް އެފަދައެވެ.\nމަޖިލީހުގެ އިއްޔެގެ ޖަލްސާގައި އިދިކޮޅުން ކުރެއްވި ތުހުމަަތުތަކަށް ރައީސް ނަޝީދު ޖަވާބު ދެއްވި އެވެ. ނަމަވެސް އެ ޖަވާބުން އެތަށް ސުވާލެއް އުފެދުނެވެ. އެމަނިކުފާނު ވިދާޅުވީ ޖޭއެސްސީގައި އެމަނިކުފާނު އިންނެވުމަކީ އިދިކޮޅު ލީޑަރު އަބްދުﷲ ޔާމީން ވަރަށް ބޮޑަށް އެދިވަޑައިގަންނަވާ ކަމެއް ކަމަށެވެ. އެއީ އޮޅުމަކުން ވިދާޅުވާ އެއްޗެއް ނޫންކަން ޔަގީން ކޮށްދެއްވަމުން އެއީ އެމަނިކުފާނު ވަރަށް ތެދަށް ދަންނަވާ ވާހަކައެއް ކަމަށް ވެސް ވިދާޅުވި އެވެ.\n"އަޅުގަނޑަށް ފެންނަ ފެނުމުގައި ރައީސް ޔާމީން އެންމެ ބޮޑަށް އެދިވަޑައިގަންނަވާނެ އެއް ކަމަކީ އަޅުގަނޑު ޖޭއެސްސީގައި އިނުން. އަޅުގަނޑު ވަރަށް ތެދަށް މި ދަންނަވަނީ. ދިވެހިރާއްޖޭގައި އިންސާފުވެރިކަމާއެކީގައި ޝަރީއަތްތައް ހިންގޭ ގޮތް މެދުވެރި ނުވެއްޖެނަމަ ކުރީގެ ރައީސުންނަށް ލިބޭނެ އަނިޔާ އާއި ގެއްލުން އިންތިހާވާނެ،" ނަޝީދު ވިދާޅުވިއެވެ.\nހިސާން އަދި ރިފްއަތު: ދެ ބޭފުޅުންވެސް ޖޭއެސްސީގައި ހިމެނިވަޑައިގަންނަވާ | އަވަސް\nއަޅުގަނޑަށް ފެންނަ ފެނުމުގައި ރައީސް ޔާމީން އެންމެ ބޮޑަށް އެދިވަޑައިގަންނަވާނެ އެއް ކަމަކީ އަޅުގަނޑު ޖޭއެސްސީގައި އިނުން. އަޅުގަނޑު ވަރަށް ތެދަށް މި ދަންނަވަނީ. ދިވެހިރާއްޖޭގައި އިންސާފުވެރިކަމާއެކީގައި ޝަރީއަތްތައް ހިންގޭ ގޮތް މެދުވެރި ނުވެއްޖެނަމަ ކުރީގެ ރައީސުންނަށް ލިބޭނެ އަނިޔާ އާއި ގެއްލުން އިންތިހާވާނެ\nނަޝީދުގެ މި ވާހަކަފުޅާމެދު ވަރަށް ގިނަ ބަޔަކު ކަންބޮޑުވެވަޑައިގަތެވެ. ސިޔާސީ ބޭފުޅުން އެ މައްސަލާގައި ވާހަކަ ދެއްކެވިއެވެ. އިދިކޮޅުންވެސް ކަންބޮޑުވިއެވެ. އަދި ރައީސް ޔާމީންގެ ގާނޫނީ ވަކީލުންގެ ޓީމުންވެސް ކަންބޮޑުވުން ފާޅުކުރިއެވެ. ހުރިހާ ބޭފުޅުންހެން ވިދާޅުވީ އެއް ވާހަކައެވެ. އެއީ ޝަރުއީ ނިޒާމަށް ނަޝީދު ނުފޫޒު ފޯރުވާ ކަމަށް އަމިއްލަފުޅަށް އިއުތިރާފުވެވަޑައިގަތުމެއް ކަމަށެވެ. ޖޭއެސްސީގައި ތިބެން ޖެހޭނީ ރައީސް ޔާމީން ބޭފުޅުންވާ ބޭފުޅުންނެއް ނޫނެވެ. އަދި އެމަނިކުފާނު އެދިވަޑައިގަންނަވާ ބޭފުޅުންނެއްވެސް ނޫނެވެ. ނަޝީދު އެ ހެއްދެވީ ތެދުފުޅެއް ނަމަވެސް އަދި އެއީ އެމަނިކުފާނު ހެއްދެވި އިތުރުފުޅެއް ނަމަވެސް އެ ވާހަކަފުޅު ގޯހެވެ. ބޮޑުތަނުން ގޯހެވެ.\nޔާމީންގެ ގާނޫނީ ޓީމުގައި އިސްކޮށް ހަރަކާތްތެރިވެވަޑައިގަންނަވާ ކުރީގެ ނާއިބް ރައީސް އަދި ގާނޫނީ ވަކީލް ޑރ. މުހައްމަދު ޖަމީލް އަހުމަދު ވަނީ ނަޝީދުގެ އެ ވާހަކަފުޅާމެދު ވަރަށް ބޮޑަށް ސުވާލު އުފައްދަވާފައެވެ. ޖަމީލްވެސް ވިދާޅުވީ ނަޝީދުގެ ވާހަކަފުޅަކީ ވެވުނު އިއުތިރާފެއް ކަމަށެވެ. އެއީ ޖުޑިޝަރީއަށް އެމަނިކުފާނުގެ ނުފޫޒު އޮތް ކަމުގެ އިއުތިރާފެކެވެ.\n"އިއުތިރާފެއް އެ ވެވަޑައިގެންނެވީ ޖޭއެސްސީގައި ހުންވައިގެން އެމަނިކުފާނު ރައީސް ޔާމީންގެ ޝަރީއަތަށް ނުފޫޒު ފޯރުވެވި ކަމަށް. ނަޝީދު އެ އިއުތިރާފުވެވަޑައިގެންނެވީ ކޮންމެވެސް ސިފައެއްގައި ނުފޫޒު ފޯރުވި ކަމަށް. އަޅުގަނޑުގެ ނަޒަރުގައި މިއީ ބަލާ އިތުރަށް ތަހުގީގު ކުރަންވެސް ޖެހޭ ކަމެއް. ސީދާ އެމަނިކުފާނު ޖުޑިޝަރީއަށް އަތް ބާނާ ކަމުގެ އިއުތިރާފެއް އެ ވެވަޑައިގެންނެވީ،" ކުރިން އިސް ގާޒީ ކަމާއި ޖަސްޓިސް މިނިސްޓަރުކަންވެސް ކުރެއްވި ޖަމީލް ވިދާޅުވިއެވެ.\nޖަމީލް ވިދާޅުވި ގޮތުގައި ނަޝީދު ނުފޫޒު ފޯރުވި ގޮތްވެސް އޮތީ ދިމާއަށް ފެންނާށެވެ. ޖަމީލް ފާހަގަ ކުރެއްވި ގޮތުގައި ޖޭއެސްސީއަށް ރައީސް ޔާމީންގެ މައްސަލާގައި ހުރި ވަރަށް ގިނަ ކަންބޮޑުވުންތައް ހުށައެޅުއްވިއެވެ. އެއިން އެއްވެސް ކަމެއް ހިނގައިގަންނަން ގޮތް ނުވިއެވެ. އަދި އެއިން އެއްވެސް ޝަކުވާއަކަށް ޖަވާބުދާރީއެއް ނުވިއެވެ. ޖަވާބެއްވެސް ނުދެއްވިއެވެ. ޔާމީންގެ މައްސަލަ ފުރަތަމަ ކުރިއަށް ގެންދެވީ ކްރިމިނަލް ކޯޓްގެ އޭރުގެ އިސް ފަނޑިޔާރު އަހުމަދު ހައިލަމެވެ. ނަމަވެސް ހުުކުމް އިއްވުމަށް އެންމެ ދުވަހަކަށް ވެފައިވަނިކޮށް ހައިލަމްގެ މައްސަލައެއް ބަލަން ފަށާ ސަސްޕެންޑް ކުރީއެވެ. އަދި ފަހުން ފަނޑިޔާރު އަލީ ރަޝީދާ ހަވާލުކޮށް މައްސަލަ ނިންމާ ހުކުމްކުރީއެވެ. އޭރުވެސް ފަނޑިޔާރު އަލީ ރަޝީދާމެދު ހުރި ކަންބޮޑުވުންތައް ވަކީލުން ފާހަގަ ކުރެއްވިއެވެ. ޖޭއެސްސީއަށް މައްސަލަވެސް ހުށައެޅިއެވެ. ނަމަވެސް ޖަވާބެއް ނުލިބުނެވެ. ޔާމީނަށް ހުކުމް އިއްވި ފަނޑިޔާރު މިހާރު ކޮބާ ހެއްޔެވެ. ފަނޑިޔާރު އަލީ ރަޝީދަކީ މިހާރު ސުޕްރީމް ކޯޓްގެ ފަނޑިޔާރެކެވެ. ދަށު ކޯޓުން އެންމެ މަތީ ކޯޓަށް ވަޑައިގަތުމަށް ހޭދަކުރައްވަން ޖެހިވަޑައިގެންނެވީ މަދު މަސްތަކެވެ. މިއީ ޖަމީލް ވިދާޅުވާ ގޮތުގައި ނުފޫޒު ފޯރުވި ގޮތް ފެންނަން އޮތް ގޮތެވެ.\n"ރައީސް ނަޝީދަކީ ފަނޑިޔާރުގެ ބަލައިގެން ބޭފުޅެއް ނޫން. ކުރެއްވިހާވެސް ކަމަކީ ފަނޑިޔާރުގެއަށް ނުފޫޒު ފޯރުވުން. ސުޕްރީމް ކޯޓްގެ ތަޅު އެޅުވި، ފަނޑިޔާރަކު ވަގަށް ނެގި. އެހެންވީމަ ފަނޑިޔާރުގެތަކަށް ނުފޫޒު ފޯރުވުމުގެ ހިސްޓްރީ އޮތް ބޭފުޅެއް އެއީ،" ޖަމީލް ވިދާޅުވިއެވެ.\nކުރީގެ ނާއިބް ރައީސް ޑރ. މުހައްމަދު ޖަމީލް އަހުމަދު: ނަޝީދުގެ މައްސަލަ ބެއްލެވުމަށް ގޮވާލެއްވި -- | އަވަސް\nއިއުތިރާފެއް އެ ވެވަޑައިގެންނެވީ ޖޭއެސްސީގައި ހުންވައިގެން އެމަނިކުފާނު ރައީސް ޔާމީންގެ ޝަރީއަތަށް ނުފޫޒު ފޯރުވެވި ކަމަށް. ނަޝީދު އެ އިއުތިރާފުވެވަޑައިގެންނެވީ ކޮންމެވެސް ސިފައެއްގައި ނުފޫޒު ފޯރުވި ކަމަށް. އަޅުގަނޑުގެ ނަޒަރުގައި މިއީ ބަލާ އިތުރަށް ތަހުގީގު ކުރަންވެސް ޖެހޭ ކަމެއް. ސީދާ އެމަނިކުފާނު ޖުޑިޝަރީއަށް އަތް ބާނާ ކަމުގެ އިއުތިރާފެއް އެ ވެވަޑައިގެންނެވީ\nރައީސް ޔާމީންްގެ މައްސަލަ ފުރަަތަމަ ބެއްލެވި އަދި ހުކުމާ ހަމައަށް ގެންދެވި ކުރީގެ ފަނޑިޔާރު އަހުމަދު ހައިލަމްވެސް ވަނީ ރައީސް ނަޝީދުގެ އެ ވާހަކަފުޅާމެދު ސުވާލު އުފައްދަވާފައެވެ. ހައިލަމްވެސް ވަނީ އެއީ ޝަރީއަތްތަކަށް ނުފޫޒު ފޯރުވާ ކަމަށް ނަޝީދު ވެވަޑައިގެންނެވި އިއުތިރާފެއްތޯ ސުވާލު ކުރައްވާފައެވެ. ހައިލަމް ވިދާޅުވި ގޮތުގައި ނަޝީދުގެ އެ ވާހަކަތަކަކީ އެހެން ކަމަކަށްވެސް ކޮށްޓެވި މަގެކެވެ.\nއެއީ ޖޭއެސްސީގެ އޮނިގަނޑު ބަދަލުކުރުމަށް މި ސަރުކާރުން ވެފައިވާ ވައުދު ނުފުއްދެވުމަށް ދެއްކެވި ބަހަނާއެކެވެ. ވެރިކަމުގެ އައުމާ ހަމައަށް ސަރުކާރުގައި މިހާރު ތިއްބެވި ބޭފުޅުން އެންމެ ހަރުއަޑުން ދެއްކެވި ވާހަކައަކީ ޖޭއެސްސީ އެތުރިފައިވާ ގޮތް ބަދަލު ކުރަން ޖެހޭ ވާހަކައެވެ. ކިތަންމެ ހަނި ފުރުސަތެއް ލިބުނު ނަމަވެސް އެކަން ކުރައްވާނެ ކަމަށް ވިދާޅުވެ ތަކުރާރުކޮށް އެ ވައުދުވެވަޑައިގެންނެވިއެވެ.\nނަމަވެސް ވެރިކަމުގެ ތަހުތު ލިބިވަޑައިގަތުމުން އެ ވާހަކަ ދެއްކެވުމުން މުޅީން ހުއްޓާލިއެވެ. ހުއްޓާލީ އެކަންޏެއް ނޫނެވެ. ސިޔާސީ ވެރީން ޖޭއެސްސީއަށް އައްޔަންވެސްވީއެވެ. ރައީސް ނަޝީދެވެ. ހިސާން ހުސައިން އަދި މަސްތޫރު ހުސައިންނެވެ. ޖޭއެސްސީގެ ފުލް ކޮންޓްރޯލް ނެންގެވީ އޭރު އިދިކޮޅުގައި ތިއްބެވި ސިޔާސީ ވެރިންނެވެ. އޭރުގެ ސަރުކާރާ ދެކޮޅަށް އެންމެ ހަރުއަޑުން ވާހަކަ ދެއްކެވި ބޭފުުޅުންނެވެ. ޖޭއެސްސީ އޮތްގޮތް ރަނގަޅު ނޫން ކަމަށް ވިދާޅުވެ އެކަމަށް އެންމެ ބޮޑަށް ވަކާލާތު ކުރެއްވި ބޭފުޅުންނެވެ. ޖޭއެސްސީގައި ސިޔާސީ ވެރިން ތިއްބަވައިގެން ނުވާނެ ކަމަށް ވަކާލާތު ކުރެއްވިވެސް ބޭފުޅުންނެވެ.\nކުރިމިނަލް ކޯޓުގެ ކުރީގެ އިސް ގާޒީއަކަށް ހައިލަމް: ނަޝީދުގެ ވާހަކަފުޅާއިމެދު ސުވާލު އުފެއްދެވި | އަވަސް\nޖަމީލްވެސް އެކަން ފާހަގަ ކުރެއްވިއެވެ. މި ސަރުކާރަކީ ބައިނަލްއަގްވާމީ އުސޫލުތަކާއި މުއާހަދާތަކާއި އަދި ބައިނަލްއަގްވާމީ އެކިއެކި ޖަމާއަތްތަކުން ގަބޫލުކުރާ އަދި ކަނޑައަޅާ، އެކަށައަޅާފައިވާ އުސޫލުތަކާއި އެއްގޮތަށް ނިޒާމުތައް ހިންގުމުގެ ވައުދާއެކު ވެރިކަމަށް އައި ސަރުކާރެކެވެ. ނަމަވެސް މިހާރު އޮތްގޮތަށް ޖޭއެސްސީ އޮތުން އެއީ ކޮން އުސޫލެއްގައިވާ ބަޔާންކޮށް ކަނޑައަޅާފައިވާ ގޮތެއްތޯ ޖަމީލް ސުވާލު ކުރެއްވިއެވެ.\nއޭނާ ވިދާޅުވި ގޮތުގައި ސިޔާސީ ބޮޑު ޕާޓީގެ އެންމެ އިސް މީހާ އަދި އޭނާގެ ގާނޫނީ ވަކީލުން ޝަރުއީ ނިޒާމުގެ އެންމެ އިސް މުއައްސަަސާގައި ތިބުމަކީ ބައިނަލްއަގްވާމީ އުސޫލުތަކާއިވެސް ހިލާފު ކަމެކެވެ. އަދި ކޮމަންވެލްތުގެ މިންތަކާއިވެސް ހިލާފު ކަމެކެވެ. ނަމަވެސް މިހާރު އެ އުސޫލުތަކަށް އަދި މިންތަކަށް ތަބާވާން ދެކޮޅު ހަދަނީ މަސްލަހަތުތަކެއް އޮތީމައެވެ. ހިމާޔަތްކުރަން ޖެހޭ މަސްލަހަތުތަކެއް އޮތުމުންނެވެ. އެހެން ނޫންމަ ޖޭއެސްސީ ބަދަލު ކުރުމުގެ ވައުދާއެކު ވެރިކަމަށް އައިސް އެކަން ކުރުމަށް ފަސް ނުޖެހޭނެއެވެ.\n"އެމަނިކުފާނު [ރައީސް ނަޝީދު] ވިދާޅު ނުވިނަމަވެސް ދިވެހި ރައްޔިތުންނަށް ސާފު ޖުޑީޝަރީއަށް ސަރުކާރުން ނުފޫޒު ފޯރުވާ މިންވަރު. ހުދު ރައީސް ނަޝީދު އެ މަސައްކަތުގައި އިސްވެ ހުރިކަން. އަދި ޖޭއެސްސީ މުޅީން ސިޔާސީކޮށް މީން ދުވަހަކު އެ މުއައްސަސާ ހަރާބު ނުކުރާ މިންވަރަށް ހަބާރުކޮށްފައިވާކަން. އެތަށް ފަނޑިޔާރުންނެއްގެ އެކި މައްސަލަތައް އުފައްދައިގެންވެސް ބަލާ ފަނޑިޔާރުންނަށް ބިރު ދައްކާފައިވާކަން. އެއީ މި ދަންނަވާ ނުފޫޒު. މިއަދު ޖޭއެސްސީ ބަދަލުކުރަން ފަސް ޖެހެނީ މި މަސްލަހަތު އޮތީމަ،"\nރައީސް ނަޝީދު އިއްޔެ ދެއްކެވި ވާހަކަ ޖަމީލް އެހެން ބައެއް ވާހަކަތަކާއިވެސް ގުޅުވައެވެ. އެއް ވާހަކައަކީ ކުރީގެ ނާއިބް ރައީސް އަހުމަދު އަދީބަކީ ކުރީ ސަރުކާރުގައި އެމަނިކުފާނު އެޅުވި "ފަންޏެއް" ކަމަށް ވިދާޅުވި ވާހަކައެވެ. ދެން ދާދި ފަހުން މަޖިލީހުގެ ޖަލްސާއެއްގައި ވާހަކަ ދައްކަވަމުން ބޮޑު ހިޔާނާތާ ގުޅުންހުރި 70،000 މެސެޖް އެމަނިކުފާނުގެ އަތްޕުޅުގައި ހުރި ކަމަށް ވިދާޅުވި ވިދާޅުވުމެވެ.\nޖަމީލް ވިދާޅުވި ގޮތުގައި އިދިކޮޅު ލީޑަރުގެ މައްޗަށް ދައުވާ ކުރީ އެކަންކަން ބޭނުން ކޮށްގެންނެވެ. ހާއްސަކޮށް އަދީބު ބޭނުންކޮށްގެންނެވެ.\n"މި ހުރިހާ ކަމެއް ކުރެއްވުމަށްފަހު މި ވިދާޅުވަނީ ރައީސް ޔާމީން ބޭނުންފުޅުވެޔޭ ތިމަންނަ ޖޭއެސްސީގައި އިންނަވަން. ކޮން ކަހަލަ ވާހަކައެއްތޯ. އެމަނިކުފާނު ހީފުޅުކުރައްވަނީ ދިވެހި ރައްޔިތުންނަކީ މޮޔައިން ކަަމަށްތޯ. އެއް ހަަމައަކުން ނަޝީދު މި ދައްކަަވަނީ ބުއްދި ހަމަޖެހޭ ވާހަކަތަކެއްވެސް ނޫން. އެހެންވީމަ މި ފުރުސަތުގައިވެސް އަޅުގަނޑު ގޮވާލަން ޖޭއެސްސީން ނަޝީދު އިސްތިއުފާ ދެއްވުމަށް،"\nކުރީގެ ރައީސް އަބްދުﷲ ޔާމީން: ޖޭއެސްސީގައި ނަޝީދު ހިމެނިވަޑައިގަތުމަށް ޔާމީން އެދިވަޑައިގަންނަވާ ކަމަށް ނަޝީދު ވިދާޅުވި --\nބައެއް އެހެން ގާނޫނީ ވަކީލުންވެސް ފާހަގަ ކުރައްވާ ގޮތުގައި ރައީސް ޔާމީންގެ ޝަރީއަތަށް ނުފޫޒު އެބައޮތެވެ. އެކަމަށް ހެކިދޭ ކަންކަން އެބަހުއްޓެވެ. ހާއްސަކޮށް ޖޭއެސްސީގެ ނުފޫޒެކެވެ.\nމި ސަރުކާރު ވެރިކަމަށް ގެނައުމަށް މަސައްކަތް ކުރެއްވި ގާނޫނީ ޓީމުގައި ހިމެނިވަޑައިގަންނަވާ ބޭފުޅަކު ވިދާޅުވި ގޮތުގައި ރައީސް ޔާމީންގެ މައްޗަށް ތުހުމަތު ކުރެވުނު މައްސަލައިގެ ޝަރީއަތް ކޯޓްގައި ހިންގަން ފެށުމާއެކު ޝަރީއަތް ނިމެންދެން އެމަނިކުފާނު ޖަލުގައި ބަންދު ކުރުމަށް ކްރިމިނަލް ކޯޓުން އަމުރު ނެރުނެވެ. އެ އަމުރު ނެރުނީ ގާޒީ އަހުމަދު ހައިލަމެވެ. ނަމަވެސް ފަހުން ހައިކޯޓުން ވަނީ އެ އަމުރު ބާތިލްކޮށްފައެވެ. އެ މައްސަލަ ސުޕްރީމް ކޯޓަށް ހުށައެޅި ނަމަވެސް އަދިވެސް މައްސަލަ ނުނިމެއެވެ. މިހާރު އެ ކޯޓްގައި މައްސަލަ އޮންނަތާ އަހަރު ދުވަސްވަނީއެވެ.\n"އެއްކޮޅަކަށް އެކަންޏެއް ނޫން ވާހަކަ ދައްކަވީ. ސުޕްރީމް ކޯޓުން ރައީސް ޔާމީންގެ މައްސަލަ ނުނިމި އަހަރު ދުވަސްވީ އަޅުގަނޑުގެ ނަޒަރުގައި ނުފޫޒު އޮތުމުން. އެކަމަށް ޖޭއެސްސީގެ ނުފޫޒު އޮތް ކަމަށް އަޅުގަނޑު ދެކެނީ. އޭރު ދަށު ކޯޓުން [ކްރިމިނަލް ކޯޓް] ޔާމީން ބަންދުގައި ބަހައްޓަން ނިންމީ ފުލުުހުން ހުށައެޅި އިންޓެލިޖެންސް ރިޕޯޓްތަކުގައި ހުރި ސީރިއަސް މައްސަލަތަކެއްގެ ސަބަބުން. ނަމަވެސް ހައިކޯޓަށް އެކަން ނުފެނުނު. ސުޕްރީމް ކޯޓުން މައްސަލަ ހިނގާ ގޮތެއް ނުވި. މިއީ ނުފޫޒެއް ނެތް ނަމަ ވާނެ ގޮތެއް ނޫން،" އެ ވަކީލު ވިދާޅުވިއެވެ.\nރައީސް ޔާމީންގެ ޝަރީއަތް ނިމެންދެން ބަންދުގައި ބެހެއްޓުމަށް އޭރު ކްރިމިނަލް ކޯޓުން ނިންމީ އެމްއެމްއޭގެ ގަވަރުނަރު މެދުވެރިކޮށް ނުފޫޒު ފޯރުވާން ރައީސް ޔާމީން މަސައްކަތްތަކެއް ކުރާ ކަމުގެ މައުލޫމާތު ހިމެނޭ އިންޓެލިޖެންސް ރިޕޯޓެއްގެ މައްޗަށް ބިނާކޮށެވެ. އަދި ބަޔާނެއް ބަދަލުކުރަން ހަތް ލައްކަ ޑޮލަރު ހުށައެޅި މައްސަލައަކާއި ގުޅިގެން ފުލުހުން ހުށައެޅި ރިޕޯޓެއްގެ މައްޗަށް ބިނާކޮށެވެ. މައުލޫމާތު އެނގޭ ބޭފުޅަކު ވިދާޅުވި ގޮތުގައި ހައިކޯޓުގެ ނިންމުމާއެކު ފަހުން އެ ބަޔާންވެސް ވަނީ ބަދަލުވެސް ކުރުވާފައެވެ.\nޖަމީލް ވަނީ ރައީސް ޔާމީނާ ގުޅޭގޮތުން ނަޝީދު ކުރެއްވި ތުހުމަތުތަކަށްވެސް ރައްދު ދެއްވާފައެވެ. ޖަމީލް ވިދާޅުވި ގޮތުގައި ރައީސް ޔާމީނަށް އިންސާފު ނުލިބުނީ ރައީސް ނަޝީދުގެ ސަބަބުންނެވެ. އެމަނިކުފާނު ޖޭއެސްސީގައި އިންނަވާ ފަނޑިޔާރުގެއަށް ފޯރުވި ނުފޫޒުންނެވެ. އެއީ ރައީސް ޔާމީންގެ ވިސްނުންފުޅު ކަމަށްވެސް ޖަމީލް ވިދާޅުވިއެވެ. ދަށު ކޯޓްގައި މައްސަލަ ހިނގިއިރު އެ މައްސަލަގެ ޝަރީއަތަށް ސަރުކާރުގެ ނުފޫޒު ހާއްސަކޮށް ރައީސް ނަޝީދުގެ ނުފޫޒު ވަރަށް ބޮޑަށް ފޯރުވި ކަމަށް ޔާމީން ގަބޫލު ކުރައްވާ ކަމަށް ޖަމީލް ވިދާޅުވިއެވެ.\n"ރައީސް ޔާމީން ދެކެވަޑައިގަންނަވާ ގޮތުގައި ދަށު ކޯޓްގައިވެސް އަދި މިހާރުވެސް އެމަނިކުފާނަށް އިންސާފު ލިބުމަށް އޮތް ހުރަހަކީ ނަޝީދު. ޖޭއެސްސީގައި އިންނަވައިގެން އެ ގެންދަވަނީ ޔާމީންގެ ޝަރީއަތަށް ނުފޫޒު ފޯރުވަމުން. ނަޝީދު އެ ވަނީ އެކަމަށް އިއުތިރާފުވެވަޑައިގެންފައި. އަޅުގަނޑު ގޮވާލަން އެ މައްސަލަ ބަލަން،"\nރައީސް މުހައްމަދު ނަޝީދު ޑރ. މުހައްމަދު ޖަމީލް އަހުމަދު ޝަރުއީ ދާއިރާ + ޝަރުއީ ދާއިރާ ރިފޯމް ކުރުން އަހުމަދު ހައިލަމް


Charter Flightehggai Rihaakuru Fonuvi Vaahaka Akee Buhuthaanu Dhogeh - Mariya - Vaguthu\nޗާޓަރު ފްލައިޓެއްގައި ރިހާކުރު ފޮނުވި ވާހަކައަކީ ބުހުތާނު ދޮގެއް - މާރިޔާ\nފްލައިޓެއް ޗާޓަރުކޮށްގެން ރިހާކުރި ފުޅިއެއް ޑިފެންސް މިނިސްޓަރު މާރިޔާ އަހުމަދު ދީދީ އަށް ފޮނުވި ވާހަކައަކީ ދޮގު ވާހަކައެއް ކަމަށް އެކަމަނާ ވިދާޅުވެއްޖެއެވެ.\nފްލައިޓެއް ޗާޓަރުކޮށްގެން ރިހާކުރި ފުޅިއެއް މާރިޔާ އަށް ރިހާކުރު ފުޅިއެއް ގެންދިޔަކަން ހާމަކޮށްފައި ވަނީ މިއަދު ޕީޕީއެމް އޮފީހުގައި އޮތް ނޫސްވެރިން ބައްދަލުވުމުގައި ޕީއެންސީގެ ރައީސް ޢަބްދުއްރަޙީމް ޢަބްދުﷲއެވެ.\nއޭނާ ވިދާޅުވީ، ކުރީގެ ރައީސް މައުމޫން އަބްދުލް ގައްޔޫމްގެ ވެރިކަމުގައި އެފްޕީއައިޑީގެ ހިޔާނާތާ ގުޅޭ ގޮތުން އެއިރު މަޖިލިހުން އެކުލަވައިލި ރިޕޯޓުގައި، ފްލައިޓެއް ޗާޓަރުކޮށްގެން މާރިޔާއަށް ރިހާކުރު ފުޅިއެއް ގެންދިޔަ ވާހަކައެއް އޮތް ކަމުގައި ކިޔާ ކަމަށެވެ.\n"އެފްއެފްއައިޑީގެ ރިޕޯޓް ފެނިއްޖެނަމަ އޭގެއިން ފެންނާނެ އިނގިރޭސިވިލާތުގައި އެދުވަސްވަރު ކިޔަވަން ތިއްބެވި ބޭފުޅުންނަށް ރިހާކުރު ހިފައިގެން ފްލައިޓްތަކުގައި ދަތުރުކޮށްފައި ހުރިކަންވެސް. މިއަދުގެ ޑިފެންސް މިނިސްޓަރު މާރިޔާ ދީދީ އޭރު ހުންނެވީ އިނގިރޭސިވިލާތުގައި. އެއީ ފަލާހުގެ ބޭބެ ސަޓޯ. ސަޓޯގެ އަނބިކަނަލުންނަކީ އޭރު މާރިޔާ އަހުމަދު ދީދީ. މާރިޔާ އަހުމަދު ދީދީއަށް ރިހާކުރު ފުޅުއެއް އެބައިން ޗާޓަރު ކޮށްފަ ފޮނުވާފަ".އަދުރޭ ވިދާޅުވިއެވެ.\nއެކަން މީޑީއަތަކުން ރިޕޯޓް ކުރުމާއި ގުޅިގެން މިނިސްޓަރ ވިދާޅުވީ އެއީ "ހަމަ ކަނޑައެޅިގެން ރޯ ބުހުތާނު ދޮގު"ކަމަށެވެ.\nމެމްބަރު އިލްޔާސްގެ ތައުރީފް މިނިސްޓަރު މާރިޔާ އަށް\nސިންގަޕޫރުން ޕިއްޒާ ގެނައިނަމަ ، ތިޔަ ރިހާކުރުވެސް އޮންނާނީ ގެނަސްފަ. ނުކުރާނެކަމަކަށް ބުއްދި ޤަބޫލެއްނުކުރެ\nޖޫން 29, 2020 17:52\nތީ 2008 ގައި މެގަ މޯލްޑިވުސް ދަވާލައި އަމިއްލަ ކުރި މީހާ ތީނަ ކޮންމެ ފަދަ ކަމެއްވެސް ކޮއްފާނެ\nޖޫން 29, 2020 18:31\nހިޔަޅު އިނގިރޭސިވިލާތުގަ ކިޔެވީ އެފްޕީއައިޑީ ލާރިގަނޑަކަށްނޫނޭ ބުނެބަލަ. ސަޓޯ ކަލޭ ކިޔަވަން ލާރިފޮނުވީ ކިއްލިތަޅައިގެން ލިބުނު ލާރިއަށްތަ.\nޖޫން 29, 2020 22:04\nޓިނުއެކަނިތޯ ކޮބާތޯ ދަރިފުޅުގެ ޕްރާޑާ އައިނު. ބާޕްޗޯރު ބޭޓާޗޯރު.\nޖޫން 29, 2020 22:06\nޙިޔަޅު އެޢޮތީޖަލުގަ3ބިލިއަންރުފިޔާދިރުވާލައިގެން.\nއަހަރެން އެކަމަކު ބުނެފާނަން ތެދެއް.\nރައްޔިތުންގެ މަޖިލިސްތެރޭގައި ދިވެހިރާއްޖޭގެ ގާނޫނު އަށް ދެފައިން އަރާ އެފޮތް މަތީގައި މާރިޔާދީދީ ކޮޅަށްއަރާހުރި. ބުނެބަލަ މީ ދޮގެކޭ!\nޢަބުދުއްރަހީމް އަށް ޓިނު ހަނދާންކޮއްލަދޭން. މައުމޫން ވެރިކަމުގައި ތިވާހަކަ ނުދައްކާ 30 އަހަރު ފަހުން ތިވާހަ ދެއްކީމަ ވަނީ ޖޯކަކަށް ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ\nޖޫން 29, 2020 22:02\nޖޫން 29, 2020 19:18\nރިހާކުރު މާރި ދައިތަ\nޖޫން 29, 2020 19:40\nޢެފް ޕީ އައި ޑީ ހިޔާނާތް ފަސްއާޅާ ފޮ ރުވީ އަންނިސަ ރު ގާ އިލްޔާސް އާއި އެކު ހެދި ޑީލަކުން\nމާ ރިޔާ ވެސް ދަ ރިންވެސް ކިޔެވީ އެފަިސާއިން\nޢިލްޔާސް އަށް ރަތް. ޕާސްޕޯޓް ދިނީ އަންނި\nސަރުކާރުގެ ކަނބަލުންގެ އަތްމަތީ ބަސް "ބުހުތާނު ދޮގު" މީގެކުރިން ޑ.ޓުރަމްޕު ވެރިކަން ކުރާ ގައުމުގައި ހުންނަ ދުނިޔޭގެ ޖަމްއިއްޔާގައި ހުންނަވާ ދިވެހި ކަނބަލަކުވެސް ބުހުތާނު ދޮގެއް ކަމަށް ބަސްފުޅެއް ވިދާޅުވި! އެ ދޮގު ވީ ތެދަކަށް ކަމަށްވަނީ!


Gaumee inaamah 94 faraathakun kurimathilaifi – Iru\nގައުމީ އިނާމަށް 94 ފަރާތަކުން ކުރިމަތިލައިފި\nމިއަހަރުގެ ޤައުމީ އިނާމަށް 94 ފޯމު ހުށަހަޅާފައިވާކަމުގައި ޤައުމީ އިނާމާބެހޭ ކޮމިޓީން ހާމަކުރައްވައިފިއެވެ.\nއިނާމަށް ހުށަހެޅި ފަރާތްތައް އިނާމަށް ޝަރުޠު ހަމަވޭތޯ ބެއްލެވުމާއި، ފޯމުތައް ދިރާސާ ކުރައްވައި ޕޮއިންޓް ދެއްވުމުގެ މަސައްކަތް އެކޮމިޓީން މިހާރު ގެންދަވަނީ ކުރައްވަމުންނެވެ. ޤައުމީ އިނާމު މިއަހަރުވެސް ދެއްވުމަށް ހަމަޖެހިފައި ވަނީ މައިގަނޑު 33 ދާއިރާއަކުންނެވެ. ޤައުމީ އިނާމަށް މިއަހަރު ހުށަހެޅި 94 ފޯމު ހުށަހަޅާފައި ވަނީ މިދެންނެވި 33 ދާއިރާގެ ތެރެއިން 26 ދާއިރާއަށެވެ.\nސަރުކާރުން ދެއްވަމުން ގެންދަވާ ޤައުމީ އިނާމަކީ، ދިވެހި ޤައުމާއި ދިވެހި މުޖުތަމަޢުގެ ލާބަ އާއި މަންފާއަށްޓަކައި ވަކިވަކި ފަރުދުންނާއި، މަދަނީ މުއައްސަސާތަކުންނާއި، މަދަނީ ޖަމުޢިއްޔާތަކާއި ޖަމާޢަތްތަކުންނާއި، ވިޔަފާރި އިދާރާތަކުން ދެމެހެއްޓެނިވި ގޮތެއްގައި ދިވެހި ޤައުމުގެ ތަރައްޤީއަށް ކުރަމުންގެންދާ މަސައްކަތްތަކުގައި، އެފަރާތްތަކުން ހޯދާ ކުރިއެރުންތަކުގެ ސަބަބުން މުޖުތަމަޢަށް ކުރާ ފައިދާ ބަލައިގަނެ، އެކަންކަމުގެ އަގު ވަޒަންކޮށް، އެފަރާތްތަކަށް ހިތްވަރުދިނުމުގެ މަޤްޞަދުގައި ދެވޭ އިނާމެކެވެ.\nސަރުކާރުން މި އިނާމު ފުރަތަމަ ދެއްވަން ފެށްޓެވީ، ޢާންމު ޚިދުމަތުގެ އިނާމުގެ ނަމުގައި 1979 ވަނަ އަހަރުއެވެ. އެ އަހަރުން ފެށިގެން 2007 ވަނަ އަހަރުގެ ނިޔަލަށް، މި އިނާމު ގަވާއިދުން ދެއްވަމުން ގެންދަވާފައިވެއެވެ. 2009 ވަނަ އަހަރުން ފެށިގެން މި އިނާމު ދެއްވަމުން ގެންދަވަނީ، ޤައުމީ އިނާމުގެ ނަމުގައެވެ.


Viheie Vess Anhenekevem Anhenunnai Medhu Aniyaaverivaan Heyo Vaanee Kihinakun Hehyyeve! ވިހެއީވެސް އަންހެނެކެވެ. އަންހެނުންނާއިމެދު އަނިޔާވެރިވާން ހެޔޮ ވާނީ ކިހިނަކުން ހެއްޔެވެ؟ – Huvadhoo News Viheie Vess Anhenekevem Anhenunnai Medhu Aniyaaverivaan Heyo Vaanee Kihinakun Hehyyeve! Huvadhoo News\nވިހެއީވެސް އަންހެނެކެވެ. އަންހެނުންނާއިމެދު އަނިޔާވެރިވާން ހެޔޮ ވާނީ ކިހިނަކުން ހެއްޔެވެ؟\nބަނޑުގައި ދަރިފުޅު ގަރުބަގަތީއްސުރެ އަޅާ ވޭނަކީ އެއްވެސް ފިރިހެނަކަށް ތަކްލީފްކުތެވޭނެ ވޭނެއް ނޫނެވެ. އެ އަންހެނާގެ އަތާއި ފައި ދުޅަކޮށްގެން ބަނޑުގައި ފުރާނައެއް ގެންގުޅުނެއެވެ. އެއްވެސް ޝަކުވާއެއް ނެތިއެވެ. ކުރީ ހިތްވަރެއެވެ. ކެެތްކުރިއެވެ. އަމިއްލަ ފުރާނަ އަތްމައްޗަށް ލައިގެން އިންސާނާއަށްޓަކައި ގުރުބާންކުރީ ކުރިމަތީގައި އޮތީ މަރުކަމުގައިވިޔަސް ހެޔޮ ކަމުގައި ހަދައިގެންނެވެ. އެ މަރަށްޓަކައި ތި ފުރާނައިގެން އޭނާ ތައްޔާރުވިއެވެ. މިއީ ދެ ތިން ދުވަހެއްގެ ތަކްލީފްގެ ވާހަކައެއް ނޫނެވެ. ނުވަ މަސްދުވަހުގެ ތަކްލީފެއެވެ. ބިރަކާއި ތަދެއް ނެތިއެވެ.\nދެންވެސް އުފުލީ އެވަރުގެ ތަކްލީފެކެވެ. ވިހެއުމެވެ. ސުބުހާނަ الله. އެއަށްފަހު ގާތުން ކިރުދީ ދުޅަހެޔޮ ސިއްހަތެއްގައި ބެހެއްޓުމަށް މަސައްކަތްކުރިއެވެ. އުރަމައްޗަށް ބާރުވެ އެ ވޭނުގައި އުޅެނީ ކިތައް މައިން ހެއްޔެވެ؟ ތިބާއަށް މީރު ކާއެއްޗެހި ކާންދިނުމަށްޓަކައި ވަރުބަލިކަމެއް ނެތި، ޝަކުވާއެއްނެތި ތިބާއަށްޓަކައި ކާތަކެތި ރޯފިލުވައިދެއެވެ. އަދިވެސް އޭނާ ތިބާގެ ހިދުމަތުގައެވެ. ހަމަ ގައިމުވެސް ފިރިހެނެއް ނޫނެވެ.\nދެން ރިވެތި ތަރުބިއްޔަތު ދީ ބޮޑެތި ޔުނިވަރސިޓީތަކަށް ފޮނުވިއެވެ. ދެންވެސް ބައްދަލުވާނީ ތިބާ ހިތްހެދި ގޮވާ އަންހެނަކާއިއެވެ. އިހްސާސްތަކުގައި އަޑުއަހާ ބައިވެރިއެކެވެ. ޒަވާޖީ ހަޔާތެއް ފަށައި ކަންތައްތައް ބަލަހައްޓައިދެނީ އަނބިމީހާއެވެ. އެއީ ތިބާގެ ދަރިފުޅުގެ މަންމައެވެ. އެ ދަރިފުޅު ދުނިޔެއަށް ގެނައުމަށްޓަކައި ވޭންއެޅި ކަމަނާއެވެ. އޭނާއަށް އޯގާތެރިވެ އެހީތެރިވުން ނޫންގޮތެއް ނެތެއެވެ. ދަރިންދެކެ ލޯބިވާ ފަދައިން އެކުދިންގެ މަންމަ ދެކެ ލޯބި ނުވެވެނީ ކީއްވެ ހެއްޔެވެ؟ އޭނާއަށް އިހްތިރާމްނުކުރެވެނީ ކީއްވެ ހެއްޔެވެ؟\nލިބުނު ދަރިފުޅަކީ އަންހެންކުއްޖެއް ކަމުގައި ވަނީ ނަމަ އެއީ ޖަންނަތަށްޓަކައި އޮތް ތަޅުދަނޑިއެކެވެ. ލޯތްބާއި ހިމާޔަތްދޭށެވެ. އަނިޔާއިން ސަލާމަތްކޮށްދޭށެވެ.\nކޮންމެއަކަސް އުރަމަތީގެ ކެންސަރު ގެ ޝިކާރަށްވަނީ ކިތައް އަންހެނުން ކަން އިގޭ ހެއްޔެވެ؟ ބުރަ ތަކްލީފެއް އުފުލިއްޔާ އުފުލަނީ އަންހެނުންނެވެ. ތިބާ ކަަހަލަ އެތައް ފިރިހެނުންގެ ހިދުމަތަށްޓައެކެވެ. އެހާވެސް އެކަނބަލުން މާތްވެގެންވެއެވެ.\nއެހެނަސް އަމިއްލަ މައި ކަމަނާ މުސްކުޅިވާ ހާލު އަދި އަނބިމީހާ ދަރިން ނުލިބޭހާ އުމުރަށް ދިޔުމުން އެމީހުންނާއިމެދު ތި ދެކެނީ ކިހިނަކުން ހެއްޔެވެ؟ ޒުވާން އުމުރުގައިވިޔަސް މެއެވެ.\nވިސްނާ ފިކުރު ހިންގަވާށެއެވެ. ތިޔަ އިންސާނާއަކީ ބައްޕައެއްކަމުގައިވެސް ކާފައެއް ކަމުގައިވެސް ފިރިއެއް ކަމުގައިވެސް ބޭބެއެއް ކަމުގައިވެސް އަދި ގާތް އެކުވެރިއެއް ކަމުގައިވެސް ވެދާނެއެވެ. ނުދަންނަ މީހަކު ކަމުގައިވެސް ވެދާނެއެވެ. އެކަނބަލުންނަށް ދޭންޖެހޭ ހިމާޔަތާއި ރައްކާތެރިކަން ދޭށެއެވެ. އޯގާތެރިވާށެއެވެ. އަނިޔާވެރިވުން ހެޔޮނުވާނެއެވެ.\nރިޕޯޓް ގެވެށި އަނިޔާ


MALDIVIAN IDOL: Raihaan Katai Idol Ge Gadha6Yageen Vehje - Vaguthu\nފައްސިވާ ދިވެހިންގެ އަދަދަށް މަޑުޖެހުމެއް ވެސް ނާދޭ! - 17 ގަޑިއިރު ކުރިން\nރައިހާން ކަޓައި އައިޑޮލްގެ ގަދަ ހައެއް ޔަގީންވެއްޖެ\n2 އަހަރު ކުރިން ( އޭޕްރީލް 15, 2018 )\nރައިހާން އާދަމް މޯލްޑިވިިއަން އައިޑޮލް ސީޒަން ތިނެއްގެ ދަތުރު ނިންމާލަން ޖެހިއްޖެއެވެ.\nރައިހާންގެ ރޭގެ ހުށަހެޅުމަށް ބަަލައި ޖަޖުންގެ މާކްސް އާއި ބެލުންތެރިންގެ 50 އިންސައްތައާއެކު އައިޑޮލްގެ ދަތުރު އޭނާ ނިންމާލީ އެތައް ބަޔަކު ހައިރާންކޮށްލާފައެވެ. އައިޑޮލްގައި ރީތި ލަވަތަކެއް ގެނެސްދިން ފަންނާނެކެވެ.\nރޭގެ ލަވަތަށް ހުށަހަޅައިދީފައި ވަނީ "ރެގޭ" ސްޓައިލަށެވެ.\nމިހާހަމައަށް އައިރު، އަބަދުވެސް ޖަޖުން ކިޔާދެމުން އައި ކަންތައް ރޭވެސް ވަނީ ކިޔާދީފައެވެ. އަދި އިތުރަށް ރަނގަޅު ކުރަންވީ ކަންތައްވެސް ބައިވެރިންނަށް ކިޔާދިންއިރު، ބައިވެރިން މިހާތަނަށް އައިރު ރަނގަޅުކޮށްފައި ހުންނަ ކަންތައްތައްވެސް ވަނީ ކިޔާދީފައެވެ.\nރޭގެ ލަވަތަކަށް ބަލާއިރު، ހުރިހާ ބައިވެރިންގެ ފަރާތުންވެސް ތަފާތު ހުށަހެޅުމެއް ފެނިގެން ދިޔައެވެ. ކޮންމެ ބައިވެރިއަކުވެސް އެ ބައިވެރިއެއްގެ އެންމެ ފުލް ޕޮޓެންޝިއަލް އެ ބައިވެރިއެއްގެ ލަވައަށް ދިންކަން ފާހަގަކޮށްލަން ޖެހެއެވެ.\nމިރޭވެސް ބައިވެރިންގެ ފަރާތުން ރީތި ލަވަތަކެއް ވަނީ ފެނިގެން ގޮސްފައެވެ.\nމޯލްޑިވިއަން އައިޑޮލްގެ ގަދަ ހައެއް ޔަގީންވި ބައިވެރިންނަކީ\nއައިމިނަތު ސައިނާ މުހައްމަދު ރަޝީދު\nއައިޝަތު އަޒަލް އަލީ ޒާޙިރު\nއޭޕްރީލް 15, 2018 00:36\nމާ ކުރިންވެސް ކަޓަން ވެފަ ހުރި މީހެއް ތީ. .\nއެންމެ ރީތި ކޮށް ލަވަކިޔާ ކުއްޖާ އެ ކެޓީ.\nއޭޕްރީލް 15, 2018 03:40\nތެދު ދެންބަލަަަނެކަމެެ ނެތާަ ތިޔަހެންވަަަނެެ\nއޭޕްރީލް 15, 2018 01:29\nއޭޕްރީލް 15, 2018 01:46\nކަލޯ އެއްނުންތަ ކަޓަން ވީ...\nއޭޕްރީލް 15, 2018 08:23\nއަސްލު ކަޓަން ޖެހޭނީ ސައިނާ!\nއޭޕްރީލް 17, 2018 13:57\nއަސްލު ކަޓަން ޖެހޭ މީހާ ކެޓީ\nއޭޕްރީލް 15, 2018 08:26\nއޭޕްރީލް 15, 2018 12:40\nއަސްލު ޝައިނާ ކަންޓަންވާނީ. ކޮންމެ ރެއަކުން އަޑުގެ މައްސަލައެއް ހުރީއޭ ކިޔައިގެން އޮޅުވާލައިގެން އުޅެނީ. އަދި ރެގޭ ނައިޓްގައިވެސް އޭނާ ނެގީ ހިންދީ ރާގަކަށް ހަދާފައި އޮތް ބާ ލަވައެއް. ދެން ކިޑީ ދައްތަ ވެސް ފެވަރ ކުރާކަން ވަރަށް ބޮޑަށް ސެޓް ތެރެއިންވެސް ފާޅުވޭ. އެހެނީ، މާކުރިން އޭނާގެ އަޑު ސަކަރާތްކަން ކިޑީ ދައްތައައް އޮންނަނީ އިނގިފައި. ހަގީގަތުގައި، ރޭ އެލިމިނޭޓް ވާން ޖެހޭ ފަރާތަކީ ޝައިނާ.\nއޭޕްރީލް 15, 2018 13:23\nމި އަހަރު އައިޑަލް ފެށީ ޓައިޓަލް ސައިނާއަށް ދީގެން. ދެން އިތުރު ގޮތެއް ނޯންނާނެއެއްނުން.\nއޭޕްރީލް 15, 2018 16:45\nރޭގަ އަސްލު ކަޓަން ޖެހޭނީ ސައިނާ. ރެގޭ ނައިޓްގަ ރެގޭ ލަވައެއް ނޫން ކީ ވެސް. ސްކޫލް ލަވަ މުބާރާތަކުގައި ކިތަންމެ ވަނަތަކެއް ލިބިފައި ހުއްޓަކަސް އައިޑޮލްގަ އެކަމަށް ބަލައިގެން ނުވާނެ. އެރެއެއްގަ ދައްކާ ޕާފޯމަންސް އަކަށް މާކްސް ދޭންވާނީ. މިފަހަރު އައިޑޮލްގަ ޖަޖުން ތިބެނީ މާ ބޮޑަށް ސައިނާ ވެފަ.\nއޭޕްރީލް 15, 2018 16:49\nކަޓަންވީ މައިޝާ ވަރަށް ހަޑި ލަވަކިޔާލޭ\nއޭޕްރީލް 16, 2018 11:49\nސައިނާ ކަޓަންވީ އަސްލު ފުރަތަމަ ކިޑީ ކަޓުވާލަން ވީ އޭރުން ސައިނާ ކަޓާނީ ތި ސައިނާ ޔަކު އައިޑޮލް ފެށުނީއް ސުރެން ރޯގާ ރަންގަޅުވާ ކަމަކައް ނުހަދައެއްނު\nއޭޕްރީލް 16, 2018 16:51\nތި ސައިނާ ކަޓުވާލަންވީ!!!!!!!!!!!!!ހޫން!!!ވަރަށް ފޫހިވޭ!!!!\nއޭޕްރީލް 16, 2018 19:26\nޒިޔާނާ ތަކައް ނޭން ގޭނެ . ރައިހާން ކެޓީ ރާޖޭ ތެރޭ މީހަކައް ވާތީ . ގަސް ތުގައި ކަތުވާލީ\nއޭޕްރީލް 16, 2018 20:01\nމިސަރުކާރަކުން ޑިސްކޯ ކުރުމަކަށް ޖާގައެއްނެތް މިވީ ކިހިނެއް\nސައިނާ އަށް ކޯޗް ދޭ ލަވަޔެއްތާ ކިޔޭނީ' ސައިނާ އާ އެއްފެންވަރަކަށް ލަވަ ކިޔޭ ކުއްޖެއް ތިތާކު ނެތް .....ހެސްކިޔާފަ ހަޅޭއްލެވިޔަކަސް އެއީ ކީ ލަވަ ކިޔުމެއް ނޫން ...ކިޑީ ފޭވަރ ކުރެ އޭ ބުނާ އިރު ކިޑީ އަށް ލަވަޔަކީ ކޯޗެއްކަން އިގެނީ ....\nއޭޕްރީލް 17, 2018 13:59\nމަގޭ ހިތަށް އަރާ މި ކޮމެންޓް ކުރާ މީހުންނަށް ކޯޗެއްބާ އިނގެނީ ......ލަވަޔާ ބެހޭގޮތުން.


އައްޔޫބުގެފާނު - ވިކިޕީޑިއާ\nއައްޔޫބުގެފާނަކީ ﷲ ގެ ރަސޫލެކެވެ. ދުނިޔެއަކީ އިމްތިޙާނުގެ ގޮވައްޗެކެވެ. ދުނިޔޭގެ މި ވަގުތީ ދަތުރުގައި، އެކި އިންސާނުން ކުރިމަތިލަނީ އެކި ކަހަލަ ތަޖްރިބާތަކާއެވެ. ބައެއް މީހުން ތަނަވަސްކަމުގެ އިންތިހާގައި، އުފަލާ އަރާމުގައި ދިރިއުޅޭއިރު، އަނެއްބައި މީހުން ފަގީރުކަމާއި ހައިހޫނުކަމުގައި ދިރިއުޅުން ވޭތިކުރަން ޖެހެއެވެ. ބައެއް މީހުން ފުރިހަމަ ޞިއްޙަތާއި ދުޅަހެޔޮކަމުގައި ދިގު ޢުމުރު ހޭދަކުރާއިރު، ބަލިބަލީގެ ވޭނާއި އުނދަގުލުގައި ޢުމުރުގެ ބޮޑުބައެއް ހޭދަކުރަނީ ކިތައް މީހުންތޯއެވެ؟ ވެރިކަމާއި އާރާއި ބާރުގައި އެއްބަޔަކު އުޅޭއިރު، ނިކަމެތިކަމާއި، އަޅުވެތިކަން ތަޙައްމަލްކުރާ މީހުންވެސް މަދެއްނޫނެވެ. އިންސާނާއަށް ކުރިމަތިވާ މިފަދަ ކޮންމެ ޙާލަތަކީވެސް އިމްތިޙާނެކެވެ. މިފަދަ ކޮންމެ ޙާލަތެއްގައިވެސް ﷲ އެންގެވިމަގުން ކަންތައްކޮށް، އެކަލާނގެ ޙަޟްރަތުން ވާގިއެދޭ މީހާއީ، އިމްތިޙާނުން ފާސްވެ، ކާމިޔާބު ލިބެނިވި މީހާއެވެ.\nﷲގެ އަޅުތަކުންކުރެ، ސަލާމްލެއްވި އައްޔޫބުގެފާނުގެ ހަޔާތްޕުޅާއިމެދު ވިސްނާ ވަޑައިގަންނަވާށެވެ. އެކަލޭގެފާނުގެ ޙަޔާތްޕުޅުގެ އެންމެ ޒުވާންދުވަސްވަރު ބޮޑުވެގެންވާ ތަނަވަސްކަމަކާއި އުފާވެރި ދިރިއުޅުމެއް ﷲ މިންވަރުކުރެއްވިއެވެ. ފާގަތިކަމުގެ ދުވަސްވަރުގައި، އެކަލޭގެފާނުގެ އެތަކެއް ރަޙްމަތްތެރީންނާއި، ސަހަރޯވެރީންނާއި، އަހުލުޢިޔާލުން އަބަދުމެ އެކަލޭގެފާނާއި އެކުގައިވިއެވެ. މި ހުރިހާ ނިޢުމަތްތަކުގެ ވަގުތުގައި އެކަލޭގެފާނު، ﷲގެމަތީން ހަނދުމަކުރައްވާ، ނިޢުމަތްތަކަށް ޝުކުރުވެރިވެވަޑައިގަތެވެ.\nދެން އެކަލޭގެފާނުގެ ޙަޔާތްޕުޅަށް ކުރިމަތިވީ އުނދަގުލާއި ހިތްދަތިކަމުގެ ދުވަސްތަކެކެވެ. ކުރިމަތިވެވަޑައިގަތް އާލާސްކަންފުޅެއްގެ ވޭން ބޮޑުވަމުންގޮސް، އެކަލޭގެފާނުގެ މުޅި ހަށިކޮޅު ފާރުވެދިޔައެވެ. ދުވަހެއް ދުވަހަކަށް ބަލީގެ ވޭން އިތުރުވަމުން ދިޔުމުގެ ސަބަބުން، އެކަލޭގެފާނަށް ލިބިވަޑައިގެންވީ ތަނަވަސްކަން ގެއްލި ހިނގައްޖެއެވެ. އެކަލޭގެފާނުގެ ވަށައއިގެންވީ މިތުރުންނާއި ސަހަރޯވެރީންވެސް އެކަލޭގެފާނާއި ދުރުހެލިވެއްޖެއެވެ.\nމިފަދަ ހިތްދަތި ޙާލަތުގައި 18 އަހަރު ހޭދަކުރައްވަން ޖެހިވަޑައިގަތްއިރު، އެކަލޭގެފާނުގެ އަނބިކަނބަލުން ފިޔަވައި، އެކަލޭގެފާނަށް ޚިދުމަތްކޮށް ޙާލުދެކިލާ ހަދާނެ އެހެން އެކަކުވެސްނެތެވެ. ދިރިއުޅުމަށް މި ކުރިމަތިވެވަޑައިގަތް ދަތިކަމާއި އެކަނިވެރިކަމުގެ ވަގުތުގައިވެސް އައްޔޫބު ޢަލައިހިއްސަލާމް ތާއަބަދު ﷲ ހަނދުމަކުރެއްވިއެވެ. ﷲ މިންވަރުކުރެއްވި ޙާލަތުގެމައްޗަށް ކެތްތެރިވެވަޑައިގެން ރެއާއި ދުވާލު ﷲގެ ޙަޟްރަތުގައި ދުޢާދެންނެވިއެވެ. ﷲގެ ރަޙްމަތާއިމެދު އެކަލޭގެފާނު އުއްމީދު ކަނޑައެއް ނުލައްވައެވެ.\nއައްޔޫބު ޢަލައިހިއްސަލާމްގެ މި ކެތްތެރިކަމާއި އީމާންތެރިކަމާއިމެދު މަދަޙައިގެ ބަސްފުޅު ކީރިތި ޤުރުއާނުގައި ތަކުރާރުކޮށް މާތްﷲ ވަޙީކުރައްވާފައިވެއެވެ. އެކަލޭގެފާނަށް ކުރިމަތިވެވަޑައިގެންފައިވާ އުނދަގޫތަކުން ސަލާމަތްކުރެއްވުމަށް ﷲ މިންވަރުކުރެއްވި ހިނދު، އެކަލޭގެފާނުގެ ފައިންޕުޅުން ބިންމަތީގައި ޖެއްސެވުމުން، ބިމުގެތެރެއިން ފެނުގެ ކޯދެއް ﷲ ނެރުއްވިއެވެ. އަދި ﷲގެ އަމުރުފުޅަށް، އެ ފެނުން އައްޔޫބުގެފާނު ނާނެފުޅުފިއްލެވުމާއިއެކު، ހަށިކޮޅުގައިވާ ބަލީގެ ހުރިހާ ތުރާލަކުން މިންޖުވެވަޑައިގަތެވެ.\nއެއަށްފަހު އަނެއްކާވެސް އިހަށްވުރެ ބޮޑު ތަނަވަސްކަމަކާއި، ދަރީންގެ ނިޢުމަތް އައްޔޫބުގެފާނަށް ﷲ މިންވަރުކުރެއްވިއެވެ. އެކަލޭގެފާނު ދުނިޔެ ދޫކުރެއްވީ މި އުފާފާގަތިކަމުގައި 70 އަހަރު ހޭދަކުރެއްވުމަށްފަހުއެވެ. އައްޔޫބު ޢަލައިހިއްސަލާމް ނިސްބަތްވެވަޑައިގަންނަވަނީ، އިބްރާހީމްގެފާނުގެ، އިސްޙާޤްގެފާނުގެ ޢީޞްގެ ދަރިކޮޅަށެވެ. އެކަލޭގެފާނު ދިރިއުޅުން ހޭދަކުރެއްވީ ރޫމްކަރައިގައެވެ.


LIFE: Dhe avatteringe hedhikaa meyzu!\nމަރިޔަމް ދީދީ (ކ) ދެން އޭނާގެ އެކުވެރި އަދި އަވަށްޓެރިޔާ ސަލްމާ\nއަސުރަށްފަހު ހުޅުމާލެ ނިރޮޅު މަގު އެއްކޮޅުން އަނެއް ކޮޅަށް ދުއްވާލާ އިރު ލޮލުގައި އަޅައިގަންނާނެ އެއް ކަމަކީ ހެދިކާ ވިއްކާ މޭޒުތަކެވެ. ކޮންމެ މޭޒެއް ކައިރީ އަންހެންވެރިން ގޭގެއިން ހަދާ ތާޒާ ހެދިކާ ވިއްކުމަށް މޭޒުތަށް އަތުރާލަނީ އެވެ. ކޮންމެ މޭޒެއް ކައިރީ ވެސް އެތައް ބަޔަކު ހެދިކާ ގަންނަން ތިބެއެވެ. މަސައްކަތް ކުރާ މީހުން ދުވަސް ނިންމާލާފައި ގެއަށް ދަނީ އެއިން މޭޒަކުން ހެދިކާ ކޮތަޅެއް ގަނެގެނެގެނެވެ.\nމިތަނުން މޭޒަކާ ކައިރިވެލައިފީމެވެ. ހެދިކާކޮޅެއް ގަނެލަން ތަށިތަކުގެ މަތި ނަގަމުން ދިޔަ އިރު ފެންނަނީ ވަރަށް ކުދިކޮށް ބަލައިގެން އެއްވަރަކަށް ހަދާފައިވާ ކުޅި އަދި ފޮނި ހެދިކާ އެވެ. ގުޅަ، ބަޖިޔާ އާއި ކަޓްލަސް، ބޯކިބާ، ސޮސެޖްރޯލެވެ. އެހެން ބާވަތްތައް ވެސް ގިނައެވެ. ބައެއް ތަށިތަށި އެއްކޮށް ހުސްވެފައި އަނެއް ބައި ތަށީ ހުސްވަނީ އެވެ. ފޮނި އެއްޗެހީގެ ތެރޭގައި މުޅިން އަލަށް ފެނުނު އެއްޗަކަށްވީ ކަނަމަދު ޕުޑިން އެވެ.\nހެދިކާ ވިއްކަން ތިބީ މީހުންގެ ތެރޭ ހިމެނޭ ދެ ރަހުމަތްތެރިން އަދި ދެ އަވަށްޓެރިއަކު ވެސް ހިމެނެ އެވެ. އެއީ މަރިޔަމް ދީދީ އާއި ސަލްމާ ވަސީމެވެ. މި ދެ އެކުވެރިން 2017 ވަނަ އަހަރުން ފެށިގެން ކުރާ މަސައްކަތަކީ މިއީއެވެ. މަރިޔަމް ދީދީ ހުޅުމާލެ އަށް ބަދަލުވިތާ 13 ވަރަކަށް އަަހަރު ވެއްޖެއެވެ. އާމްދަނީ އެއްގެ ގޮތުން ހެދިކާ ހަދާ ވިއްކަން ފެށީ އެޗްޑީސީއިން ވިޔަފާރި ކުރަން މޭޒު ދޫކުރަން ފެށި ހިސާބުންނެވެ. ގޭގައި ހަދާ ހެދިކާ ކޮޅު ގެނެސް ވިއްކަން ތިބެނީ މެންދުރުފަހުން 3:00 އިން 6:00 އަށެވެ. ދެ ރަހުމަތްތެރިންގެ ވެސް ޓައިމް ޓޭބަލް އޮންނަނީ މިގޮތަށެވެ.\n"ކުރިން އާމްދަނީ ހޯދާކަށް މަސައްކަތެއް ނުކުރަން. އެޗްޑީސީއިން މި ޓެންޓުތައް ދޫކުރާ މައުލޫމާތު ލިބުމުން އެދުނީ. މޭޒު ލިބުމުން ގާތް އެކުވެރިޔާ ސަލްމާ އާއި އެއްކޮށް މަސައްކަތް ފެށީ. ސަލްމާ އުޅެނީ އަހަރެންގެ ގޭ މަތީ ފްލެޓްގައި" މަރިޔަމް ދީދީ ބުންޏެެވެ.\nހެދިކާ ވިއްކާ ގިނަ މޭޒުތައް ހުންނައިރު ހުރިހާ މޭޒެއްގައި އެއް ގޮތަކަށް ހުރިހާ ބާވަތެއްހެން ހުރެއެވެ. ފޮނި އެއްޗެއްސާއި އެކި ބާވަތުގެ ކުޅި ހެދިކާ އެވެ. ގިނަ ބާވަތް ހުންނަ މޭޒަށް މީހުން ގިނައިން ދާނެތީ މި ދެ ރަހުމަތްތެރިން ވެސް ތިބެނީ ތައްޔާރަށެވެ. މީހުން ގިނަ ހުުޅުމާލޭގައި ކެފޭ އާއި ހޮޓާތަށް ވެސް އެހާ ގިނައެވެ. ސައިބޯލަން ގެއަކުން ހަދާ ހެދިކާ އަށް ޑިމާންޑް އޮންނަ އެއް ކަމީ ރަނގަޅަށް ރަހަ ލައްވާފައި ހަދާފައި ހުންނާތީ ކަމަށް މަރިޔަމް ބުނެ އެވެ.\n"ސަލްމާ އާއި ދެމީހުން ހުރިހާ ބާވަތެއް މި ހަދަނީ ބަހާލައިގެން ގޭގައި. މަސް ރަހަ ލައްވާ މަހާއި ހުންޏާ ރަނގަޅަށް އެއްކޮށް މޮޑެ ރަހަލައްވާފައި ހަދަނީ. ބައެއް ފަހަރު މީހުން ގަންނަ ހެދިކާގައި ހުނި ވަކިން ހުރޭ. އެއްވެސް މަސްރަހެއް ނުލައި. މި ހެދިކާގައި އެހެނެއް ނުވާނެ.... ދެމީހުން ހަދާ އެއްޗެއް އެއްކޮށް ވިއްކަން ނިކުންނަނީ."\nސަލްމާ ވެސް ހެދިކާ ހެދުމުގެ ކުރިން އާމްދަނީ ހޯދަން އިތުރު މަސައްކަތެއް ނުކުރެ އެވެ. ސަލްމާގެ ދެ ކުދިންތިބޭ އިރު ހަގު ދަރިފުޅަށް ނުވަ އަހަރެވެ. މި ދެ ރަހުމަތްތެރިން މަސައްކަތް ރާވާލާ ގޮތް އޭނާ ކިޔައިދިނެވެ.\n"ކުދިން ހެދުނު ސުކޫލަށް ފޮނުވާލާފައި އަވަހަށް މަސައްކަަތް ފަށަނީ. މެންދުރުފަހު ދޭއް ޖަހާކަންހާއިރު ހުރިހާ އެއްޗެއް ހަދާ ނިންމާ. ވިއްކަން ނިކުންނަނީ،" ސަލްމާ ބުންޏެވެ.\nމަރިޔަމް އޭނާގެ ދުވަސް ރާވާލާގޮތް ކިޔައިދިނެވެ: "އެންމެ ހަގު ކުއްޖާއަށް 12 އަހަރު އަދި ދޮށީ ކުއްޖާއަށް 16 އަހަރު. ދެ ކުދިން އެއްކޮށް އެއްގަޑިއަކަށް ސްކޫލަށް ލާފައި މަސައްކަތް ފަށައިގަންނަނީ. ހުރިހާ ވައްތައްރެއްގެ ހެދިކާ އެއް ހުންނާނެ. މަދު ދުވަހެއްގެ ނޫނީ ހުރިހާ އެއްޗެއް އިރުއޮއްސެންވާއިރަށް ވިކި ހުސްވޭ. ރަނގަޅު އާމްދާނީއެއް ލިބޭ"\nދެ ރަހުމަތްތެރިންގެ މޭޒަށް ހެދިކާ ގަންނަން ގޮސް ތިބި މީހުން\nމި ދެ ރަހުމަތްތެރިން މިއީ ފަސޭހަ ކަމެއް ގޮތުގައި ކިޔައިދިނަސް ކޮންމެ ދުވަހަކު އެތައް ބާވަތެއްގެ ހެދިކާ ހަދަން ވާނީ ވަރަށް ބުރަ މަސައްކަތަކަށެވެ. ހެދިކާ އަށް ބޭނުންވާ ސާމާނު ގަންނަން ބާޒަރު ކުރުމާއި ކޮންމެ ދުވަހަކު ބޭނުންކުރާ ތަށިތެލި ދޮވެ ސާފު ކުރުމާއި އެތައް މަސައްކަތެއް އޮންނާނެ އެވެ. އެކަމަކު ކަސްޓަމަރުންނަށް ހިދުމަތްދެމުން ހިތު ހިސާބުން އަގު ހަމަޖައްސަމުން ކޮތަޅަށް އަޅައިދޭން އެމީހުން ފަރިތައެވެ.\n"ބުރަ މަސައްކަތްކޮށްގެން އެއްޗެއް ލިބޭނީ" އެއީ މި ދެ އަވަށްޓެރިންގެ ވާހަކައަކީ އެއީ އެވެ.


Vaki Faraathakahh Faidhaavagothah Evves Equipment Eh Hoadhaafaeh Nuvaane - IGMH - Vaguthu\nވަކި ފަރާތަކަށް ފައިދާވާ ގޮތައް އެއްވެސް އިކުއުޕްމަންޓެއް ހޯދާފައެއް ނުވާނެ - އައިޖީއެމްއެޗް\nއެއްވެސް ފަރާތަކަށް ޒާތީ މަންފާއެއްވާ ގޮތައް އެއްވެސް އިކުއުޕްމަންޓެއް ހޯދާފައެއް ނުވާނެ ކަމަށް އައިޖީއެމްއެޗުން ވިދާޅުވެއްޖެއެވެ.\nއެހޮސްޕިޓަލުން މިހެން ވިދާޅުވެފައި ވަނީ ހޮސްޕިޓަލަށް ބޭނުންވާ އިކްއުޕްމަންޓްތަކެއް ވަކި ފަރާތަކަށް ފައިދާވާ ގޮތަށް ހޯދަމުން އަންނަ ކަމަށް ބުނެ ސޯޝަލް މީޑިއާގައި އެ ހޮސްޕިޓަލުގެ ބައެއް މުވައްޒަފުންގެ ފޮޓޯއާންމުކޮށް ބައެއް ފަރާތްތަކުން ދައްކަމުން އަންނަ ވާހަކަތަކަށް ރައްދުދީ ނެރުނު ބަޔާނެއްގައެވެ.\nއައިޖީއެމްއެޗުން ނެރެފައިވާ ނޫސް ބަޔާނެއްގައި ވިދާޅުވެފައި ވަނީ، ބައެއް ފަރާތްތަކަށް ޒާތީ މަންފާ ލިބޭ ގޮތަށް އައިޖީއެމްއެޗުން އެއްވެސް އިކިއުޕްމެންޓެއް ހޯދައިފައި ނުވާނޭ ކަމަށާއި، އަދި މިފަދައިން ބުނެ ބައެއް ފަރާތްތަކުން ސޯޝަލް މީޑިއާއި ހޮސްޕިޓަލުގެ މުވައްޒަފުންގެ ފޮޓޯ އާންމުކޮށް ދައްކަމުން އަންނަ ވާހަކަތައް ކުއްވެރި ކުރާ ކަމަށެވެ. އަދި އެފަދައިން އަޑުތައް ފެތުރިގެން ދިއުމަކީ އެ ހޮސްޕިޓަލުން ނުހަނު ހިތާމަ ކުރާ ކަމެއް ކަމުގައި ވެސ ްބަޔާނުގައި ވެއެވެ.\nއައިޖީއެމް ހޮސްޕިޓަލުގެ ބަޔާނުގައި ވަނީ އެއީ ބަލައިގަނެވޭނެ ކަމެއް ނޫން ކަމަށާއި، އެ ހޮސްޕިޓަލުން މެޑިކަލް އިކްއުޕްމެންޓްތަކައި ކޮންސިއުމަބަލްސް ހޯދުމުގައި އަމަލުކުރަމުން އަންނަނީ ދައުލަތުގެ މާލިއްޔަތު ގާނޫނާއި އެއްގޮތްވާގޮތުގެ މަތިން ކަމަށެވެ.\nއަދި މިފަދަ އެއްވެސް ކޮރަޕްޝަނުގެ އަމަލެއް ހިގަމުދާކަމަށް ޝައްކު ކުރެއްވިއްޖެ ނަމަ އެންޓި ކޮރަޕްޝަން ކޮމިޝަން (އޭސީސީ)އަށް މައްސަލަ ހުށަހެޅުމުގެ ހައްގު ކޮންމެ ދިވެހި ރައްޔިތަކަށް ލިބިގެންވާ ކަމަށާއި، އެފަދަ ކަމެއް އެ ހޮސްޕިޓަލުންވެސް ހިންގައިފިކަަމަށްވާނަަމަ މައްސަލަ އޭސީސީއަށް ހުށަހަޅައިގެން ބަލައިދިނުމަށް އެދުމަށް އެ ހޮސްޕިޓަލުން ވަނީ އެދިފައެވެ. އަދި އެފަދަ މައްސަލަތައް އޭސީސީއަށް ހުށަހެޅުމަކީ އެ ހޮސްޕިޓަލުން އަބަދުވެސް މަރުހަބާ ކިޔާ ކަމެއް ކަމަށް އެބަޔާނުގައި ވަނީ ބުނެފައެވެ.\nސޯޝަލް މީޑިއާގައި ދައުރުވަމުން އަންނަ މިފަދަ ވާހަކަތައް އެއްވެސް ހަގީގަތެއް އޮޅުންފިލުވުމަކާއި ނުލައި ބައެއް ނޫސްތަކުން ރިޕޯޓުކުރުމަކީ ޒިންމާދާރު ނޫސްވެރިކަމުގެ މިންގަނޑުތަކާއި ހިލާފު ކަމެއް ކަމަށް އެ ބަޔާނުގައި ވަނީ ބުނެފައެވެ.\n24 ގަޑިއިރު ތެރޭގައި ދެ ވަނަ މަރު، ޓެސްޓް ކުރިއިރު ކޮވިޑަށް ފައްސި!\nއެމްޕީއެލް އެކްސިޑެންޓް: ހާދިސާއާއި ގުޅުން ހުރި ގްރޫޕާއި މީހުން ސަސްޕެންޑް ކޮށްފި\nއެމްޕީއެލްގައި ހިނގި ނުރައްކާތެރި ހާދިސާގައި އަނިޔާވި ޒުވާނާގެ ހާލު ސީރިއަސް!\nޖޫން 15, 2020 12:11\nޖޫން 15, 2020 14:38\nމިކަލޭގެ ދައްކާ ވާހަކަ އަޑުއަހާނީ ކާކު؟ ދޮގުހަދަނީ! މީނާއަކީ މިއީ އޭރު އެއަރޕޯޓްސް ކޮމްޕެނީގެ އިސްމަގާމުގައި ހުރެ ޖީއެމްއާރަށް އެއަރޕޯޓް ވިއްކާލި އެގްރިމަންޓްގައި ސޮއިކުރި މީހާއެއްނު!! ރައްޔިތުން އެދުވަސްމަތިން ހަނދާން ނުނެތޭ! އެއިރު އެކަންކުރި މީހުންނަށް ރިޝްވަތުގެ ގޮތުގައި 70 ވަރަކަށް މިލިއަން ޑޮލަރު އެކުންފުނިން ދިންކަމަށްވޭ!! މިއޮތީ ވަރުގަދަ ބަލާވެރިކަމެއް!!\nޖޫން 15, 2020 13:47\nދޮގެއްވެސް ނޫން! ހުޅަނގު ފަރާތަށް ނޫނީ ދެކުނު ފަރާތަށް ފައިދާވާގޮތަށް އިކްއިޕްމަންޓް ހޯދާފައެއް ނޯންނާނެ! އެ ހޯދީ މީހަކަށް ފައިދާވާގޮތަށް!\nޖޫން 15, 2020 15:28\nސީ.އޯ.ކާރިން އަހާ ބަލަ ވަކި ބަޔަކަށް ފައިދާވާގޮތަށް ނޫނީ ކީއްވެހޭ އަމިއްލަ ކުންފުނި ހަދައިގެން މެޑިކަލް ސަޕްލައި ވިޔަފާރީގެ ތެރެއަށް ވަދެގެން ތިއުޅެނީ.\nޖޫން 15, 2020 15:52\nތިވާހަކަ ދެއްކީމަ ބަނޑޮހުގެ ވެރިޔާ ވަހީދުދީން އައީ ހިނި. މީވަރަށް ވާހަކަ.\nޖޫން 15, 2020 15:53\nނޫނޭ އަހަރަމެންނަށް އިނގޭ ތިކަން ކުރާގޮތް މައި ފްްރެންޑް. ފިނޭންސް މިނިސްޓަރ އަމީރު ކުރާގޮތްވެސް އިނގޭ. މީ 2020 ކުރީ ޒަމާނުގައި ރައްޔިތުންނަށް އޮޅުވައިލެވޭނީ